Alah Inthihaabvi America Ge Menbaraku Congress Ah Dhaanee Badi Hifaigen - Vaguthu\n5 މަސް ކުރިން ( ނޮވެމްބަރު 24, 2020 )\nއެމެރިކާގެ ޤާނޫނު ހަދާ މަޖިލިސް ކަމަށްވާ ކޮންގްރެސް އަށް މިއަހަރު އަލަށް އިންތިޚާބުގެ ރިޕަބްލިކަން ޕާޓީގެ މެންބަރެއް ކަމަށްވާ އުމުރުން 33 އަހަރުގެ ލޯރެން ބޮބާޓް ކޮންގްރެސް އަށް ހާޒިރު ވާނީ ރައިފަލް އާއި ފިސްތޯލަ ހިފައިގެން ކަމަށް އޭނާގެ އޮފީހުން ބުނެފިއެވެ.\nކޮލެރާޑޯގެ އިންތިޚާބު ކާމިޔާބު ކުރި ލޯރެން އަކީ ބަޑި ގެންގުޅުމަށް ވަރަށް ބޮޑަށް ބާރުއަޅައި ކެމްޕޭން ކުރަމުން ގެންދާ މީހެކެވެ. ހަނގުރާމަވެރި ހަތިޔާރު އާއްމުންގެ އަތުގައި ބެހެއްޓުމާއި ދެކޮޅަށް އަޑުއުފުލާ ފަރާތްތަކަށް ލޯރެން ވަރަށް ވަރުގަދައަށް ރައްދު ދެއެވެ.\nލޯރެން ގެންދަނީ ހަނގުރާމަވެރި ހަތިޔާރު ތީމެއްގެ ގޮތުގައި ބަލައިގެން ރެސްޓޯރެންޓެއް ވެސް ހިންގަމުންނެވެ. ކޮންގްރެސް އިންތިޚާބުގެ ކެމްޕޭންގައި ގިނައިން ލޯރެން ފެންނައިރު ވެސް އުނަގަނޑުގައި ފިސްތޯލައެއް އޮވެއެވެ.\nލޯރެން ކޮންގްރެސް އިންތިޚާބު ކާމިޔާބު ކުރުމުގެ ކުރިން ޕްރައިމަރީ ކާމިޔާބު ކުރީ ރިޕަބްލިކަން ޕާޓީގެ އެންމެ ތަޖުރިބާކާރު އެއް މެންބަރު ކަމަށްވާ ސްކޮޓް ރިޕްޓޮން ޕްރައިމަރީގައި ބަލި ކުރުމަށްފަހު އެވެ. ސްކޮޓް ވަނީ މެދުނުކެނޑި ފަސް ދައުރު ކޮންގްރެސްގެ މެންބަރުކަން ކޮށްފައެވެ.\nލޯރެން ކޮންގްރެސް އަށް ހާޒިރު ވާނީ ހަތިޔާރާއި އެކުގައިކަން އިއުލާން ކޮށްފައި ވާއިރު މެންބަރުން ކޮންގްރެސް އަށް ހަތިޔާރު ވެއްދުން އެމެރިކާގެ ޤާނޫނުތަކުން މަނައެއް ނުކުރެއެވެ. ލޯރެން މިހާރު ވަނީ އޭނާ ކޮންގްރެސް އަށް ހަތިޔާރު ގެންދާނެކަން ކެޕިޓޮލްގެ ފުލުހުންނަށް ރަސްމީކޮށް އަންގާފައެވެ.\nލޯރެން ކޮންގްރެސްގެ މެންބަރުކަމުގެ ހުވާ ކުރާނީ އަންނަ އަހަރުގެ ޖަނަވަރީ މަހުއެވެ.\nހަނގުރާމަވެރި ހަތިޔާރު އެމެރިކާގެ އާއްމުން ގެންގުޅުމަކީ ބަހުސް ބޮޑު މައްސަލައެކެވެ. ހިޔާލު ހޯދުމުގެ ވޯޓްތަކުން ދައްކާ ގޮތުގައި އާއްމުން ހަތިޔާރު ގެންގުޅެން ގިނަ މީހުން ތާއީދެއް ނުކުރެއެވެ. ނަމަވެސް ހަތިޔާރު އުފައްދާ ކުންފުނިތަކުގެ ނުފޫޒު ކޮންގްރެސް އާއި އެމެރިކާގެ ސިޔާސީ ބޭފުޅުންގެ މައްޗަށް އޮތުމުން ހަތިޔާރު ބޭނުން ކުރުން މަދު ކުރެވޭނެ ޤާނޫނުތަކެއް އެމެރިކާގައި ފާސްކުރެވޭ ގޮތެއް ނުވެއެވެ.\nނޮވެމްބަރު 25, 2020 00:54\nނޮވެމްބަރު 25, 2020 06:35\nނޮވެމްބަރު 25, 2020 09:43\nއަހަރެމެންގެ ރައްޔިތުންގެ މަޖިލީހުގެ ރައީސް ފުރޮޅުލީ ގޮނޑީގައި މަޖިލީހަށް ނާންނަނީ ކީއްވެބާ؟\nނޮވެމްބަރު 25, 2020 09:54\nއެހެންމީހުންނާ ޖެހިފަ އޮތް ބޮޑު މުސީބާތެއްނުން.


މުޅި ދައުލަތް ލަދުގަންނަން ޖެހޭނޭ ރައީސް ޔާމިންގެ ނިޔަތަކީ ގޯސް ނިޔަތެކޭ ކިޔަން: ޝިޔާމް - DhiDaily\nމުޅި ދައުލަތް ލަދުގަންނަން ޖެހޭނޭ ރައީސް ޔާމިންގެ ނިޔަތަކީ ގޯސް ނިޔަތެކޭ ކިޔަން: ޝިޔާމް\nރައީސް ޔާމިން ޢަބްދުލްޤައްޔޫމުގެ ނިޔަތަކީ ގޯސް ނިޔަތެކޭ ވިދާޅުވުމަށް މުޅި ދައުލަތާއި، ދެ ފަނޑިޔާރުން ލަދުގަންނަން ޖެހޭނޭކަމަށް ޕީޕީއެމްގެ ނައިބު ރައީސް އަޙްމަދު ޝިޔާމް ވިދާޅުވެއްޖެއެވެ.\nޕީޕީއެމް އޮފީހުގައި މިއަދު ބޭއްވި ޕްރޮގްރެސިވް ކޯލިޝަންގެ ކުއްލި ކައުންސިލުގެ ބައްދަލުވުމުގައި ހުށަހެޅި ޤަރާރަށް ތާއީދުކުރައްވައި ދެއްކެވި ވާހަކައިގައި ނައިފަރު ދާއިރާގެ މެންބަރު ޝިޔާމް ވިދާޅުވީ ކްރިމިނަލް ކޯޓުން ރައީސް ޔާމިންގެ މައްޗަށް ކުރި ޙުކުމް ދެމެހެއްޓުމަށް ތާއީދުކުރައްވައި، އެ މަނިކުފާނުގެ ނިޔަތާއި ބެހޭ ގޮތުން ހައިކޯޓުގައި ވާހަކަދެއްކެވި ދެ ފަނޑިޔާރުން ލަދުގަންނަންޖެހޭނެ ކަމަށެވެ.\n”އަޅުގަނޑު ޤަބޫލުކުރާގޮތުގައި ރައީސް ޔާމިނަށް އިއްޔެނޫން ކުރީ ދުވަހު ހައިކޯޓުން އިއްވުނު ޙުކުމަކީ މުޅި ދައުލަތް ލަދުގަންނަންޖެހޭ ކަމެއް. މުޅި ލަދުގަންނަންޖެހޭ ކަމެއް އެއީ. އަޅުގަނޑު މިހެން މިދަންނަވަނީ ރައީސް ޔާމިން ވަޑައިގަތީ ފަނޑިޔާރުން ރައީސް ޔާމިނާއި ދެކޮޅަށް ވާހަދެއްކެވި ފަނޑިޔާރުން ރައީސް ޔާމިންގެ ނިޔަތާ ދޭތެރޭގަ ނިޔަތް ގޯސްކަމާ ދޭތެރޭގަ ވިދާޅުވި ވިދާޅުވުން އަޅުގަނޑު ދޮގުކުރާނަން މި ތިން މިނެޓުގެތެރޭގަ.“ ޝިޔާމް ވިދާޅުވިއެވެ.\nޝިޔާމް ވިދާޅުވީ މި ޤައުމަކީ އަމާން ޤައުމަކަށް ހެދުމަށްޓަކައި އެންމެ ބޮޑު މަސައްކަތްތަކެއް ކުރެއްވީ ރައީސް ޔާމިން ކަމަށެވެ.\n”ދިވެހި ރައްޔިތުން ބައްލަވާ! ދިވެހިރާއްޖެއަކީ އަމާންތަނަކަށް ހެދުމަށްޓަކައި, މި ތަނަކީ، މި ޤައުމަކީ މި ޤައުމުގެ ރައްޔިތުންނަކީ އަމާންކަން ލިބިގެންވާ ރައްޔިތެއްކަމަށް، މި ޤައުމަކީ އަމާން ޤައުމަކަށް ހެދުމަށްޓަކައި އެންމެ ބޮޑު މަސައްކަތްތަކެއް ކުރެއްވީ ރައީސް ޔާމިން. އެ ބޭފުޅުން ރިޢާޔަތްކުރެއްވި ޖިނާޢީ އިޖުރާޢަތުގެ ޤާނޫނު 12/2016 އޭ އަޅުގަނޑު ހަނދާންވަނީ. ޖިނާއީ އިޖުރާޢަތުގެ ޤާނޫނު މަނީ ލޯންޑަރިންކުރުމާއި، ޓެރަރިޒަމްގެ ފައިނޭންޝަލްކުރުމުގެ ޤާނޫނު 10/2014 ޤާނޫނުލް ޢުޤޫބާތު މީ ދިވެހިރާއްޖޭގަ ހެދިފަހުރި އެންމެ ބޮޑެތި ޤާނޫނުތައް. މި ޤައުމަކީ މީ އަމާން ޤައުމަކަށް މި ޤައުމަކީ ދިވެހި ރައްޔިތުންނަށް ރައްކާތެރި ޤައުމަކަށް ހެދުމަށްޓަކައި ހެދިފަހުރި އެންމެ ވަރުގަދަ އެންމެ ބޮޑެތި އެހެން އެއްވެސް ވެރިއަކަށް ނުގެނެވިފަ ނުކުރެވިފަ ހުރި ޤާނޫނުތައް މީ. ކޮބައިތޯ ރައީސް ޔާމިންގެ ނިޔަތަކީ. އެހެންވެ މިދެންނެވީ އެ ދެ ފަނޑިޔާރުން ލަދުގަންނަން ޖެހޭނޭ. ދައުލަތް ލަދުގަންނަން ޖެހޭނޭ ރައީސް ޔާމިންގެ ނިޔަތްއެއީ ގޯސް ނިޔަތެކޭ ކިޔަން.“ ވަރަށް ޖޯޝުގައި ވާހަކަދައްކަވަމުން ޝިޔާމް ވިދާޅުވިއެވެ.\nމީގެ އިތުރުން ޝިޔާމް ވަނީ މި ފަސްގަނޑުގެ ދިފާޢުގައި ރައްޔިތުން ބޮޑެތި މަސައްކަތްތަކެއް ކުރަންޖެހޭކަމަށް ވިދާޅުވެފައެވެ.


Sealife Ammaty ge macha 42 dhauvaa eh ufulaifi - AO News\nހައުސިން ޔުނިޓު އަޅައިދޭނެ ކަމަށް ބުނެ އޮޅުވާލައިގެން އެތައް ބައެއްގެ އަތުން ގިނަ އަދަދެއްގެ ފައިސާތަކެއް ހޯދި، ސީ ލައިފް ގްލޯބަލްގެ މެނޭޖިން ޑިރެކްޓަރު އަހުމަދު މޫސާ (އަންމަޓީ) ގެ މައްޗަށް 42 ދައުވާއެއް އުފުލައިފިއެވެ.\nއިއްޔެ ޕްރޮސެކިއުޓާ ޖެނެރަލް (ޕީޖީ) އޮފީހުން ކްރިމިނަލް ކޯޓަށް ހުށަހެޅި ދައުވާތައް ސާބިތުވެއްޖެނަމަ އައްމަޓީގެ މައްޗަށް 65 އަހަރުގެ ޖަލު އަދަބެއް ކަނޑައެޅޭނެއެވެ.\nޕީޖީ އޮފީހުގެ މީޑިއާ އޮފިޝަލް އަދި ޕަބްލިކް ޕްރޮސެކިއުޓާ އަހުމަދު ޝަފީއު ވިދާޅުވީ އައްމަޓީގެ މައްޗަށް ގާނޫނުލް އުގޫބާތުގެ 25 ވަނަ މާއްދާގެ ދަށުން، ހިޔާނަތްތެރިވުމުގެ 42 ދައުވާއެއް އުފުލާފައިވާ ކަމަށެވެ. އެއީ އެއް ނަމްބަރުގެ ދަށުން 12 ދައުވާއަކާއި އެ މާއްދާގެ އެހެން ނަމްބަރެއްގެ ދަށުން 25 ދައުވާއަކާއި އިތުރު ފަސް ދައުވާ އެއްކަމަށް މީޑިއާ އޮފިޝަލް ވަނީ ވިދާޅުވެފައެވެ.\nއެޗްޑީސީ އާއި ސީލައިފާއި ދެމެދު ވެފައިވާ އެއްބަސްވުމެއްގެ ދަށުން ހުޅުމާލޭގައި 3،000 ހައުސިން ޔުނިޓް އެޅުމަށް، ހަވާލުކުރިއިރު އެއްބަސްވުމުގައި ވާ މުއްދަތު ހަމަވިއިރު ވެސް އެ މަސައްކަތް ކުންފުނިން ފަށާފައިނުވާއިރު، ފެލްޓު ގަންނަން ހުށަހެޅި މީހުންގެ އަތުން ބޮޑެތި އަދަދުތަކުން ވަނީ ފައިސާ ނަގާފަ އެވެ.\nމި މައްސަލައާއި ގުޅިގެން އައްމަޓީގެ މައްޗަށް މަކަރާއި ހީލަތުން އެ ފައިސާ ނަގައި ހިޔާނާތް ވީކަމުގެ ތުހުމަތު ކޮށްފައިވާއިރު އޭނާ ވަނީ ގިނަ ދުވަސްތަކެއް ވަންދެން، ރާއްޖެއިން ބޭރުގައި ފިލައިގެން އުޅެފައެވެ. އޭނާ ހައްޔަރު ކުރީ އަވައްޓެރި ލަންކާއިން، އޭރު އޭނާ ހޯދުމަށް އިންޓަޕޯލް ރެޑް ނޯސްޓިސްއެއް ނެރެފައިވަނިކޮށެވެ.\nސީލައިފް މޯލްޑިވްސްޕީޖީ އޮފީސް\nއަނީސްގެ މައްޗަށް ތިން ދައުވާއެއް އުފުލައިފި


ވާލޯބި ދެންނޭނގޭހޭ (27) | Feshun.mv\n5 ޑިސެމްބަރ 2021 - 08:33\nސައްބީސްވަނަ އަދަދާއި ގުޅޭ\n"ކީކޭ ތިބުނީ؟" ނިތަށް ރޫއަރުވައިލަމުން އީވާނަށް ބުނެވުނީ ބޭއިޚުތިޔާރުގައެވެ. "މާކިންގެ މަރަކީ ގަސްދުގަ މީހަކު ދިން ހަމަލާއެކޭ.. އެމީހެއްގެ ބޭނުމަކީ އީކް އަށް ދެރަދިނުން.." ވަރަށް ހަމަޖެހިލައިގެން ހުރެ ރާހިލް އަނެއްކާވެސް އޭނާ ކުރިން ބުނި ވާހަކަތައް ތަކުރާރުކޮށްލިއެވެ.\n"ކާކު؟" ރާހިލްއާ ކުރިމަތިލަމުން އީވާން އަހައިލިއެވެ. އެއާއެކު ރާހިލްގެ ތުންފަތުގައި ދުވެލީ ކާމިޔާބީގެ ހިނިތުންވުމެކެވެ.\n"މިތާ ހުރެތަ ހުރިހައި ވާހަކައެއް ދައްކާނީ؟ އަހަރެން ބޭނުންވަނީ ވަރަށް ހަމަޖެހިގެންތިބެ މި ވާހަކަ ދައްކަން.." ވަށައިގެން ނަޒަރު ހިންގައިލަމުން ރާހިލް ބުނެލިއެވެ. ރާހިލްގެ އެދުމަށް ދެކޮޅު ހަދަން އުޅެފައިވެސް އެކަން ނުކުރަން އީވާންގެ ޟަމީރު ގޮވައިލީ ކީއްވެކަމެއް އޭނާއަކަށް ނުވިސްނެއެވެ. އެންމެ ފަހަރަކުވިއަސް ރާހިލްގެ ވާހަކަތައް އަޑުއަހައިލުމުގެ ޝައުގު އެހިތުގައި އުފެދުނެވެ. އިރުކޮޅަކު ވިސްނަން ހުރުމަށްފަހު އެންމެ ފަހުން އީވާން ނިންމީ ރާހިލްއަށް ފުރުސަތެއް ދިނުމަށެވެ. އޭނާއާ އެކުގައި އަންނާށޭބުނެ އީވާން މިސްރާބުޖެހީ ސްޓާފް ރޫމާ ދިމާއަށެވެ. އެތަނުގެ ކުރިމަތީގައި މަޑުކޮށްލުމަށް ރާހިލް ގާތުގައި ބުނަމުން އީވާން އެތެރަށް ވަނެވެ. އަދި ކުޑައިރުކޮޅެއްފަހުން އެތަނުން ނުކުމެ އަންނާށޭބުނެ އީވާން މިސްރާބުޖެހީ ލިފްޓާ ދިމާއަށެވެ. އެހުރިހައި އިރު އީވާންގެ ކޮންމެ އިރުޝާދަކަށް ތަބާވަމުން ރާހިލް ދިޔައެވެ. ކޮލެޖުގެ ގޯތިތެރެއިން ލައިފައި އައިސް އީވާން ކޮލެޖުން ނުކުމެ އެއްފަރާތުގައި ޕާރކް ކޮށްފައި އޮތް އޭނާގެ ކާރަށް އެރިއެވެ. ޖެހިގެންހުރި ސީޓްގެ ދޮރު ހުޅުވައިލަމުން ރާހިލް އަރައި ހަމަޖެހުމާއެކު އީވާން ކާރު ދުއްވައިލިއެވެ.\nއެހިސާބާ މާދުރުނޫން ތަނެއްގައިހުރި ކޮފީ ޝޮޕެއް ކައިރީގައި ކާރު ޕާރކްކޮށްލަމުން އީވާން ފޭބިއެވެ. އީވާންގެ ފަހަތުން ކަހަލަ ގޮތަކަށް ރާހިލްވެސް ކާރުން ފައިބަމުން އެތަނުގެ ތެރަށް ވަދުނެވެ. މީހުންތަކާ ތަންކޮޅެއް އެކަހެރިކޮށްހުރި މޭޒެއްގެ ދޮށުގައި ދެމީހުން އައިސް އިނށީދެ ހަމަޖެހިލިއެވެ. ވެއިޓަރ އައިސް ހުއްޓިލުމާއެކު ކަޅު ކޮފީއަކަށް އޯޑަރ ދެމުން އީވާން ބަލައިލީ ރާހިލްއަށެވެ. ރާހިލްވެސް އޯޑަރ ދިނީ ކަޅު ކޮފީއަކަށެވެ. ބޯޖަހައިލަމުން ވެއިޓަރ އެތަނުން ދިއުމުން ފުން ނަޒަރަކުން އީވާން ކުރިމަތީގައި އިން ރާހިލްއަށް ބަލައިލިއެވެ. އޭނާގެ ވާހަކަ ފަށަންވީކަން ވިސްނި ރާހިލް ފުންނޭވާއެއް ދޫކޮށްލިއެވެ.\nއިވެމުންދިޔަ ވާހަކަތައް ގަބޫލުކުރަން ދަތިވެފައި އީވާން އިނީ ބުނާނެ އެއްޗެއް ނުވިސްނިފައެވެ. ބަހެއްވެސް ނުބުނެ ރާހިލްގެ ވާހަކަތައް ކުރިއަށް ގެންދިއުމަށް ފުރުސަތުދީގެން އޭނާ އިނީއެވެ. ހިތުގައި ފުނިޖެހެމުންއައި ސުވާލުތައް ފަހުން ކުރަން ނިންމައިގެންނެވެ. މާހާގެ ނަން ރާހިލްގެ ދުލުން ބޭރުވުމާއެކު އީވާންއަށް ލިބުނީ ޝޮކެކެވެ. އެއްގޮތަކަށްވެސް އެކަން ގަބޫލުކުރާނެ ގޮތެއް އީވާންއަކަށް ނުވިސްނުނެވެ. މާހާ އެވަރުގެ ކަމެއް ކޮށްފާނެތޯ އަމިއްލަ ނަފުސާ ތަކުރާރުކޮށް އޭނާއަށް ސުވާލުކޮށްލެވުނެވެ. އެވަރުގެ ދެރައެއް އީކްއަށް ދޭންވީ ސަބަބެއް ނުވިސްނުނެވެ. ކަނުލައި އަޑުއަހަން އިންއިރު އީވާންގެ މޫނުމަތިން ފައުޅުވަމުންދިޔަ އެކި ކުލަތަކަށް ބަލަން ރާހިލް އިނެވެ. އޭނާގެ މޫނުމަތީގައިވެސްވީ ސީރިއަސްކަމެވެ. އޭނާ ދައްކަމުންދިޔަ ވާހަކަތައް ގަބޫލުކުރުމަށް އީވާންގެ ފުށުން އެދޭފަދައެވެ. ވެއިޓަރ ގެނެސް ބެހެއްޓި ކޮފީ ޖޯޑުން އިރުއިރުކޮޅާ އީވާން އެތިފޮދެއް ބޯލައެވެ. ޝައުގުވެރިކަން އެމޫނުން ފައުޅުވެއެވެ. މާހާއާ އެންމެ ފުރަތަމަ ބައްދަލުވި ދުވަހުން ފެށިގެން އެދެމެދުގައި ހިނގި ހުރިހައިކަމެއް އެއްވެސް ފޮރުވުމެއްނެތި ރާހިލް ކިޔައިދިނެވެ. އޭނާގެ ވާހަކަތައް ނިންމައިލުމާއެކު އީވާން ދެފަރާތަށް ބޯހޫރައިލީ އަދިވެސް އެވާހަކަތަކުގެ ތެދުދޮގު ޔަގީންނުވެފައި އިނދެއެވެ.\n"އަހަންނަށް ކޮން ޔަގީންކަމެއް އޮތީ ކަލޭ ތި ދެއްކީ ތެދު ވާހަކަތަކެއް ކަމެއް.." ސީދާ ރާހިލްގެ މޫނަށް ބަލަން އިނދެ އީވާން އަހައިލިއެވެ. މާކުރިންވެސް އެސުވާލު އޭނާއާ ކުރިމަތިވާނެކަން ރާހިލްއަށް އެނގެއެވެ. އެހެނަސް އެސުވާލަށް ދޭނެ ވަކި ޖަވާބެއް އޭނާގެ އަތުގައެއް ނެތެވެ. މާހާއާ ދެކޮޅަށް ދެއްކޭނެ އެއްވެސް ހެއްކެތް ނެތީމައެވެ.\n"ދޭނެ ޖަވާބެއް ނޭނގުނު ދޯ.. އަނެއް ސުވާލަކީ އަހަރެން ގާތު ކަލޭ ތިވާހަކަތައް ދެއްކުމުގެ ބޭނުމަކީ ކޮބައިހޭ؟ މާހާދެކެ ރާހިލް ލޯބިވާ ވާހަކަ ބުނި.. އަނެއްކާ މާހާގެ އެދުމަށް ތިހުރިހައިކަމެއް ކުރި މީހާކީވެސް ކަލޭކަމަށް އަމިއްލައަށް އިއުތިރާފު ތިވަނީ؟ ތިކުށުގަ ކަލޭ ބެދި ޖަލުގައި އުމުރު ހޭދަކުރަން ފަހެއް ނުޖެހޭތަ؟" ގޮނޑީގައި ލެގިލަމުން އީވާން އޭނާގެ ހިތުގައި ފުނިޖެހިފައިވި ސުވާލުތަކުން ސުވާލެއް ކޮށްލިއެވެ.\n"އިޓްސް ކޮޒް މާހާ ލަވްސް ޔޫ.. އޭނަ ބުނާގޮތުންނަމަ އޭނަ އީވާންދެކެ އިންތިހާއަށް ލޯބިވޭ.. އާން.. މިވަގުތު އަހަރެން އަތުގަ މާހާއާ ދެކޮޅަށް ދެއްކޭނެ އެއްވެސް ހެއްކެތް ނެތް.. ހަގީގަތުގަ އީވާން ގާތަށް އައި މައިގަނޑު އެއްސަބަބަކީވެސް އެއީ.. މާހާދެކެ އަހަރެން ލޯބިވޭ.. އެކަމަކު އޭނާއަށް އަހަރެންގެ ލޯތްބަށްވުރެ މުހިންމުވީ އެހެން ކަންކަން.. އަހަރެންނަކީ މާހާ ބޭނުންހައި ގޮތެއް ހަދަންހުރި ބުދެއް ނޫން.. ދެރައީ މިހުރިހައި ކަމެއް މާފަހުން ވިސްނުނުކަން.. މާހާގެ ލޯބީގައި ދީވާނާވެފަ ހުރިވަރުން އޭނަ ބުނިއްޔާ ބުނި އެއްޗެއް އަހަރެން ގަބޫލުކުރިން.. އެކަމަކު އޭނަ އަހަރެންގެ ދިރުއުޅުމުން އެދިޔައީ އަހަރެންގެ ދެލޯ ރަނގަޅަށް ހުޅުވައިދީފަ.. ހަގީގަތަކީ ކޮބައިކަން ބުނެދީފަ.. އީވާން ހީކުރާހައި މައުސޫމު ކުއްޖެއް ނޫން އެއީ.. ދެވަނަ ކަމަކީ.. ޖަލަށްދާން ޖެހިދާނެތީ އަހަރެން ޖެހިލުންވޭ.. ބިރުވެސްގަނޭ.. އެކަމަކު އަހަންނަށް ދެން ހަމަޖެހޭ ދިރިއުޅުމެއް ނުލިބޭނެކަން ޔަގީން.. މާހާގެ ވަކިތައްދަށުން ސަލާމަތްވުމަކީ އުނދަގޫކަމެއް.. އޭނަގެ ގޮތް އެންމެ ރަނގަޅަށް އެނގޭނީ އަހަންނަކަށްނު.. މާހާގެ އެނުބައި ސިއްރުތައްވެސް.. އެހައި ފަސޭހައިން އަހަރެން ސަލާމަތުން އޭނަ ދޫކޮށެއްނުލާނެ.. މިހާރުވެސް އަހަރެންގެ ދުވަސް ދުއްވައިލަން ޕްލޭންތަކެއް ނުހަދާކަމެއް ނޭނގެ.. އެހެންވީމަ އެހުރިހައި ކަމަކަށްވުރެ އުމުރު ހުސްވަންދެން ޖަލުގެ ތޭރިތަކު ތެރޭ އޮތުންވެސް އަހަންނަށް މާރަނގަޅު.. އެކަމަކު.. އަހަރެން ޖަލަށް ދާން ބޭނުމީ މާހާވެސް ގޮވައިގެން.. އޭނާ އެކުރި ކުށުގެ ހިތިރަހަ އޭނާގެ އަރުބުޑުގައި ލައްވައިލާން އަހަރެން ބޭނުން.." ދުރަށް ނަޒަރު ހުއްޓައިލައިގެން އިން ރާހިލްގެ ދެލޮލުން ފައުޅުވެލީ ނުރައްކާތެރި ކުލަވަރެކެވެ. މާހާއާ އެކުގައި ހޭދަވީ ދުވަސްތަކުތެރޭ އޭނާގެ ގޮތް ވަރަށް ރަނގަޅަށް ރާހިލްއަށް ދަސްވެއްޖެއެވެ. މާހާ އަކީ ކިހައި ވަރެއްގެ ކާކުކަން އޭނާ ދަނެއެވެ. އީވާން ގާތަށް އަމިއްލަ ކުށައިގެން އޭނާ އައިސް އެއިނީ އެހެންވެއެވެ. އެހެންނޫންނަމަ އެއީ ދުވަހެއްގެ ކޮޅުންވެސް އޭނާ މީހެއް ގާތުގައި ފައުޅުކުރާނެފަދަ ހަގީގަތެއް ނޫނެވެ.\n"މާހާ އަހަރެންދެކެ ލޯބިވާކަން އެނގޭ.. އެކަމަކު.."\n"ޝީ ވިލް ޓެލް ޔޫ.." އީވާންގެ ވާހަކަ މެދުކަނޑައިލަމުން ރާހިލް ބުނެލިއެވެ. އެބުނި އެއްޗެއް ނުވިސްނުނު ފަދައިން އީވާން މޫނަށް ވައްތަރެއް ޖައްސައިލިއެވެ.\n"އީވާން ޖެހޭނީ ކުޑަ ހިތްވަރެއް ކޮށްލަން.. މާހާ އީވާނަށް ހުރިހައި ވާހަކަތަކެއް ކިޔައިދޭނެކަން އަހަންނަށް ޔަގީން.. އެކަމަކު އޭގެ ކުރިން އީވާން ޖެހޭނީ މާހާގެ ފުރިހަމަ އިތުބާރު ހޯދަން.. ދެލޯ މަރައިލައިފަވެސް އޭނަ އިތުބާރުކުރާ ވަރުގެ މީހަކަށް ވާން.. މާހާއާ ދެކޮޅަށް ހެއްކެތް ހޯދޭނެ ހަމައެކަނި ގޮތަކީ މިއީ.. މިބުނި އެއްޗެއް ވިސްނިއްޖެތަ؟ މިހާރު އެނގިއްޖެތަ އަހަރެން މިތަނަށް އަންނަންޖެހުނު ސަބަބު.." ކޮފީ ޖޯޑު ތުނބުގައި ޖަހައިލައި އެތިފޮދެއް ބޯލަމުން ރާހިލް ބުނެލީ މަޑުމަޑުންނެވެ. ރާހިލް ބުނި އެއްޗަކާމެދު ވިސްނަން އިން އީވާން ބޯޖަހައިލިއެވެ.\n"އަހަރެން މިކިޔައިދިން ވާހަކަތަކުގެ ތެދުދޮގު ހޯދާނީ އީވާން އަމިއްލައަށް.. އަހަރެން މިހާމަކުރީ ހަގީގަތްކަން އޭރަށް އީވާނަށް ޔަގީންވާނެ.. ޔޫ ހެވް ޓް އެކްޓް ވިތް ހާރ.. އޭނަދެކެ ލޯބިވާކަމަށް ހެދިގެން އީވާން ޖެހޭނީ އޭނާގެ މިސިއްރުތަކުގެ އެންމެ އަޑިއަށް ފީނަން.. އެދުވަހަކުން ތިހިތުގަ ފުނިޖެހިފަ ތިހުރި ހުރިހައި ސުވާލެއްގެ ޖަވާބުވެސް ލިބޭނެ.. ޗޮއިސް އިޒް ޔުއަރސް.." ސީރިއަސް ބެލުމަކުން އީވާންއަށް ބަލަން ރާހިލް އިނެވެ. އެވަގުތު އީވާންގެ ސިކުނޑިއަށް އައީ މީގެ ދުވަސްތަކެއް ކުރިން މާހާއަށް އީކް ފެނިގެން އެމޫނަށް ވެރިވި ޖެހިލުންވުމާއި ބިރުވެރިކަމުގެ ކުލަވަރެވެ. ކޮންމެވެސް ގޮތަކުން މާހާއަށް އީކް އެނގޭހެން އެދުވަހުވެސް އީވާނަށް ހީވިއެވެ. އޭނާގެ ސުވާލާއެކު މާހާ ހެދީ ދޮގުކަން އެދުވަހުވެސް އޭނާގެ ވިސްނުންތޫނު ސިކުނޑި ދެނެގަތެވެ. ރާހިލްގެ ވާހަކަތަކުގައި ކޮންމެވެސް ވަރެއްގެ ހަގީގަތެއް ވާހެން އެހިނދު އީވާނަށް އިހުސާސުވިއެވެ.\n"އީކްގެ ފަހަތުން މާހާ އުޅުމުގެ ބޭނުމަކީ ކޮބާ؟" ޚިޔާލަކަށް ގެއްލިފައި އިން މީހަކުފަދައިން އީވާން އަހައިލިއެވެ.\n"ތިއެއް އެހައި ބޮޑަކަށް އަހަންނަކަށް ނޭނގެ.. މާހާ ބުނިގޮތުންނަމަ އީކް އޭނާގެ ލޯބި އޭނާ އަތުން ޖަހައިގަތީ.. އޭނާއަށް ނުލިބުނު އުފަލެއް އީކް އަށް ލިބެން މާހާ ބޭނުންނުވީ.. އެދެމެދުގަ ފޮރުވިފަ އޮތް ކަމެއްވިއްޔާ އީވާންގެ އަންހެނުންނަށް އެނގޭނު.. އޭނާ ކުރެން އަހައި އެކަން އޮޅުން ފިލުވަންވީނު.." މާހާގެ ވާހަކަތައް ހަނދާން ކުރަމުން ރާހިލް ބުނެލިއެވެ. އިތުރު އެއްޗެކޭ ބުނުމެއްނެތި އީވާން ލަސްލަހުން ބޯޖަހައިލީއެވެ. ދައްކާނެ އިތުރު ވާހަކައެއް ނެތުމުން އެތަނުން ދިއުމަށް ރާހިލް ތެދުވިއެވެ. އެވަގުތު އީވާން އޭނާގެ ނަމުން ގޮވައިލުމާއެކު ރާހިލް ހުއްޓުނެވެ.\n"އަދި އެއް ސުވާލު.. އެރޭ.. ސީދާ އީކްއާ ދިމާއަށް.. ކާރުގަ ކަލޭ އައީ ގަސްދުގަ ދޯ.. ޔޫ ވަރ ޓްރައިންގް ޓް މޭކް އިޓް ލުކް ލައިކް އެން އެކްސިޑެންޓް.. އެކަމަކު އެކަމެއް ކަލެއަކަށްނުވި.. އެހެންނު.. މިވެސް މާހާގެ ރޭވުމެއްތަ؟" އިންތަނުން ތެދުވެ ލައިގެންހުރި ފަޓުލޫނުގެ ދެޖީބަށް އަތް ޖަހައިލަމުން އީވާން އަހައިލިއެވެ. އިރުކޮޅަކު ހިމޭނުން ހުރުމަށްފަހު ރާހިލް މަޑުމަޑުން ބޯޖަހައިލީ އީވާންގެ ވާހަކަތަކަށް އެއްބަސްވަމުންނެވެ. ފޮރުވަންވީ އެއްވެސް ކަމެއް އޮތްކަމަކަށް އޭނާ ނުދެކުނެވެ. ދެލޯބޮޑުވުމާއެކު އީވާންއަށް ދަތްކުނޑި ވިކައިލެވުނެވެ.\n"މާހާގެ ބޭނުމަކީ އީކްގެ ދުވަސް ދުއްވައިލުން.. އީވާންގެ ހަޔާތުން އޭނާއަށް ޖާގައެއްލިބެން އޮތީ އެހެން އެކަން ވެގެންކަމަށް އޭނަ ދެކެނީ.. އަހަރެންނަށް އެކަން ނުވީމަ.. މާހާ އަހަރެންދެކެ ހިތްހަމަނުޖެހުނީ.. އައި އެމް ސޮރީ.. އަހަންނަށް އެނގޭ އެއްޗެއް ވިއްޔާ އީވާނަށް ކިޔައިދީފިން.. އީވާންގެ އަނބިމީހާއަށް އިންސާފު ހޯދައިދިނުން އޮތީ އީވާންގެ އަތްމަތީ... މާދަން އަހަރެން އެނބުރި ރާއްޖެދާން ފުރަން.. ކޮންމެ ދުވަހަކުންވިއަސް ޕޮލިހުން އަހަރެން ހޯދަން އައިސްފިނަމަ އެމީހުނާއެކު ދިއުމަށް އަހަރެން މިހުރީ ތައްޔާރަށް.. ހަގީގަތަކީ އޭރު އެހުރިހައިކަމެއް ކުރެވުނު އިރުވެސް އަހަރެން އެކަންކަން ކުރަން ބޭނުންނުވިކަން.. އެކަމަކު މާހާގެ ލޯތްބަށްޓަކާ.. އަހަރެންގެ މުޅި ނަފުސު ޤުރުބާންކުރީ... އެހުވަފެނީ ދުނިޔެއިން ބޭރުވުމުން އަހަންނަށް އިހުސާސު ކުރެވިއްޖެ އަހަންނަށް ހެދުނީ ކިހައިބޮޑު ގޯހެއްކަން.. އެހުރިހައި ކަމަކާ ކުރިމަތިލާން ތައްޔާރަށް މިހުރީ އެހެންވެ.. ފަހަރުގަ އަހަރެންމީ މޮޔައެކޭ އީވާން ހީކޮށްފާނެ.. އެކަމަކުވެސް.. އަހަރެންގެ އެއްވެސް ފަރުވާލެއްނެތް.. އަހަންނަށް ލިބޭނެ އެއްވެސް ރައްކާތެރިކަމެއް ނެތްކަން އެނގޭއިރު... އަހަރެންގެ ކުށާ އަހަރެން ހަވާލުވާން ބޭނުންވަނީ އެކަން ރާވައި އަހަރެންގެ ބޭނުން ހިފި ފަރާތާވެސްއެކު.. ސޯ ޕްލީޒް.. އަހަންނަށް އެހީވެދީ... އެހެންނޫންނަމަ ކިތަންމެ ފުރާނައެއްވެސް މިގޮތުގަ ގެއްލިދާނެ.. މާހާއަކީ އަޑިއަޑިން ގޭންގްތަކާ ގުޅުންހުރި މީހެއްކަން އަހަންނަށް އެނގޭ.. އޭނާގެ ލިސްޓްގަ މިހާރު އަހަރެންގެ ނަންވެސް ނެތްކަމެއް ނޭނގެ.. އަހަރެންގެ ބަލިކަށި ހިތަށް މާހާ ދިން ކޮންމެ ޒަޚަމެއްގެ ބަދަލު އަހަރެން ބޭނުން.. އަހަރެން ގޮތަށް އޭނަ ކުޅުނީ ކިތައް ޒުވާނުންގެ ހިތާކަމެއް ނޭނގެ.. އަހަރެންގެ އޮތީ ކޮންމެފަދަ ނިޔަތަކަށްވިއަސް، މިމައުލޫމާތު ތަކަކީ އީވާންގެ އާއިލާއަށް ފައިދާހުރި މައުލޫމާތުތަކެއް ކަމަށް ހީކުރަން.." މަޑުމައިތިރިކަމާއެކު ރާހިލް ބުނެލިއިރު އެތުންފަތުގައިވީ ހިތި ހިނިތުންވުމެކެވެ. ހެދުނު ގޯސްތަކާމެދު ހަގީގަތުގައިވެސް އޭނާ ހިތާމަކުރާ ކަހަލައެވެ. ބުނާނެ އެއްޗެއް ނޭނގިފައި އީވާން ހުއްޓައި ހޫޑީއިން ބޯނިވައިކޮށްލައި އިސްޖަހައިލަމުން އެތަނުން ދިއުމަށް ރާހިލް ހިނގައިގަތެވެ. ރާހިލް ނުކުތުމާއެކު ދެއަތް މުށްކަވައިލަމުން އީވާނަށް ފިނިނޭވާއެއް ދޫކޮށްލެވުނެވެ. އޭރު ރާހިލްގެ ވާހަކަތައް އޭނާގެ ކަންފަތްބުޑުގައި ގުގުމަމުންދިޔައެވެ.\nޖޯންގެ ކުރިމަތީގައި އިން އީކްގެ ތުންފަތުގައިވީ ފުޅާ ހިނިތުންވުމެކެވެ. ހިތްހަމަޖެހިފައި ޖޯންވެސް އިނީ އީކްއަށް ބަލަހައްޓައިގެންނެވެ.\n"ދެން އިތުރަށް އަހަރެންގެ އެހީތެރިކަމެއް ބޭނުމެއް ނުވާނެ ދޯ.." އީކްއަށް ބަލަން އިނދެ ޖޯން ބުނެލީ ލުއި ހީލުމަކާއެކުއެވެ. މަޑުމަޑުން އީކް ބޯޖަހައިލުމާއެކު ޖޯންގެ ހިނިތުންވުން ފުންވެލިއެވެ.\n"އަދިވެސް އިޝާރާތުންތަ ވާހަކަ ދައްކަނީ.. އަހަރެން ހީކުރީ މިހާރު އީކްއަށް އެއްވެސް އުނދަގުލެއްނެތި ވާހަކަ ދެއްކޭކަމަށް.." ދިމާކޮށްލާފަދަ ގޮތަކަށް ޖޯން ބުނެލިއެވެ. އެއާއެކު އީކްގެ މަޑު ހީލުމުގެ އަޑު އިވުނެވެ.\n"އާއިލާގެ އެއްވެސް މީހަކަށް އެނގޭތަ އީކްގެ ފަރުވާގެ ކަންކަން ފުރިހަމަވެއްޖެކަން.." އަނެއްކާވެސް ޖޯން އަހައިލިއެވެ.\n"ނޫން.. އަދި އެއްވެސް މީހަކަށް ނޭނގޭނެ.. އެއްކޮށް ރަނގަޅުވެ އެއްވެސް ދަތިކަމެއްނެތި އަހަންނަށް ވާހަކަ ދެއްކޭކަން ޔަގީން ވަންދެން މަޑުކޮށްލަން ބޭނުންވީ.." އީކްގެ އަޑުގައިވެސްވީ އުފައުވެރިކަމެވެ.\n"އަހަންނަށް ހީވަނީ އާއިލާއަށް މިކަން އަންގަންވީ ވަގުތު ޖެހިއްޖެހެން.." އަތުގައި އޮތް ގަލަމުން އީކްއަށް އިޝާރާތްކޮށްލަމުން ޖޯން ބުނެލީ ހިތްހެޔޮ ރާގަކަށެވެ. ޖޯންގެ ވާހަކަތަކަށް އެއްބަސްވި އީކްގެ ހިތުގެ ހިނގުން އަވަސްވެލިއެވެ. އޭނާގެ ހާލަތު ރަނގަޅުވަމުން އައިއިރު އެއިން އެއްވެސް ކަމެއް އޭނާ އެއްވެސް މީހަކަށް ނުއަންގައެވެ. ހާލަތު އެއްކޮށް ރަނގަޅުވުމުން ނޫނީ ބުނަން އޭނާ ބޭނުންނުވީއެވެ. މިއަދު މީ ސްޕީޗް ތެރަޕިސްޓްގެ އެހީތެރިކަން އޭނާއަށް ބޭނުންވާ އެންމެ ފަހު ދުވަސްކަންވެސް އެނގެނީ އޭނާއަށް އެކަންޏެވެ. ލުއި ހިނިތުންވުމެއް ތުންފަތުގައި ވީއިރު އީކްގެ ޚިޔާލުތަކުގައިވީ އީވާންއެވެ. އޭނާއަށް ވާހަކަދެއްކޭކަން އެނގުމުން އީވާނަށް ވާނީ ކިހިނެއްބާއޭ އެވަގުތު އޭނާގެ ހިތާ ސުވާލުކޮށްލިއެވެ. މަޑު ރަތްކަމެއް ދެކޯތާފަތަށް ފޭދުމާއެކު އީކްއަށް އިސްޖަހައިލެވުނީ ހިތަށް ވެރިވި ޚިޔާލުތަކުން ލަދުގަތްވަރުންނެވެ.


Ghassan aai Saeed fuluhah haazirukuranee - One Online\n29 ޖެނުއަރީ 2020، މާލެ، "އިންސާފަކީ ކޮބާ؟"ގެ ނަމުގައި އިދިކޮޅު ކޯލިޝަނުން މިއަދު މާލޭގައި ބޭއްވި މުޒާހަރާގެ ތެރެއިން ޣައްސާން މައުމޫން ވާހަކަ ދައްކަވަނީ -- ވަން ފޮޓޯ: މުހައްމަދު އައުޒަމް\nއިދިކޮޅު ޕީޕީއެމް/ ޕީއެންސީން "ނޭވާ ހޮޅިއަށް" ނަމުގައި މިދިޔަ މަހުގެ 25 ވަނަ ދުވަހު މާލޭގައި ބޭއްވި މުޒާހަރާގެ ތެރެއިން ހައްޔަރުކޮށް ޝަރުތުތަކަކާއެކު ދޫކޮށްލާފައިވާ ރައްޔިތުންގެ މަޖިލީހުގެ ތ. ގުރައިދޫ ދާއިރާގެ މެމްބަރު މުހައްމަދު ޣައްސާން މައުމޫނާއި މާވަށު ދާއިރާގެ މެމްބަރު މުހައްމަދު ސައީދު މިރޭ ފުލުސް އޮފީހަށް ހާޒިރުވާން އަންގައިފިއެވެ.\nޣައްސާނާއި ސައީދު މުޒާހަރާގެ ތެރެއިން ހައްޔަރުކޮށް ދޫނިދޫއަށްވެސް ގެންދިޔައެވެ. އެ ދެ މެމްބަރުން ދޫކޮށްފައިވަނީ މިދިޔަ މަހުގެ 26 ވަނަ ދުވަހު އެމީހުންގެ ބަންދާ މެދު ގޮތެއް ނިންމުމަށް ބޭއްވި ބަންދުގެ މަޖިލީހުގައެވެ. އެގޮތުން އެ ދެ މެންބަރުން ދޫކޮށްލާފައިވަނީ ފުލުހުންގެ ތަހުގީގަށް އެއްބާރުލުން ދިނުމަށާއި ފޯނު ނަންބަރާއި އުޅޭ އެޑްރެސް ބަދަލުވެއްޖެ ނަމަ އެކަން އެންގުމަށް އަދި ފުލުހުންނަށް ކިޔަމަންވުމަށް ޝަރުތުކޮށްފައެވެ.\nޕީޕީއެމުން މިއަދު ބުނީ މިދިޔަ މަހުގެ 25 ވަނަ ދުވަހު ބޭއްވި މުޒާހަރާއާ ގުޅިގެން ޕީއެންސީގެ ނައިބު ރައީސް އަދި މާވަށު ދާއިރާގެ މެމްބަރު މުހައްމަދު ސައީދާއި ޕީޕީއެމްގެ ނައިބު ރައިސް އަދި ގުރައިދޫ ދާއިރާގެ މެމްބަރު ޣައްސާން މައުމޫން މިރޭ ފުލުހުންގެ އިދާރާއަށް ހާޒިރުވާން އަންގާފައިވާ ކަމަށެވެ.\nއެގޮތުން މިރޭ 9:30 އަށް ސައީދު ހާޒިރުވުމަށް އަންގާފައިވާ އިރު، ޣައްސާން ހާޒިރުވުމަށް އަންގާފައިވަނީ މިރޭ 10:30 އަށެވެ.\nރާއްޖޭގައި ތިބި އިންޑިއާގެ ސިފައިން ބޭރުކުރުމަށް ކުރީގެ ރައީސް އަބްދުﷲ ޔާމީން އިސްވެ ހުންނަވައިގެން ކުރިއަށްގެންދާ "އިންޑިއާ އައުޓް" ކެމްޕެއިނުގެ ތެރެއިން މާލޭގައި މިދިޔަ މަހުގެ 25 ވަނަ ދުވަހު މުޒާހަރާ ބޭއްވީ އެ ހަރަކާތް ނުބޭއްވުމަށް ފުލުހުން އަންގާފައިވަނިކޮށެވެ.\nއެ މުޒާހަރާގެ ތެރެއިން ޖުމުލަ 17 މީހަކު ވަނީ ހައްޔަރުކޮށްފައެވެ. އޭގެ ތެރޭގައި ސައީދާއި ޣައްސާންގެ އިތުރުން ކުރީގެ ނައިބު ރައީސް އަބްދުﷲ ޖިހާދާއި މާލެ ސިޓީގެ ޑެޕިއުޓީ މޭޔަރު އަހުމަދު ނަރީޝްވެސް ވަނީ ހައްޔަރުކޮށްފައެވެ. ނަމަވެސް ހައްޔަރު ކުރި އެންމެން މިހާރު ވަނީ ދޫކޮށްލައިފައެވެ.\nގުޅޭ ޓެގު ޕީޕީއެމް ޕޮލިސް ޕީޕަލްސް ނެޝަނަލް ކޮންގްރެސް ޣައްސާން މައުމޫން މެމްބަރު މުހައްމަދު ސައީދު


ހުވަދުއަތޮޅު ދެކުނުބުރީ ގައްދޫ ކައުންސިލްގެ އިދާރާ\nވޮލީކޯޓެއް އެޅުމުގެ މަސައްކަތް ކޮށްދޭނެ ފަރާތެއް ހޯދަން\nގދ. ގައްދޫގައި ވޮލީކޯޓެއް އެޅުމުގެ މަސައްކަތް ކޮށްދޭނެ ފަރާތެއް ހޯދަން ބޭނުންވެއްޖެއެވެ.\nގައްދޫ ކައުންސިލް އިދާރާއާއި މިނިސްޓްރީ އޮފް ޔޫތު އެންޑް ސްޕޯޓްސް އާ ގުޅިގެން ދެވޭ މަޢުލޫމާތާ އެއްގޮތަށް އަމިއްލަ ތަކެތީގައި ގައްދޫގައި ވޮލީކޯޓެއް އެޅުމުގެ މަސައްކަތް ކޮށްދޭނެ ފަރާތެއް ހޯދަން ބޭނުންވެއްޖެއެވެ.\nވީމާ، މި ވޮލީކޯޓް އެޅުމަށް ޝައުޤުވެރިވާ ފަރާތްތަކުން 12 މޭ 2016 ދުވަހުގެ 12:00 އަށް މިއިދާރާއަށް ދުރުވެ މަޢުލޫމާތު ސާފުކުރެއްވުމަށްފަހު 19 މޭ 2016 ބުރާސްފަތި ދުވަހުގެ 12:00 އަށް އަންދާސީހިސާބު ހުށަހެޅުއްވުން އެދެމެވެ.\nމަޢުލޫމާތު ސާފުކުރެއްވުމަށް ވަޑައިނުގަންނަވާ ފަރާތްތަކަށް އަންދާސީހިސާބު ހުށަހެޅުމުގެ ފުރުސަތު ނުދެވޭނެއެވެ. އަންދާސީހިސާބާއެކު ހުށަހަޅަންޖެހޭ ލިޔެކިޔުންތައް ފުރިހަމަނުވާނަމަ އަންދާސީހިސާބު ބަލައިނުގަނެވޭނެއެވެ. މި ބީލަމަށް ކުރިމަތިލާ ފަރާތަކީ މިނިސްޓްރީ އޮފް އިކޮނޮމިކް ޑިވެލޮޕްމަންޓްގައި ވިޔަފާރި ރަޖިސްޓަރީ ކޮށްފައިވާ ފަރާތަކަށް ވާންޖެހޭނެއެވެ. އަންދާސީހިސާބު ހުށަހަޅުއްވާނީ ބަންދުކުރެވިފައިވާ ސިޓީއުރައެއްގައެވެ. އިތުރު މަޢުލޫމާތު ސާފުކުރެއްވުމަށް ގުޅުއްވާނީ 6840003 ، ނުވަތަ 7896527 ފޯނާއެވެ.\nމިހެންވެ މިކަން އާންމުކޮށް އަންގައި އިޢުލާން ކުރީމެވެ.\n10 ރަޖަބު 1437\n17 އޭޕްރިލް 2016\nސުންގަޑި: 12 މޭ 2016 1200


އެމްޑީޕީ މެމްބަރުން ގޮވަނީ އުމަރަށް ފިޔަވަޅު އަޅަން - DhiDaily\nއެމްޑީޕީ މެމްބަރުން ގޮވަނީ އުމަރަށް ފިޔަވަޅު އަޅަން\nއުތުރު ތިލަފަޅާ ގުޅިގެން އިއްޔެ ލީކުކޮށްލި އެއްބަސްވުމުގެ މައްސަލައިގެ ފަހަތުގައި އިސްރޯލެއް އަދާކުރައްވާފައިވަނީ ކުރީގެ ހޯމް މިނިސްޓަރު އުމަރު ނަސީރު ކަމަށް ބުނެ އޭނާއަށް ފިޔަވަޅު އެޅުމަށް އެދި އެމްޑީޕީ މެމްބަރުން ގޮވާލައިފި އެވެ.\nއުތުރު ތިލަފަޅުގައި ޑޮކްޔާޑެއް ގާއިމުކުރުމަށް އިންޑިއާ އާއި ރާއްޖެއާ ދެމެދުގައި ވެފައިވާ އެއްބަސްވުން ކަމަށް ބުނާ އެއްބަސްވުމެއް ވަނީ އިއްޔެ ލީކުކޮށްލާފައެވެ. އެ އެއްބަސްވުން ލީކުކޮށްލުމުގެ ފަހަތުގައި އުމަރު ނަސީރު ވާ ކަމަށް އެތައް ބަޔަކު ވަނީ ބުނެފައެވެ. އެގޮތުން އޭނާގެ ފޭސްބުކް ޕޭޖުންވެސް ވަނީ އެ އެއްބަސްވުން އާންމުކޮށްފައެވެ.\nއެކަމާ ގުޅިގެން، އެއްބަސްވުން ލީކުކުރި ފަރާތްތަކަށް ފިޔަވަޅު އެޅުމަށް ގޮވަލައި މިއަދު މަޖިލީހަށް ވަނީ މައްސަލައެއް ހުށަހަޅާފައެވެ. އެ މައްސަލަ ބަލައިގަނެ ބަހުސްކުރިއަށް ގެންދާއިރު އެމްޑީޕީ މެމްބަރުން ދަނީ އުމަރު ނަސީރަށް ފިޔަވަޅު އެޅުމަށް ގޮވާލަމުންނެވެ.\nއެގޮތުން ބިލެއްދޫ ދާއިރާގެ މެމްބަރު އަހުމަދު (ދޮންބިލެއް) ހަލީމް ވިދާޅުވީ އުމަރު ނަސީރު ވަނީ އެއްބަސްވުން އެއީ އިންޑިއާއިން އޭނާއަށް ލިބިފައިވާ އެއްބަސްވުމެއް ކަމަށް ބުނެ އެއްބަސްވުން ލީކުކޮށްފައި ކަމަށެވެ.\nސިޔާސީ ބޭނުންތަކަށް އެފަދަ ކަންތައް ކުރެވިގެން ނުވާނެ ކަމަށާއި އެކަން އުމަރު ނަސީރުކޮށްފައިވުމުގެ ސަބަބުން އެކަމަށް ފިޔަވަޅު އެޅުމަށް ދޮންބިލެއް ވަނީ ގޮވާލާފައެވެ.\nމުލަކު ދާއިރާގެ މެމްބަރު އިބްރާހީމް ނަސީރު އެ ޖަލްސާގައި ވާހަކަދައްކަވަމުން ވިދާޅުވީ ސަރުކާރުން ދަނީ ރާއްޖޭގެ ރައްކާތެރިކަމަށް މަސައްކަތް ކުރަމުން ކަމަށާއި އެ ބަނދަރާއި ޑޮކްޔާޑުގެ މަސައްކަތަކީ ރާއްޖެއަށް ރައްކާތެރިކަން ގެނެސްދޭނެ ކަމެއް ކަމަށެވެ.\nއެހެންނަމަވެސް ބައެއް ފަރާތްތަކުން ދަނީ އެ ވާހަކަތައް އޮޅުވާލައިގެން ފަތުރަމުން ދާކަމަށާއި އެއީ އާންމުންނާ ދަރުކާރާ ދެމެދު ހަމަނުޖެހުން އުފެއްދުމަށް ކުރާ ކަމެއް ކަމަށާއި އެކަމުގައި އުމަރު ހިމެނޭ ކަމަށް އިޝާރާތްކުރައްވައި އޭނާއަށް ފިޔަވަޅު އެޅުމަށް ވަނީ އިބްރާހީމް ނަސީރު ގޮވާލާފައެވެ.\nއުމަރު ހައްޔަރުކުރާކަށްނުޖެހޭ އެގަންޖާ 19 ގެލާދީނީސަރުކާރުން ގައުމުވިއްކާލީމާ އެކަން އެންމެރަނގަޅަށް ފަޅާއަރުވާލީ އުމަރު ނަސީރު އެބޭފުޅާއަކީ މިޤައުމުދެކެ ލޯބިވާބަންޑާރައިން ކަހަލަބަތޮލެއް ވަރަށްސާފް އިނގޭތޯ\nމިތިބަ ހަޔަވާނުން ތަކާ! ހަރާން ލާރި ގޮހޮރަން އަޅާ ކަންބަޅި ތަކާއޭ! އެއްފަހަރުވެސް ބުނެބަލަ. ވަގު ސަރުކާރުގެ މުނާފިގު އަންނި ގާތު އެބުނާ އެގުރިމެންޓް ތިމަން މެންނަން ދައްކާބަލާށޭ! ނުކެރޭނެ ބުނާކަށް! 20 މިލިއަން ދޮލަރު ބަހާލީ ތިއާލާތުންނަން… ހަލާކު ހުރި! އަލިފާނުން ބަނޑު ފުރާމުން ތިދަނީ….ލަލަލައް


Netanyahu Ge Office Ves Qudus Ah Badhalu Kuranee - Vaguthu\nމާލޭގައި ދުއްވާފައިދިޔަ ޕިކަޕެއް ފުރޮޅާލައިފި\nނަތަންޔާހޫގެ އޮފީސް ވެސް ގުދުސް އަށް ބަދަލުކުރަނީ\n1 ހަފްތާ ކުރިން ( ޑިސެމްބަރު 7, 2017 )\nއިންޒިރާއިލުގެ ތެލްއަވީވް ގައި ހުރި އެމެރިކާގެ އެމްބަސީ އާއެކު، އެޤައުމުގެ ހައްދުފަހަނައަޅާފައިވާ ބޮޑުވަޒީރު ނަތްންޔާހޫގެ އޮފީސްވެސް ގުދުސްއަށް ބަދަލުކުރުމަށް ނިންމައިފިއެވެ.\nމިކަން ހާމަކޮށް އެމެރިކާގެ ސެކްރެޓަރީ އޮފް ސްޓޭޓް ޓިލަސަން ބުނީ، ގުދުސް އަކީ އިޒްރާއިލްގެ ވެރިކަންކުރާ ސިޓީ ކަމުގައި ކަނޑައެޅުމާއެކު، ބޮޑުވަޒީރު ނަތަންޔާހޫގެ އޮފީހާއި އިޒްރާއިލްގެ ސުޕްރީމް ކޯޓުގެ އިތުރުން އެޤައުމުގެ އެހެނިހެންވެސް މުޙިންމު އިދާރާތައް ގުދުސްއަށް ބަދަލުކުރާނެކަމަށެވެ.\nއެމެރިކާގެ ރައީސް ކަމަށް އިންތިޚާބު ވެއްޖެނަމަ އިސްރާއީލްގެ ވެރިރަށަކީ ގުދުސް ކަމަށް ބަލައިގަންނާނެ ކަމަށް ބޮޑު ވަޒީރު ބެންޖަމިން ނަތަންޔާހޫ އަރިހު ޑޮނަލްޑް ޓްރަމްޕް މީގެ ކުރިން ވަނީ ބުނެފައެވެ.\nއިސްރާއީލާއި ފަލަސްތީނުގެ ހަމަނުޖެހުންތައް ހައްލު ކުރުމުގައި އެންމެ މުހިންމު އެއް މައްސަލައަކީ ގުދުސްގެ ކުރިމަގެވެ. ފަލަސްތީނުން ވެސް ބުނަމުން ދަނީ ކުރިމަގުގައި އުފެދޭ ފަލަސްތީނުގެ މިނިވަން ދައުލަތުގެ ވެރިރަށަށް ވެގެން ދާނީ ގުދުސް ކަމަށެވެ.\nއިރުމަތީ ގުދުސް އަށް އިސްރާއީލުން ވެރިވެގަތީ 1967 ވަނަ އަހަރު ކުރި އަރަބި-އިސްރާއީލް ހަނގުރާމައިގަ އެވެ. އަދި އިސްރާއީލްގެ ވެރިރަށުގެ ގޮތުގައި ގުދުސް ހަމަޖެއްސިކަން އިއުލާން ކުރީ 1980 ވަނަ އަހަރު އެވެ.\nއެމެރިކާ އާއި އދ.ގެ މެންބަރު ގިނަ ގައުމުތަކުން ގުދުސް އަކީ އިސްރާއީލްގެ ވެރިރަށް ކަމަށް ބަލައިގެންފައެއް ނުވެއެވެ. އެމެރިކާގެ ކޮންގްރެސް އިން އޮކްޓޯބަރު 1995 ގައި ވަނީ އިސްރާއީލްގެ ވެރިރަށަކީ ގުދުސް ކަމަށް ބަލައިގަތުމަށް ގާނޫނެއް ފާސްކޮށްފައެވެ. އަދި އިސްރާއީލް އެމްބަސީ ތެލް އަވީވުން ގުދުސް އަށް ބަދަލު ކުރަން ހިނގާނެ ޚަރަދު ދިނުމަށް ވެސް ވަނީ އެއްބަސްވެފައެވެ. އެކަމަކު އެމެރިކާގެ އެއްވެސް ރައީސްއެއް އެ ގާނޫނު ތަންފީޒު ކުރައްވައިފައެއް ނުވެއެވެ.\nއެމެރިކާގެ ރައީސް ޓްރަމްޕްގެ ނިންމުން ގިނަ އިސްލާމީ ގައުމުތަކުވެސް ދަނީ ކުއްވެރިކުރަމުންނެވެ. އޭގެތެރޭގައި ތުރުކީ, އީރާން, ޖޯޑަން, މިސްރު, ދިވެހިރާއްޖެ އަދި ސައުދީ ވެސް ހިމެނެއެވެ. އަދި ބައެއް ހުޅަގުގެ ގައުމުތަކުން ވެސް މި ނިންމުމައް ދަނީ ފާޑު ކިޔަމުންނެވެ.\nއަހަރެމެންގެ ކަންބޮޑުވުންތަކަށް ވެސް ދިވެހި ސަރުކާރުން ސަމާލުކަން ދޭން ޖެހޭ - އިންޑިއާ\nދެން އަންނަ ސަރުކާރަކުން މިނިވަން ވިޔަފާރީގެ އެއްބަސްވުން މުރާޖާ ކުރާނެ - ނަޝީދު\nކުއްޖަކު ހިތާނުކޮށްލުމަށް 75،000 ރުފިޔާ - މީދެން ބޭކާރު ޚަރަދު!\n1 ގަޑިއިރު ކުރިން 1\nފޭރާމުގައި މަނި ޖެހުމުން ހަދަންވީ ގޮތް ދީނީ ނަޒަރަކުން\n1 ގަޑިއިރު ކުރިން 3\nޤުދުސްއަކީ ފަލަސްތީނުގެ ވެރިރަށް ގޮތުގައި އޯއައިސީން ބަލައިގެންފި\n1 ދުވަސް ކުރިން 19\nއިސްރާއީލް ސިފައިން ފަލަސްތީނުގެ ކުޑަކުއްޖަކަށް އަނިޔާ ކުރުމަށްފަހު އެ ކުއްޖާ ޖަލަށް ލައިފި\n2 ދުވަސް ކުރިން 4\nއިސްރާއީލުން ގާޒާއަށް ވައިގެ މަގުން ޙަމަލާދީ ދެމީހަކު ޝަހީދުކޮށްލައިފި\n2 ދުވަސް ކުރިން 1\nއިސްރާއީލުގެ ވެރިރަށަށް ގުދުސް ހަދައިދޭތޯ، ނަތަންޔާހޫ ޔޫރަޕުގައި އާދޭސްކުރަނީ\n4 ދުވަސް ކުރިން 1


Covid-19: America In India Ah Vaccine Dheyn Ninmaifi - Vaguthu\nއެމެރިކާ އިން އިންޑިއާ އަށް ވެކްސިން ދޭން ނިންމައިފި\nއެމެރިކާގެ ރައީސް ބައިޑެން އާއި އިންޑިއާގެ ބޮޑުވަޒީރު މޯދީ\nއިންޑިއާގައި ކޮވިޑް-19 ގެ ނުރައްކާތެރިކަން ބޮޑުވެފައިވާތީ އެ ގައުމަށް ވެކްސިން ފޯރުކޮށްދިނުމަށް އެމެރިކާ އިން ނިންމައިފިއެވެ.\nއެމެރިކާގެ ރައީސް ޖޯ ބައިޑެން ވިދާޅުވީ އިންޑިއާގެ ހާލަތު ގޯސްވެފައިވާ މި ދަނޑިވަޅުގައި އެގައުމަށް ވެކްސިން ދެއްވަން ގަސްދު ކުރައްވާ ކަމަށެެވެ. ނަމަވެސް، ވެކްސިން ފޯރު ކޮށްދެއްވާނީ ކޮން ދުވަހަކުން ކަމެއް ހާމަކޮށްފައެއް ނުވެއެވެ.\nބައިޑެން އާއި އިންޑިއާގެ ބޮޑުވަޒީރު ނަރެންދުރަ މޯދީ ފޯނުން ބައްދަލު ކުރައްވައި ދެއްކެވި ވާހަކައިގައި ކޮވިޑްގެ ހާލަތާ ބެހޭ ގޮތުން މަޝްވަރާކޮށްފައިވެއެވެ. ފޯން ކޯލްގައި ބައިޑެން ވަނީ ވެކްސިން ފޮނުވޭނެ ގޮތެއް މެދުވެރިވުމުން އެކަން ކޮށްދެއްވާނެ ކަމަށް ވިދާޅުވެފައެވެ.\nވެކްސިންގެ އިތުރުން އިންޖެކްޝަނާއި، ވެކްސިން ހަދަން ބޭނުންވާ މެޝިނު އެކުލެވޭ ގޮތަށް އެމެރިކާއިން އިންޑިއާއަށް އެހީތެރިކަން ފޯރު ކޮށްދެއްވާނެ ކަމަށް ބައިޑެން ވިދާޅުވިއެވެ.\nއެމެރިކާގެ ފުޑް އެންޑް ޑްރަގް އެޑްމިނިސްޓްރޭޝަން (އެފްޑީއޭ) ގެ އާން ބަސް ލިބޭ އިރަށް އެމެރިކާއިން އެހެން ގައުމުތަކަށް 60 މިލިއަން ޑޯޒް ކޮވިޝީލްޑް ވެކްސިން ބަހާލަން ވަނީ ނިންމާފައެވެ. ކޮވިޝީލްޑް ވެކްސިނަކީ އެމެރިކާގައި ބޭނުން ކުރަން ހުއްދަ ދެވިފައިވާ ވެކްސިނެއް ނޫނެވެ. ނަމަވެސް، ދުނިޔޭގެ އެކި ހިސާބުތަކުގައި ކޮވިޝީލްޑް ވެކްސިން ދަނީ ބޭނުން ކުރަމުންނެވެ.\nއިންޑިއާގައި ކޮވިޑް ހާލަތު ކޮންޓްރޯލް ނުވެ ދުވާލަކު ތިން ލައްކަ އަށް ވުރެ ގިނަ މީހުން އެގައުމުން ކޮވިޑަށް ފައްސިވެއެވެ. ފަރުވާ ދެވޭނެ ވަސީލަތްތަކާއި ހޮސްޕިޓަލުގައި ޖާގައިގެ ދަތިކަމާއި އެނދުގެ ދަތިކަން ވަނީ އިންތިހާއަށް ބޮޑުވެފައެވެ.\nއިންޑިއާއަށް ދިމާވެފައިމިވާ ދަތި އުނދަގޫ އަދި އެހާމެ ނުރައްކާ ހާލަތުގައި ގިނަ ގައުމުތަކަކުން ދަނީ އެހީތެރިކަން ފޯރު ކޮށްދެމުންނެވެ.\nއިންޑިޔާއިން ދިވެހިރާއްޖޭއަށް ވެކްސިން ދިނީ\nމެއި 1, 2021 00:31\n(1) މީގެން ވެސް މިއިނގެނީ ފައިޒާ ވެކްސިން ލިބެން އެބަހުރިކަން ! އިބޫ ގެ ސަރުކާރުން ރާއްޖޭ ގެ ރައްޔިތުންނަށް މިޖަހާ ވެކްސިން އަކީ ވެންޓިލޭޓަރ މައްސަލާ ހިނގިގޮތަށް، ހިންގާ "ބޮޑު ގޭސް ގަނޑެއް" ކަން ކަށަވަރު. މިކަމުގައި ކޮރަޕްޝަން ހިމެނޭކަން ކަށަވަރު. (2) ރާއްޖޭ ގެ ރައްޔިތުން ނަށް ކޮލިޓީ ވެކްސިން އެއް ޙައްޤު ނުވަނީ ތަ ؟ (3) ދުނިޔޭ ގެ މާރކެޓް ގައި ފައިޒާ ވެކްސިން (ރާއްޖެ އަށް ގަންނަން އަތްފޯރާ ފަށުގެ އަގެއްގައި) ހުއްޓާ، ފެންވަރުދަށް ވެކްސިން އެއް ގެނެސްގެން މިއުޅޭ އުޅުމަކީ ވަރަށް ބޮޑަށް ޝައްކު އުފެދޭ ކަމެއް. (4) އަޅުގަނޑު ބުނާނީ ވެކްސިން ގަންނަން ސިންގަޕޫރަށް ގޮސް، މިއޮތީ "ކަޓު ނަގާ" ފައޭ. (5) އެއްމެ ފަހުން ފިނޭންސް އިން "ތެޅި ފޮޅިގަނެގެން" ވެކްސިން އަށް ހެދި ޕޭމަންޓް ހެދީ ވެސް ފައިޒާ ވެކްސިން ބާޒާރުގައި ވިއްކަން ހުއްޓާ. ޑޯޒް-އެއް ގަތް އަގާއި، ދިޔަ ޖުމްލަ ޙަރަދު ވެސް އުޅެނީ އިބޫ ސަރުކާރުން ފޮރުވައިގެން. (6) މިހާރު ރާއްޖޭގެ ރައްޔިތުންނަށް މިޖަހަނީ 63.9 ޕަސަންޓް ކޮރޯނާ އިން ސަލާމަތް ވެދާނެ ކަމުގެ ޔަޤީން ކަން އޮތް ވެކްސިން އެއް. ފައިޒާ ވެކްސިން އަކީ 95 ޕަސަންޓް ގެ އެއްޗެއް. ރާއްޖޭގައި ފައިޒާ ވެކްސިން ޖަހަނީ ވަރަށް މަދުން. އެއީ ހިލޭ ލިބުނީ ވަރަށް މަދު ޑޯޒް ކޮޅެއް ވީމާ. (7) ރާއްޖޭގެ ގިނަ މީހުންނަށް ޔަޤީންކަން ކުޑަ ޕަސަންޓޭޖެއް އޮތް ވެކްސިން އެއް ޖަހާފައި، އިބޫ ސަރުކާރުން މިބުނަނީ "ރާއްޖޭގަ ކޮރޯނާ ގެ ޢަދަދުތައް ދަނީ މައްޗަށޭ" ! މިހާރު ރާއްޖޭގައި މިޖަހާ ވެކްސިނުން ކޮރޯނާ ކޮންޓްރޯލް އެއް ނުކުރެވޭނެ. ޕަސަންޓޭޖް ދަށް އެއްޗަކަށް ވާތީ. (8) ރާއްޖޭ ގެ ރައްޔިތުންނަކީ އަބަދު ވެސް ކޮލިޓީ އެއްޗިއްސަށް ލޯބި ކުރާ ބައެއް. (9) މިހާ ކޮލިޓީ-ދަށް ވެކްސިން އެއް ރައްޔިތުންނަށް މި ޖަހަނީ، އިބޫ ގެ ކިބައިގައި ރައްޔިތުންދެކެ "ލޯތްބެއް ނެތީމާ" ކަމުގައި އަޅުގަނޑު ދެކެނީ. (10) ދުނިޔޭގެ މާރކެޓް ގައި ފައިޒާ ވެކްސިން އަދިވެސް ގަންނަން އެބަހުރި. ގޫގަލް އިން ބައްލަވާލައްވާ. (11) ކުރިންވެސް ވަަރަށް ގިނަ ފަހަރު އަޅުގަނޑު ބުނިފަދައިން އަދިވެސް ބުނާނީ، ޔާމިނު ހުންނެވި ނަމަ ރާއްޖޭގެ ރައްޔިތުންނަށް ޖަހާނީ "ކޮލިޓީ" ވެކްސިން އެކޭ. (12) ޔާމިނު ހުންނެވި ނަމަ އައްޑު އަތޮޅުން ފެށިގެން ތިލަދުންމައްޗާއި ހަމަ އަށް މިހާރު އޮތީހީ ވެކްސިން ޖަހާ ނިންމާފަ !!!!!!\nމެއި 1, 2021 08:01\nޝުކުރިއްޔާ ޑރ. ތިހާ ދުރުގައި ހުންނަވައިގެންވެސް ރާއްޖޭގެ މަޝްރަހު ބައްލަވަމުން ރައްޔިތުންނާއި ހަމައަށް ތެދު މައުލޫމާތުގެނެސް ދެއްވައި ކަންތައްތައް ސާފު ކޮށް އޮޅުންފިލުވައި ދެއްވަތީ.\nމެއި 1, 2021 08:49\nއަސްލުވެސް ޔާމިނުއަކީކޮލިޓީއަށް ބެއްލެވި ބޭފުޅެއްވީމާ ތިހެންވިދާޅުވެވިދާނެ.\nމެއި 1, 2021 07:49\nއިސްލާމުންގެ ބޮޑު ދެ ޢަދުއްވުން އެއް ފޮޓޯގަނޑެއްގައި.\nދެ މުޖުރިމުން. لعنة !\nމެއި 1, 2021 08:25\nޑޮކްޓަރ ރާމީ ތިޔަވިދާޅުވީތެދުފުޅެއް. އިބޫ ސަރުކާރުންއެންމެ 3ލައްކަ މީހުންނަށް ވެކްސިންޖަހާނުލެވޭ. ގަނަތެޅެނީ.\nމެއި 1, 2021 10:10\nއިންޑިއާ ގެ ވެކްސިނަށް ނުޗަލާތީތާ އިންޑިއާގަ ކޮރޯނާ އުތުރިއެރީ.\nމެއި 1, 2021 11:56\nޔާމިން އަކީ ކުރެއްވި ކޮންމެ ކަމެއްގައިމެ ކޮލިޓީ އަށް ބައްލަވާ، ކޮލިޓީކޮށް ކުރެއްވި ބޭފުޅެއް. ފައިޒާ ވެކްސިން އަކުން ކަޓެއް ނުނެގޭނެ. އެއީ ފައިޒާ ނުގެނައިކަމަކީ.


ނަސްރީނާގެ ހާލު ރަނގަޅު: ރައީސް މައުމޫނު\nއަފްޝަން އިސްމާއިލް 15 ޖޫން 2021\nއަނބިކަނބަލުން ނަސްރީނާގެ ހާލު ރަނގަޅު ކަމަށް އެކަމަނާގެ ފިރިކަލުން އަދި ކުރީގެ ރައީސް މައުމޫން އަބްދުލް ގައްޔޫމް ވިދާޅުވެއްޖެ އެވެ.\nރައީސް މައުމޫން މިއަދު ކުރެއްވި ޓުވީޓެއްގައި ވިދާޅުވީ، މާތް ﷲގެ ރަހުމަތްފުޅުން ނަސްރީނާގެ ހާލު ރަނގަޅު ކަމަށެވެ. އަދި އެންމެންގެ ހެޔޮ ދުއާއަށް ޝުކުރު ދަންނަވައި، ރައީސް މައުމޫނު ވަނީ ކޮވިޑު ބަލި ތަހައްމަލު ކުރަމުންދާ އެންމެނަށް އަވަސް ޝިފާއަކަށް އެދި ދުއާ ކުރައްވައިފަ އެވެ.\nމެޑަމް ނަސްރީނާ ކޮވިޑް-19 އަށް ޕޮޒިޓިވްވެފައި ވަނީ މީގެ ތިން ދުވަސް ކުރިންނެވެ. ”ހަފްތާ“އަށް އެނގިފައިވާ ގޮތުގައި، އެ ކަމަނާ ކޮވިޑަށް ޓެސްޓު ކުރެއްވީ ރޯގާގެ އަލާމާތްތައް ހުރެގެންނެވެ. އަދި ރައީސް މައުމޫނުވެސް ކޮވިޑަށް ޓެސްޓު ކުރެއްވި ނަމަވެސް ޓެސްޓުގެ ނަތީޖާ ނެގެޓިވް ވަނީ ނެގެޓިވްވެފަ އެވެ.\nމީގެ ކުރިން ރައީސް މައުމޫންވެސް ވަނީ ކޮވިޑަށް ޕޮޒިޓިވްވެފަ އެވެ. އެމަނިކުފާނު ކޮވިޑަށް ޕޮޒިޓިވްވީ މިދިޔަ އަހަރުގެ އޮގަސްޓު މަހުގެ ތެރޭގަ އެވެ. އެމަނިކުފާނު ހޮސްޕިޓަލުން ދޫކޮށްލީ ދަރުމަވަންތަ ހޮސްޕިޓަލުގައި އެޑްމިޓްކޮށް ފަރުވާ ފެށިތާ، 21 ދުވަސް ފަހުން މިދިޔަ އަހަރުގެ ސެޕްޓެމްބަރު މަހުގަ އެވެ.\nއަރުޝީފަށް ނެގީ 15/06/2021 13:45\nއެންމެފަހުން އަޕްޑޭޓްކުރީ 15/06/2021 13:45\nއަހްމަދު އިޒްމީމް 57 މިނެޓު ކުރިން\nކުޑަކުއްޖަކަށް ޖިންސީ ގޯނާކުރި ދެ މީހަކަށް ޔާމީން، އެކަކަށް ރައީސް ސޯލިހު އަދަބު ލުއިކޮށްދިން\nފާތިމަތު ޔަމާނީ 1 ގަޑިއިރު ކުރިން\nޕްރިޔަންކާ އާއި ނިކަށް ކުއްޖަކު ލިބިއްޖެ\nއަޙްމަދު ރަޝީދު 1 ގަޑިއިރު ކުރިން


ޙައިޟުގެ ދުވަސްވަރު އަންހެނާ ނިޔަފަތި ކެނޑުމާއި އިސްތަށި ކޮށުން – DhiSalafiyyah\n18/08/2013 ޢިލްމުވެރިންގެ ފަތުވާ, ފިޤުހާއި އޭގެ ޢިލްމުތައް, ފިޤުހީ މައްސަލަތައްދިސަލަފިއްޔާ\nއަންހެނާ ޢުޛުރުވެރިވެފައިވާ ޙާލު [ޙައިޟު ނުވަތަ ނިފާސްވެފައިވާ ޙާލު] ނިޔަފަތި ކެނޑުމާއި އިސްތަށި ކޮށުން ހުއްދަވާނެ ހެއްޔެވެ؟\nނިޔަފަތި ކެނޑުމާއި، ކިހިލިފަތުން އިސްތަށިއުފުރުމާއި ނުވަތަ ބޭހެއް ފަދަ އެއްޗެއް ބޭނުންކޮށްގެން އިސްތަށިތައް ފިލުވާލުމާއި، އަދި އައުރުގުނަވަނުގެ ވަށައިގެންވާ އިސްތަށި [ބޭލުމާއި] އެ އެންމެހާ ކަންތައްތައް ހައިޟު ނުވަތަ ނިފާސްކަމުގެ ދުވަސްވަރުގައި ކުރުމަކީ މައްސަލައެއް ނޫނެވެ. އެއީ ފިރިހެނުން ޖުނުބުވެރިވެފައިވާ ޙާލު އެފަދަކަންތައްތައް ކުރުން ފަދަކަމެކެވެ. ފަހެ މީގެ މަޤްޞަދަކީ ހަމަކަށަވަރުން މިކަންތައްތަކަކީ ޠަހާރަތުގެ މަތީ ހުރެގެން ކުރުން ޝަރުޠުކުރެވިގެންވާ ކަންތައްތަކެއްކަމުގައި ނުވުމެވެ.\nއަންހެނާއަށް އޭނާގެ ނިޔަފަތި ކެނޑިދާނެއެވެ. އަދި އައުރުގުނަވަނުގެ ވަށައިގެންވާ އިސްތަށިތައް ފިލުވައިލެވިދާނެއެވެ. އެއީ ބާލައިގެންވިޔަސް އަދި އެނޫން ގޮތަކުންކަމުގައި ވިޔަސްމެއެވެ. އަދި ކިހިލިފަތުގެ އިސްތަށިތައްވެސް ފިލުވައިލެވިދާނެއެވެ. އެއީ އުފުރައިގެންކަމުގައިވިޔަސް އަދި އެނޫންގޮތަކުން ކަމުގައިވިޔަސްމެއެވެ. އެއީ ޠަހާރަތުގެ މަތީގައި ހުރެގެންކަމުގައިވިޔަސް، ނުވަތަ ހައިޟު ނުވަތަ ނިފާސް ނުވަތަ ޖުނުބުވެރިކަމުގެ ޙާލުގައި ހުރެގެން ކަމުގައިވިޔަސްމެއެވެ.\nފިރިހެނުންނަށްވެސް އޮތީ ހަމައެފަދައިންނެވެ. އޭނާއަށް އެފަދަ އިސްތަށިތައް ފިލުވައިލެވިދާނެއެވެ. ޖުނުބުވެރިވެގެންވާ ޙާލުވެސް ކިހިލިފަތުގެ އިސްތަށިތައް އުފުރުމާއި އައުރުގުނަވަނުގެ ވަށައިގެންވާ އިސްތަށި ބޭލުމާއި މަތިމަސްކޮށުމާއި އަދި ނިޔަފަތި ކެނޑިދާނެއެވެ.\nސަމާޙަތުއްޝައިޚް ޢަބްދުލްޢަޒީޒު ބުން ބާޒް رحمه الله (ސުޢޫދީ ޢަރަބިއްޔާގެ ކުރީގެ މުފްތީ)


Ehchehi dhonna bicycle eh\nއެއްޗެހި ދޮންނަ ބައިސްކަލެއް!\nއެންމެ ކުރީގައި އަހަރެމެން ދިވެހިންވެސް އަންނައުނު ދޮވެ އުޅުނީ އަތުންނެވެ. ދޮންނަ މެޝިން ބޭނުން ކުރަން ފެށީ މާފަހުންނެވެ. ތަފާތު ވައްތަރުތަކުގެ އެއްޗެހި ދޮންނަ މެޝިންތައް ތައާރަފުވެ މިހާރު އެއީ މާ އުނދަގޫ ކަމެއް ނޫނެވެ. އޮޓޯ މެޝިނަށް އެއްޗެހި ކޮޅު އަޅާލާފައި ކުރާނެ ކަމެއްކޮށް ނިމިގެން އަންނައިރު ހުންނާނީ ދޮވެވިފަ އެވެ. ބޮޑު ކަމަށް ދެން ހަމައެކަނި އޮންނާނީ އަންނައުނުތައް ހިއްކަން އަޅާލުން އެކަންޏެވެ. އެކަން ކުރަން ނުޖެހޭ މެޝިނު ވެސް މިހާރު އެބަހުއްޓެވެ.\nފަހުގެ ޓެކްނޮލޮޖީއާއެކު މިއަދު އަހަރެމެންނަށް ކިތައްމެ ލުއި ފަސޭހަތަކެއް ވީ ނަމަވެސް މި ޓެކްނޮލޮޖީގެ ފޮނި މީރުކަން ނުލިބޭ އެތައް ބަޔަކު އަދިވެސް އެބަ އުޅެ އެވެ. އެމީހުން އަދިވެސް އެއްޗެހި ދޮންނަނީ އަތުންނެވެ. މި ބުނީ އުތުރު އެފްރިކާގެ ގައުމެއް ކަމަށްވާ ބްރޫންޑީގެ މީހުންގެ ވާހަކަ އެވެ. އެކަމަކު އެމީހުނަށް ދާދިފަހުން ވަނީ މިކަމަށް ލުޔެއް ލިބިފަ އެވެ.\nމިހާރު އެމީހުން އެއްޗެހި ދޮންނަނީ ބައިސްކަލުންނެވެ. ބައިސްކަލަކީ އެގައުމުގައި އެންމެ ގިނަ ބަޔަކު އެއްތަނުން އަނެއް ތަނަށް ދިއުމަށް ބޭނުންކުރާ އުޅަނދެވެ. ބައިސްކަލުން އެއްޗެހި ދޮވެވޭނެ ގޮތް ވުމަކީ އެމީހުނަށް ވެސް ލިބުނު ހައިރާން ކަމެކެވެ.\nމެޝިން އުފެއްދި، ރިޗް ހެޗެޓް --\nބައިސްކަލުން އެމީހުން އެއްޗެހި ދޮންނަނީ އެކަމަށް ހާއްސަކޮށް އުފައްދާފައިވާ މެޝިނަކުންނެވެ. ޕްލާސްޓިކް ރުނބައެއް ގޮތަށް އިންނަ މި މެޝިނެއް ބައިސްކަލުގައި ހަރުކޮށްފައި ވެއެވެ. މި މެޝިން ތައްޔާރުކުރީ އިނގިރޭސިލާތުގެ މީހެއް ކަމަށްވާ ރިޗް ހެޗިޓް އެވެ. އޭނާ މި މެޝިނަށް ދިން ނަމަކީ "ސްޕިންސައިކަލް" އެވެ.\nރިޗް މި މެޝިން ތައްޔާރުކުރީ އޭނާ ބްރޫންޑީއަށް ދަތުރެއްގައި ގޮސް އުޅުނުއިރު އަތުން އެއްޗެހި ދޮންނަން ޖެހުމުން އެކަމަށް ލުޔެއް ހޯދުމަށެވެ. އެ ރުނބާ ހަރުކޮށްފައި އިންނަނީ ބައިސްކަލުގެ ފަހަތު ފުރޮޅު މައްޗަށްވާ ގޮތަށެވެ. ބައިސަކަލުގެ ފުރޮޅު އެނބުރެމުންދާ ވަރަކަށް އެ ރުނބާވެސް އެނބުރެ އެވެ. އެއްޗެހި ރަނގަޅަށް ދޮވެވޭ ގޮތް ހެދުމަށް ރުނބާގެ އެތެރޭގައި ފިލާގަނޑެއްވެސް ހަރުކޮށްފައި ހުރެ އެވެ.\nއަންނައުނު ދޮވުމަށްފަހު ހިއްކަންވެސް މި މެޝިން ބޭނުންކުރެވެ އެވެ. ގާތް ގަނޑަކަށް ދިހަ ވަރަކަށް މިނެޓު ފުރޮޅު އަނބުރައިގެން އެއްޗެހި ދޮވެވޭ މި މެޝިނުން ފެނާއި ވަގުތު ވެސް ސަލާމަތްކޮށްދެ އެވެ. ރިޗްގެ އުއްމީދަކީ ބްރުންޑީފަދަ ކަރަންޓުގެ ހިދުމަތް ލިބުމުގައި ދަތިތައްހުރި ގައުމުތަކަށް މި މެޝިން ފޯރުކޮށްދިނުމެވެ.


ކުށަކާނުލާ.. (12 ވަނަ ބައި) – Esfiya\nއެރޭގެ ވަގުތެކެވެ. ބެލް އެޅިއަޑަށް އަހަރެން ދޮރު ހުޅުވީ ވިޝާމްކަމަށް ހީކޮށެވެ. “އަޔާން؟” ވިޝާމްއާއެކު ދޮރުމަތީ ހުރި އަޔާން ފެނުމުން އަހަރެން ހިތްހަމަ ނުޖެހުނެވެ. ނަމަވެސް އެކަން ފާޅުނުކުރީ ވިޝާމަށް އަންގަން ބޭނުން ނުވާތީއެވެ. “ކާންދާއިރު އަޔާންވެސް ގެންދަން ކަމަށް މި ގެނައީ. ރެޑީ ވީތަ؟” އެތެރެއަށް ދެމިގަންނަމުން ވިޝާމް ބުނެލިއެވެ.\n“ހޫމް.. ދީބާވެސް ނިމުނީދޯ ތި؟” ދީބާ ކައިރިއަށް ޖެހިލަމުން އަހަރެން އަހާލީމެވެ. “އާން. ތިމީހުން ނިކުމޭ. މަމިދަނީ” އަޔާންއާއި ވިޝާމް ނިކުންނަން ހިނގައިގަތެވެ. އަހަންނަށް ބަލަހައްޓައިގެން ހުރެވުނީއެވެ. “ނުދަނީތަ؟” އަހަރެންގެ ކޮނޑުގައި ކޮއްޓާލަމުން ދީބާ އަހާލިއެވެ. ބޯހޫރާލުމަށްފަހު އަހަރެން ހިނގައިގަތީމެވެ. “އަޔާން އެއީ ވަރަށް ކްލޯސް ފްރެންޑެއްތަ؟” ނޫން ކަމަށް ހަދާފައި އަހަރެން ދީބާ ކުރެން އަހާލީމެވެ. “ލަންކާގަ އުޅުންއިރު އެންމެ ކްލޯސް އެކަކު އެއީ. ކިހިނެތްވީ؟” ޖަވާބު ދިނުމަށްފަހު ދީބާވެސް ކޮށްލީ ސުވާލެކެވެ. “ކަމެއް ނުވޭ. ހަމަ އަހާލީ. ފެންނަން ވާއިރަށް އަހަރުންގެ ގެޓްތުގެދަރ ކެއުމަށް ގެންދާތީ. މިހެން ދާރޭރޭ މީގެ ކުރިން އިތުރު މީހެއް ނުގެންދޭވިއްޔަ” ވިޝާމްއާއި އަރާ ހަމަވުމުން އަހަރެން ވަހަކަ މެދުކަނޑާލީމެވެ. “އަހަރެން ފެނުނީމަތަ އަވަހަށް އަނގަ ބަންދުވީ؟ ޔަގީނޭ އަހަރެންގެ މަސް ކަނީކަން. ހެހެ” އަހަރެންގެ އަތުގައި ހިފާލަމުން ވިޝާމް ބުނެލިއެވެ. އަހަރެން ވިޝާމްއަށް ހިނިތުންވެލީމެވެ. އަދި ވިޝާމްގެ އަތުގައި ހިފާ ބާރުކޮއްލަމުން ލޯ އަޅާލީމެވެ. އަޔާން ހުރީ އޭރު އަހަރެމެންގެ ދެމީހުންނަށް ބަލަހައްޓައިގެންނެވެ. މޫނުމަތި މިލާފައިވާ ކަހަލައެވެ. އަޔާންއަށް ބެލުމެއްނެތި އަހަރެން ވިޝާމާއެކު ކުރިއަށް ހިނގައިގަތީމެވެ. “ލޯބިދޯ އެދެމީހުން އުޅޭލޭ؟ އެއީ އަހަރެމެން ކޮލެޖުގެ ރޯމިއޯ އެންޑް ޖޫލިއެޓް.ހެހެ” އަޔާން ކައިރީ ދީބާ ބުނެލި އަޑުއިވުނެވެ. ދެން ވާހަކަ ދައްކަން ފެށީ އަޔާނެވެ. އަޔާން ވާހަކަ ދެއްކީ ފުދޭވަރަކަށް މަޑުންނެވެ. ކިޔާ އެއްޗެއް ސާފެއްވެސް ނުވިއެވެ. އަހަރެންވެސް އެކަމަށް މާބޮޑު ސަމާލުކަމެއް ނުދެމެވެ.\nދުރުނޫން ހިސާބެއްގައި ހުރި ރެސްޓޯރެންޓަކަށް އަހަރެމެން ވަނީމެވެ. ވެއިޓަރު އައުމުން އެންމެނަށް އޯޑަރު ދިނީ ވިޝާމެވެ. “ނީ ކީއްވެ އެހާ މަޑުން ތި އިންނަނީ؟ ޔާނު ހުއްޓަސް އޯކޭވާނޭ.” އަޔާންއާ ދިމާއަށް ބަލާލަމުން ވިޝާމް ބުނެލިއެވެ. އަހަރެން އެއްޗެކޭ ނުބުނެ މަޑުން އިނީއެވެ. ވިޝާމްއާއި އަޔާން ސަކަރާތް ޖަހާލަ ޖަހާލަ ހުއްޓެވެ. “އެބަ އަންނަން” އަޔާންގެ ކައިރީ މާ ގިނަ ވަގުތު ހޭދަކުރަން ޖެހުމުން އަހަރެންގެ ބޮލުގަ ރިހެން ފެށިއެވެ. ވޮޝް ރޫމަށް ދިޔައީވެސް ކުޑައިރުކޮޅަކަށް ނަމަވެސް އަޔާންގެ ކުރިމަތިން ދުރަށް ދިޔުމަށެވެ.އަހަރެންގެ ހަރަކާތްތަކަށް އަޔާން ބަލަން ހުރިކަމެއް އަހަންނަކަށް ކުޑަކޮންވެސް ނޭގެއެވެ. އަހަރެން ތެދުވެގެން ހިނގައިގަތުމާއެކު އަޔާންއަށް ފޯނެއް އައެވެ. އަޔާންވެސް ފޯނަށް ޖަވާބު ދެމުން ތެދުވިއެވެ.\nވޮޝްރޫމުން ނިކުތް ވަގުތު އަހަރެން ޖެހުނީ އަޔާންގެ ކުރިމައްޗަށެވެ. އަހަރެންނަށް ހުއްޓެވުނެވެ. ފަސްޖެހިލެވުނެވެ. ނޭގޭ ބިރުވެރިކަމެއް ހިތުތެރޭ އުފެދިގެން ދިޔައެވެ. “ނީ.. ނީ ފެނުން ފަހުން މިކަހަލަ ދަނޑިވަޅެއް ލިބޭތޯ ބަލާތާ ކިތަންމެ އިރެއް. އަހަރެން ބުނަން ބޭނުން ވަރަށް ބޮޑު ވާހަކައެއް އެބައޮތް.” އަޔާން އަހަންނާ ކައިރިވާން ފެށިއެވެ. އަހަރެންގެ ހިތް ބާރަށް ތެޅެން ފެށިއެވެ. ދުއްވައިގަންނަން ބޭނުންވިއެވެ. އެކަމަކު ދުއްވައެއްނުގަނެވުނެވެ. ގަނޑުވެފައި ހުރެވުނީއެވެ. “ނީ.. އައިމް ސޮރީ. ޕްލީސް ކަމް ބެކް. ނީ ދޫކޮއްލާފަ އަހަރެން ދިޔުން އެއީ އަހަންނަށް ހެދުނު ގޯހެއް.. ނީ.. އައި ނީޑް ޔޫ” އަޔާން ދެއްކި ވާހަކައިން އަހަރެން ރުޅި އަންނަ ގޮތްވިއެވެ. “ސޮރީއޭ. ވަރަށް ފަސޭހަދޯ ބުނެލަން. އެއީ ގޯހެއްވެސް ނޫން. ކުށެއް. އަޔާން ކުރީ ކުށެއް. އަޔާން ކުރީ ފާފައެއް. އިނގިއްޖެތަ! އަޔާން އަހަރެން ބޭނުން ކޮއްލީ. ބޭވަފާތެރިވީ. އޮޅުވާލީ. މަކަރުހެދީ. މާފަށް އެދުނީމަ އަޔާންގެ ސަބަބުން އަހަރެން އުފުލި ވޭނާ ހިތްދަތިކަން ފިލައިގެނެއް ނުދާނެޔޭ. އަހަރެން އެންމެ އިތުބާރު ކުރީ އަޔާނަށް. އެކަމަކު އަޔާން އަހަރެންގެ އިތުބާރު ނަގާލީ. އަހަރެންގެ ކޮން ކުށެއް އޮވެގެން އަހަންނަށް އެހާ ބޮޑު ލަނޑެއް ދިނީ. އަޔާން ދެކެ އިންތިހާއަށް ލޯބިވީމަތަ؟ އަޔާން ބުނާ ކޮންމެ ކަމެއް ލޯމަރައިގެން ކޮށްދޭތީތަ؟ ބުނަން. މީގެ ފަހުން އަހަރެންނާ ވާހަކަ ދައްކަން ނޫޅޭތި.ތީ ވިޝާމްގެ ބެސްޓް ފްރެންޑެއް ނޫން ނަމަ އަހަރެން އަޔާން ފެންނަ ހިސާބަށްވެސް ނައިމުސް.” އަޔާން ފޮޅުވާލުމަށްފަހު އަހަރެން އެތަނުން ދުރަށް ދިޔައިމެވެ.\n“ހާދަ ލަސްވީ. ވޮޝްރޫމްގަ ތާށިވީތަ؟ މި އަޔާންވެސް ފޯނެއް އައި ގޮތަށް އަނބުރައެއް ނައި.” އަހަރެން އައުމާއެކު ވިޝާމް ބުނެލިއެވެ. “ޝާމް އަހަރެން ބޭނުމީ ގެއަށް ދާން. ބޮލުގަ ރިއްސާތީ މިއުޅެނީ.” އަހަރެން ބޭނުންވީ އަޔާން ދެވަނަ ފަހަރަށް އަޔާން ނުފެންނަނީސް ދާށެވެ. “ކީއްވެ ކުރިން ނުބުނީ. ހިނގާ އަވަހަށް ދާން. ދީބާ އަޔާން އާއެކު މަޑުކޮއްލާ. އަހަރެން ދަނީ.” ވިޝާމް އަހަރެންގެ އުނަގަނޑުގައި ހިފާލަމުން ބުނެލިއެވެ. ” ޝާމް އަހަރެން ލާފަ އަޔަސް އޯކޭ އޭ. އަހަރެން ބޭނުމީ ނިދާލަން.” އަހަރެން ވިޝާމްއާއެކު ހިނގައިގަތީމެވެ.\n“ބޭސް ކާންވާނެ އިނގޭ. ބޭސް ކައިގެން އޮންނާނީ.” ކޮޓަރީގެ ދޮރުމައްޗަށް އެރުމާއެކު ވިޝާމް ބުނެލިއެވެ. އާއެންކޭ ބުނުމުގެ ގޮތުން އަހަރެން ބޯޖަހާލީމެވެ. ވިޝާމް ދިޔުމުން އަހަރެން އެނދުމަތީ އޮށޯވެލީމެވެ. ލޯމަރާލާއިރަށް އަޔާންގެ ސޫރަ އުނދަގޫ ކުރަން ފެށިއެވެ. އަޔާންއާއެކު ހޭދަކުރި ދުވަސްތައް ދެންމެ ވީކަމެއްހެން ސިފަ ވާން ފެށިއެވެ. ގަޑި އިރެއް ޥިއިރުވެސް އަހަންނަކަށް ނުނިދުނެވެ. އެންމެފަހުން ތެދުވެ އޮންލައިން ވެލީމެވެ. އޭރު ރިޝާ އިނީ އޮންލައިންގައެވެ. “އިޝް. އަޔާން ފެނިއްޖެ. އޭނަ މާފަށްވެސް އެދުނު” އަހަރެން ރިޝާއާ ޗެޓް ކުރަން ފެށީމެވެ. “ވަޓް؟؟ ދެން ނީ ގަބޫލް ކޮއްލީތަ؟ ހަނދާން ނެތުނީތަ އޭނަ ކަންތައް ކުރި ގޮތް؟” ރިޝާ ރުޅިވެރި މޫނަކާއެކު ޖަވާބު ފޮނުވާލިއެވެ. “ނޫން. އަހަރެން މިހާރު ލޯބިވަނީ ވިޝާމް ދެކެ. އަދި އަމުދުން އަޔާން ކަހަލަ މީހަކަށް ވިޝާމް ދުލެއް ނުކުރާނަން. އަހަރެން އޭނައަކަށް މާފެއްވެސް ނުކުރާނަން. ރިޝް މާލޭގަތަ މިހާރު؟” އަހަރެން އިތުރަށް ވާހަކަ ދައްކަމުން ދިޔައިމެވެ. “އާން. އިއްޔެ އައީ. ނީ ކޮން އިރަކުން އަންނަނީ. ވިޝާމްވެސް ގެންނަންވާނެ އިނގޭ.” ” މާދަންރޭ ފުރާ ގޮތަށް. ވިޝާމްވެސް ދާނެ. އަހަރެމެން މިއުޅެނީ މެރީ ކުރަން ކަމަށް. ކޮބާތަ ރިޝްގެ ޕާޓްނާ.؟”\nއެރޭ އަހަންނަށް ނިދުނީ ޗެޓް ކުރަން އޮއްވައެވެ. ހެނދުނު ހޭލި އިރުވެސް ދީބާއެއް ފެންނާކަށް ނެތެވެ. އަހަރެން ގަޑި ބަލައިލީމެވެ. އޭރު ނުވައެއް ޖަހަނީއެވެ. ތައްޔާރުވެލައިގެން ސައިބުއިމަށްފަހު އަހަރެން ފޮށި ޕެކް ކުރަން ފެށީމެވެ. އެމަސައްކަތުގައި އަވަދި ނެތި އުޅެނިކޮން ދީބާ އައިސް ވަދެއްޖެއެވެ. “މިހާ ހެނދުނާ ކޮންތާކަށް ގޮސް؟” ދީބާ އައުމާއެކު އަހަރެން އަހާލީމެވެ. އަޔާންއާއެކު ދުވެލަން ދިޔައީ. އަޔާން ބުނީ އަހަރެން މިހާރު ފަލަ ވެއްޖެޔޯ ވިއްޔަ. ދޯ އަޔާން” ދީބާ އަޔާންއަށް ދޯދިނުމުން އަހަރެން ފަހަތަށް އެނބުރިލީމެވެ. އޭރު އަޔާން އައިސް ވަންނަނީއެވެ. އަޔާން ފެނުމާއެކު އަހަރެން މޫނު އަނެއް ފަރާތަށް ލީމެވެ. “ދީބާ ކިއްކުރަންތަ އަޔާން މިތަނަށް ވެއްދީ” ހިތާ ހިތާ އަހަންނަށް ބުނެލެވުނެވެ. “ޔާނޫ. އެބަ އަންނަން ފެންވާރާލައިގެން. މަ އަންނަން ދެން ނީއާ އަނގަ ތަޅާލާ.” ދީބާ އެހެން ބުނުމުން އަހަންނަށް ބަލަހައްޓައިގެން ހުރެވުނީއެވެ.\nދީބާ ފާހަނައަށް ވަނުމާއެކު އަޔާން ގޮނޑިން ތެދުވިއެވެ. އަދި އަހަރެންނާ ދިމާއަށް މިސްރާބު ޖަހާލިއެވެ. “އަޔާން ބުނަން! އަހަންނާ ކައިރި ނުވާތި!” އަހަރެން ރުޅިވެރިގޮތަކަށް ބުނެލީމެވެ. “ނީ.. އައި ޖަސްޓް ވޮންޓް ޓު ޓޯކް. މަށަށް އިނގޭ ނީ އަދިވެސް ލޯބި ވަނީ އަހަރެން ދެކެކަން. ވިޝާމް ކައިރީ ބުނަނިކޮން އޭނަ އަންޑަސްޓޭންޑް ވާނެޔޭ. ޕްލީސް ކަމް ބެކް ނީ. އަހަރެން ނީ ވަރަށް އުފަލުގަ ގެންގުޅޭނަން. އައި ޕްރޮމިސް. ” އަޔާން އަހަންނާ ކައިރިވާން ފެށުމުން އަހަންނަށް ފަހަތަށް ޖެހެވެން ފެށިއެވެ. “އަޔާން ސްޓޮޕް. އިތުރަށް ކައިރި ނުވާތި!” އަހަރެން ބުނި އެއްޗެއް އަޔާންއަށް އަޑު ނީވޭ ކަހަލައެވެ. އަޔާންގެ ފިޔަވަޅުތަކަށް ހުއްޓުމެއް ނައެވެ. “އަހަރެން ނީއަކަށް ކަމެއް ނުކުރާނަމޭ. އަހަރެން މިހިރީ ނީއަށް ކޮންމެ ކަމެއްވެސް ކޮއްދެން ތައްޔާރަށް. އެންމެ ފަހަރަކުވެސް އެނބުރި އާދެބަލަ. އައި ވިލް ޕްރޫވް އިޓް. އައި ރީލީ ލަވް ޔޫ” އަޔާން އަހަރެންގެ ކޮނޑުގައި ހިފާ ގަޔާ ދިމާއަށް ކައިރި ކޮއްލިއެވެ. “އައި ލަވް ޔޫ އަ ލޮޓް.” އެވަގުތު ކޮޓަރީގެ ދޮރު ހުޅުވިގެން ދިޔައެވެ. އަހަރެންނަށް އަޔާންގެ އަތް ފޮޅުވާލާ ފަހަތަށް ޖެހެވުނެވެ. “ޝާމް..” ވިޝާމް ހުރީ އަހަރެމެންނާ ދިމާއަށް ބަލަހައްޓައިގެންނެވެ. އަހަރެން ވިޝާމްއާ ދިމާއަށް ދުއްވައިގަތީމެވެ. ވިޝާމް ދޮރު ލައްޕާ ލުމަށްފަހު ހިނގައިގަތެވެ. “ޝާމް މަޑުކޮއްބަލަ” އަހަރެން ގޮވާލުމާއެކު ވިޝާމްގެ ހިނގުން އަވަސްވެގެން ދިޔައެވެ.\nvvvvvvvvvvvvvvvvvvvvvvvv salhi story eh\nސިއްރުން މިހިތާ ކުޅެނީހޭ (ޓްރެއިލާ)\nއެހެނިހެން ދީނީ ލޯބި June 1, 2018


SunOnline: STO ge aharee aammu jalsaa mi mahuge 31 gai\nއެސްޓީއޯގެ އަހަރީ އާންމު ޖަލްސާ މި މަހުގެ 31ގައި\nއަހުމަދު މިޒްޔާލް 16 May 2021, 12:52\nއެސްޓީއޯއިން މީގެ ކުރިން ބޭއްވި އަހަރީ އާންމު ޖަލްސާއެއްގެ ތެރެއިން -- ސަން ފޮޓޯ\nއެސްޓީއޯގެ 2020 ވަނަ އަހަރުގެ އަހަރީ އާންމު ޖަލްސާ މި މަހުގެ 31 ވަނަ ދުވަހު ބާއްވަން ތާވަލުކޮށްފި އެވެ.\nއެސްޓީއޯ އިން ބުނީ އެ ޖަލްސާ ކުރިއަށްގެންދާނީ މައިކްރޮސޮފްޓް ޓީމްސް މެދުވެރިކޮށް، އޮންލައިންކޮށް ކަމަށެވެ.\nމި މަހުގެ 31ވާ ހޯމަ ދުވަހުގެ ހަވީރު 4:00އަށް ތާވަލުކޮށްފައިވާ އެ ޖަލްސާގައި ބައިވެރިވެވޭނީ މި މަހުގެ 16ވާ އާދިއްތަ ދުވަހުގެ ނިޔަލަށް ކުންފުނީގެ ހިއްސާދާރުންގެ ދަފްތަރުގައި ހިމެނޭ ފަރާތްތަކަށެވެ.\nއަހަރީ އާންމު ޖަލްސާގައި ބައިވެރިވުމަށް ނުވަތަ ޕްރޮކްސީ މެދުވެރިކޮށް ޖަލްސާގައި ބައިވެރިވުމަށް، އެސްޓީއޯގެ ވެބްސައިޓްގައި ހޮސްޓުކޮށްފައިވާ agm.sto.mv ޕޭޖު މެދުވެރިކޮށް ރަޖިސްޓަރީ ކުރެވޭނެ ކަމަށް އެސްޓީއޯ އިން ބުނެ އެވެ.\nވެބްސައިޓް މެދުވެރިކޮށް ރަޖިސްޓަރީ ކުރެވޭނީ މެއި 30 ވަނަ ދުވަހުގެ ހަވީރު 4:00ގެ ކުރިންނެވެ.\nޖަލްސާއަށް ރަޖިސްޓަރީކުރާ ހިއްސާދާރުންނާއި ޕްރޮކްސީ ތަމްސީލްކުރާ ފަރާތްތަކަށް، ޖަލްސާގައި ބައިވެރިވުމަށް ބޭނުންވާ އިރުޝާދު (ލޮގިން ލިންކް ހިމެނޭ ގޮތަށް) އެސްއެމްއެސް އަކުން ފޮނުވާނެ ކަމަށް އެސްޓީއޯ އިން ބުނެ އެވެ.\nސްޓޭޓް ޓްރޭޑިން އޮގަނައިޒޭޝަން (އެސްޓީއޯ) އަށް މިދިޔަ އަހަރު ލިބުނު ފައިދާގެ ތެރެއިން ހިއްސާ އަކަށް 60 ރުފިޔާ ބަހަން ފާސް ކުރުމަށް އެ ކުންފުނީގެ އަހަރީ އާންމު ޖަލްސާ އަށް ހުށަހަޅަން ޑިރެކްޓަރުންގެ ބޯޑުން ވަނީ ފާސްކޮށްފަ އެވެ.\nއެސްޓީއޯގެ މާލީ ހިސާބުތަކަށް ބަލާ އިރު ހުސްވި 2020 ވަނަ އަހަރު އެ ކުންފުންޏަށް އާމްދަނީގެ ގޮތުގައި ލިބުނީ 8.5 ބިލިއަން ރުފިޔާ އެވެ. އަދި މިދިޔަ އަހަރުގެ ސާފު ފައިދާއަކީ 127 މިލިއަން ރުފިޔާ އެވެ.


މޫސުމަށް ސަމާާލުވޭ! ވޭތުވެދިޔަ ދެ ދުވަހު ކަނޑުމަތީގެ 12 ހާދިސާއެއް – Haftha\nމޫސުމަށް ސަމާާލުވޭ! ވޭތުވެދިޔަ ދެ ދުވަހު ކަނޑުމަތީގެ 12 ހާދިސާއެއް\nމޫސުން ގޯސްވުމާ ގުޅިގެން ހިނގާ ކަނޑު މަތީގެ ޙާދިސާތައް އިތުރުވަމުންދާތީ، ދަތުރުކުރާ ފަރާތްތަކުން މޫސުމަށް ސަމާލުވުމަށް ޤަޢުމީ ދިފާޢީ ބާރުން އިލްތިމާސްކޮށްފިއެވެ.\nމޫސުން ގޯސްވެ ކަނޑު ގަދަވުމާއި ގުޅިގެން ވޭތުވެދިޔަ2ދުވަހުވަނީ ކަނޑުމަތީގެ 12 ޙާދިސާއެއް ހިނގައިގެން އެމްއެންޑީއެފަށް ވަާނީ ރިޕޯޓްކޮށްފައެވެ. އެގޮތުން އުޅަނދުފަހަރު ފަރަށް އެރުމާއި، އުޅަނދު ދިޔަވެ އަޑިއަށް ދިއުމާއި، ނަގިލި ކަހައިގެން އުޅަނދުފަހަރު ގެއްލިގެން އެމްއެންޑީއެފްގެ މެރިޓައިމް ކޯޑިނޭޝަން ސެންޓަރަށްވަނީ ރިޕޯޓްކޮށްފައެވެ.\nމި ފަދަ ހާދިސާތައް މަދުކުރުމަށް ކަނޑު ދަތުރަށް ނިކުންނަ ފަރާތްތަކާއި، އަދި އުޅަނދު ފަހަރު އަޅާފައި ބޭއްވުމުގައިވެސް ޚާއްސަ ސަމާލުކަމެއް ދިނުމަށް އެމްއެންޑީއެފުންވަނީ އިލްތިމާސްކޮށްފައެވެ.\nކޯސްޓްގާޑުގެ ޕްރިންސިޕަލް ޑައިރެކްޓަރ މުޙައްމަދު ސަލީމް ވިދާޅުވީ ކަނޑުމަތީގެ ޙާދިސާތައް މަދުކުރުމަށްޓަކައި ދޯނީގެ ކެޕްޓަނުންނާއި، އަދި ފަޅުވެރިންނަކީވެސް މިފަދަ ކަންކަމަށް ހޭލުންތެރި، ކަމުގެ މަޢުލޫމާތު ހުރި ބައެއްކަން ކަށަވަރު ކުރަންޖެހޭކަމަށެވެ.\n“ފްލައިޓްތަކުގެ ކެޕްޓަނުންނާއި އެއްގޮތަށް ކަނޑު ދަތުރު ކުރާ މީހުންނަށްވެސް ރެސްޓް އެންޑް ރިލީފް ބޭނުންވޭ. ވަރުބަލިވެ ނިދި ޖެހިގެންވެސް އެބަ ޙާދިސާތައް ހިނގާ.” މުޙައްމަދު ސަލީމް ވިދާޅުވިއެވެ.\nކަނޑުމަތީގެ ހާދިސާތައް މަދު ކުރުމަށްޓަކައި ދަތުރަށް ނިކުންނައިރު މޫސުމާބެހޭ އެންމެ ފަހުގެ މަޢުލޫމާތު ހޯދުމާއި، ސަލާމަތީ ވަސީލަތްތައް އުޅަދުގައި ހުރިކަން ކަށަވަރުކުރުމާއި، އަދި ދަތުރަށް ފުރުމުގެ ކުރިން ދަތުރާގުޅޭ މަޢުލޫމާތުތައް އަންގަންޖެހޭ ފަރާތްތަކަށް އަންގައި ދަތުރަށް ނުކުތުމަށް އެމްއެންޑީއެފުން އިލްތިމާސްކުރެއެވެ.\nއަދި މުދާ އުފުލާ އުޅަނދުތައް މުދާ ބަރުކުރުމުގައި ޤަވައިދާ އެއްގޮތަށް ޢަމަލުކުރުމަށާއި، އުފުލާ މުދާ ރަނގަޅަށް އައްސާފައި ބެހެއްޓުމަށް ސަމާލުކަން ދިނުމަށްވެސް އެމްއެންޑީއެފުންވަނީ އިލްތިމާސްކޮށްފައެވެ.\nމީގެއިތުރުންވެސް ފަޅުތެރެއާއި ފަޅުން ބޭރުގައި އަޅާފައި ހުންނަ އުޅަނދުތައް ރަނގަޅަށް ބެލެހެއްޓުމާއި، އުޅަނދު ދިޔަވޭތޯ ބަލަމުން ގެންދިއުމަކީ ދުރާލާ އެޅިދާނެ މުހިންމު ފިޔަވަޅެކެވެ.\nކަނޑު މަތީގެ ޙާދިސާއެއް ހިނގައިފިނަމަ ލަސްނުކޮށް އެމްއެންޑީއެފްގެ ކޯސްޓްގާޑުގެ ހިލޭ ގުޅޭ ނަންބަރު 919 އަށް އެންގުމަށްވެސް އެމްއެންޑިއެފުން ވަނީ އިލްތިމާސްކޮށްފައެވެ.


BREAKING: Nasheed Ge Hiyaalah Raees Solih Thaaeedhu Nkurehvevi! - Vaguthu\nރާއްޖެއިން ކޮވިޑްގައި އެއްދުވަހުން ފަސް މަރު، ބިރުވެރި އިންޒާރެއް! - 1 ގަޑިއިރު ކުރިން\nރާއްޖޭގެ ވެރިކަން ހިންގުން ބަރުލަމާނީ ނިޒާމަކަށް ބަދަލުކޮށް، ބޮޑުވަޒީރަށް ވެވަޑައިގަތުމުގެ ފުރުސަތު އެމަނިކުފާނަށް ފަހިކޮށްދެއްވުމަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ދެއްވި ހިޔާލަށް ރައީސް އިބްރާހިމް މުހައްމަދު ސޯލިހް ތާއީދު ނުކުރެއްވެވިއެވެ.\nރައީސް އޮފީހުގެ ތަރުޖަމާނު މުހައްމަދު މަބްރޫކް އަޒީޒް މީޑިއާތަކަށް މިއަދު ވިދާޅުވީ ވެރިކަމުގެ ނިޒާމު ބަދަލުކުރުމާ ގުޅޭ ގޮތުން ނަޝީދު ކުރެއްވެވި މެސެޖް ރައީސް ސޯލިހަށް ލިބިވަޑައިގެންފައިވާ ކަމަށެވެ. މިހާރު އަމަލު ކުރަމުންދާ ވެރިކަމުގެ ނިޒާމަކީ ރައްޔިތުންގެ ސީދާ ވޯޓަކުން އަމަލު ކުރުމަށް ނިންމާފައިވާ ގޮތެއް ކަމަށްވާތީ މިކަމަށް ބަދަލު ގެނެވޭނީ ރައްޔިތުންގެ ވޯޓަކުން ކަމަށް ރައީސް ދެކެވަޑައިގަންނަވާ ކަމަށް މަބްރޫކް ވިދާޅުވިއެވެ.\nއެފަދަ ވޯޓަކަށް ދިއުމަށް ސަރުކާރުން ތައްޔާރުތޯ އާއި ނަޝީދު ވިދާޅުވާ ގޮތަށް އެފަދަ ފުރުސަތެއް ތަނަވަސްކޮށްދޭން ތައްޔާރަށް އޮތްތޯ ނޫސްވެރިއަކު ސުވާލު ކުރުމުން މަބްރޫކް ވިދާޅުވީ އިތުރު ނިންމުމެއް މިވަގުތު ނެތް ކަމަށެވެ.\nގައުމު ހިންގަވަން ބޭނުންފުޅުވާ ކަން ފާހަގަކުރައްވައި ނަޝީދު، ރައީސް ސޯލިހަށް މެސެޖެއް ފޮނުއްވީ އިއްޔެ ހަވީރެވެ. ނަޝީދު އެދިވަޑައިގަތީ 2023ގެ ފެބުރުއަރީ މަހުގެ ތެރޭގައި ވެރިކަމުގެ ނިޒާމް ބަދަލުކޮށް މަޖިލީހުން ސަރުކާރު އެކުލަވާލުމަށެވެ. އަދި އާ ސަރުކާރެއް ހޮވުމުގެ ރިޔާސީ އިންތިހާބު އެ އަހަރު ނުބޭއްވުމަށް ވެސް އެދިވަޑައިގަތެވެ.\nހަމަ އެ ނޭވާގައި ނަޝީދު ވިދާޅުވީ 2024 ގައި ރައްޔިތުންގެ މަޖިލީހުގެ އިންތިހާބަށް ދާ އިރު ގާނޫނުގައިވާ ގޮތުގެ މަތިން ރައްޔިތުންގެ މަޖިލީހުން ރައީސުލްޖުމްހޫރިއްޔާ ކަނޑައެޅުމަށެވެ.\nއެމްޑީޕީ އިސްވެ އޮވެ ސިޔާސީ ގިނަ ޕާޓީތަކާއެކު، ކޯލިޝަނަކުން އުފެއްދި، ރައީސް ސޯލިހްގެ ވެރިކަމުގެ ފަސް އަހަރުގެ ދައުރު ނުނިމެނީސް ބޮޑުވަޒީރަކަށް ވެވަޑައިގަތުމަށް ބޭނުންފުޅުވާކަން ނަޝީދު މީގެ ކުރިން މިހާ ފާޅުކަން ބޮޑު ގޮތެއްގައި ވިދާޅުވެފައެއް ނުވެއެވެ. އެކަމަކު ރާއްޖެ އަށް އެންމެ އެކަށޭނެ އަދި ވެރިކަން ކުރަން އެންމެ ރަނގަޅީ ބަރުލަމާނީ ނިޒާމް ކަމަށް ނަޝީދު އަބަދުވެސް ވިދާޅުވަމުން ގެންދަވައެވެ.\nނަޝީދު، މިދިޔަ އަހަރުގެ ސެޕްޓެމްބަރު މަހުގެ ތެރޭގައި އެމްޑީޕީގެ "ޚަބަރު ސިޓީ"އަށް ލިއުއްވާފައިވަނީ ރާއްޖޭގައި އޮތް ވެރިކަމުގެ ނިޒާމު ބަދަލު ކުރުމަށް ބޭނުންފުޅުވާ ކަމަށާއި ރައީސް ސޯލިހަށް ދެ ވަނަ ދައުރެއް ކަށަވަރު ވާނެ މަގަކީ ބަރުލަމާނީ ނިޒާމެއްކަމަށެވެ. އަދި ކުރިއަށް އޮތް 10 އަހަރު ރާއްޖޭގެ ރައްޔިތުންނަށް ހިދުމަތްކޮށް ދެވެން އޮތް ނިޒާމަކީ ބަރުލަމާނީ ނިޒާމު ކަމަށް ވިދާޅުވިއެވެ.\nނަޝީދު އޭރު ވިދާޅުވީ އެމަނިކުފާނު ބޮޑުވަޒީރަކަށް ވާން އެދޭ ނަމަ، އެ ވާހަކަ ދަންނަވާނެ ކަމަށެވެ. އަދި މިހާރު ވެސް ކުރަން ހުރި ކަންކަން މަދު ނޫން ކަމަށާއި ދިމާވެފައިވާ މައްސަލަތައް ވެސް ގިނަ ކަމަށް އެމަނިކުފާނު ވިދާޅުވިއެވެ.\nބަރުލަމާނީ ނިޒާމު ގެންނެވުމަށް ނަޝީދު ދައްކަވާ ވާހަކަފުޅާ ގުޅިގެން ރައީސް ސޯލިހް އެންމެ ފަހުން ނޫސްވެރިންނަށް ވިދާޅުވެފައި ވަނީ ނިޒާމް ބަދަލު ކުރަން ވިސްނަވަން އެމަނިކުފާނަށް ވަގުތެއް ނެތް ކަމަށެވެ. ހުރިހާ ވަގުތެއް ހުސްކުރައްވަން ބޭނުންފުޅު ވަނީ ފަސް އަހަރުގެ ދައުރަކަށް ރައްޔިތުންނަށް ވެވަޑައިގަތް ވައުދުތައް ފުއްދެވުމަށް ކަމަށް ވެސް އެމަނިކުފާނު ވިދާޅުވިއެވެ.\nގާނޫނުއަސާސީ އެކުލަވާލި އިރު ވެރިކަން ހިންގާނެ ނިޒާމަކާ މެދު 2007 ގައި ނެގި ވޯޓުގައި ރައްޔިތުން ބުރަވީ ރިޔާސީ ނިޒާމަކަށެވެ. ނިޒާމް ކަނޑައެޅުމުގެ ވޯޓުގައި ވެސް އެމްޑީޕީން ބޭނުންވީ ބަރުލަމާނީ ނިޒާމެވެ.\nނަޝީދުގެ އަރިސް ބައެއް މެމްބަރުން މި ފަހުން ގެންދަވަނީ ބަރުލަމާނީ ނިޒާމަށް ތާއީދު ކުރައްވައި ވާހަކަ ދައްކަވަމުންނެވެ. އެކަމަކު ބަރުލަމާނީ ނިޒާމަކަށް ދެކޮޅު ހައްދަވާ މެމްބަރުން ވެސް އެމްޑީޕީގެ ތެރޭގައި އެބަތިއްބެވިއެވެ. ބަރުލަމާނީ ނިޒާމެއް ގެންނަވަން ނަޝީދު ބޭނުންފުޅުވިޔަސް ވެރިކަން ކުރާ ކޯލިޝަންގައި ހިމެނޭ ޕާޓީތަކުން ވަނީ އެ ނިންމުމަށް ތާއީދު ނުކުރާނެ ކަން ހާމަކޮށްފައެވެ.\nބޮޑަށް ގަބޫލު ކުރެވެނީ ހަމަލާ ދިނީ "އެތެރެއިން ކަމަށް": ނަޝީދުގެ ދަރިފުޅު\nރައީސް މިރޭ ގައުމާއި މުހާތަބު ކުރައްވާނެ\nއޭޕްރީލް 19, 2021 15:33\nބަގާވާތް ކަމިންގް ސޫން.\nއޭޕްރީލް 19, 2021 15:43\nނަޝީދު މިއުޅެނީ މަޖްލިސްގެ ސުޕަމެޖޯރިޓީ ބޭނުންކޮށްގެން ބަޣާވާތެއް ގެންނަންކަމަށް ވަރަށްބޮޑަށް ބެލެވޭ މީނާ މިއުޅެނީ ވަރަށް ބޮޑަށް ފެންވަރު އޮޅިގެން! ރައްޔިތުން ނިންމަވާފައިވާ ވެރިކަމުގެ ނިޒާމު ބަދަލު ނުކުރެވޭނެ ރައީސާ ނަޝީދަށާ ގައުމުގެ ރައީސަކަށް! އެނިޒާމު ބަދަލުކުރަން ބޭނުންވާނަމަ، ރައްޔިތުންގެ ފެންނަ ނުފެން ވޯޓަކަށް ދާންޖެހޭނެ! ރައްޔިތުން ބަރުލަމާނީ ނިޒާމަކަށް އާއެކޭ ބުނެފިނަމަ އަދި އަލުން މަޖިލީހުގެ އިންތިހާބުވެސް ބާއްވަން ޖެހޭނެ!! ސަބަބަކީ، މަޖިލީހަށް މިހާރު ހޮވާފައިތިބި މެމްބަރުންނަކީ، ރިޔާސީ ނިޒާމުގެ ތެރެއިން ހޮވާފައި ތިބި މެމްބަރުން ކަމަށްވާތީ!! ހުރިހާ މޮޅެއްނުލިބޭނެ!!\nއޭޕްރީލް 19, 2021 16:03\nކާކުތަ ބޭނުން ވާނި ސަރުކާރު އުވާލާފަ ބާރުތައް ދޫކޮށްލަން؟؟ ނަޝީދު ބުންޏަސް ކަތީބު ބުންޏަސް؟؟ އެހެން ނޫނަސް ރައްޔިތުން ވެރިކަން ދިނީ5އަހަރަށް.. މެދުތެރެއިން ކާކު މި އުޅެނީ ބަޢާވާތްކުރަން؟؟ ކޮބާ މީނާގެ ދަރި މީރާ؟؟ އައްޕަ ބަޢަވާތް ނުކުރާނޭ ބުންޏެއްނު.. މިހާރު އެ ފެށީ ޕާޓީ ބައިކޮށް ބަޢާވާތްކުރަން ކެތެއް ނުވި ވެރިކަމުގަ ބެސްޓު ފުރެންޑު ހުންނަންވެސް.\nއޭޕްރީލް 19, 2021 17:09\nތި ބައިގަނޑު އުޅުނީ ކައުންސިލް ދަމާގަނެފަ ގައުމު އޮކޮޅުކޮޅުންޖަހާލަން ﷲސވއލ ގެ ހެޔޮ ރަހުމަތް ފުޅުން އެކަންނުވީ ތި2ޔަހޫދީ ވަގުން ބޭނުންވިގޮތް ނުވީ ލަސްތަ ގައުމު ދިރުވާންލަން އުޅުނުލެއް މިހާރު އިނގޭ އެހާފަސޭހެއްނުވާނެކަން ގިނަމީހުން ތިބީ ދެކޮޅު ހަދާގެންކަން މިވަރުވެސް މިވަނީ މިގައުމުގާތިބި ދީނީ ތާކިހާ އަޅާހެން ގެން ގައުމަށްގައއދާރުވާ 6ކަ ކޮހުންގެ ސަބަބުބް ނޫންނަމަ ނަސީދު ހުންނާނީ 12އަހަރުގެ ޖަލުކުކުމުގަ އެދުވަސް އަންނާނެ ހަނދާންކުރާތި2ޙާއިނުން ނަށް ކުޑަގޮޅަ ޖާގަ އެބަ އޮތް\nއޭޕްރީލް 19, 2021 16:23\nސޯލިޙްގެ ތިޔަ ހުރި ގަޓަކާ ހިތްވަރެއް އެނގިދާނެތާ މިތިބީ ބަލަން.. ފަހު ވަގުތު ނަޝީދު ފައިބުޑަށް ނުވެއްޓިއްޖެއްޔާ ރަނގަޅު..\nއޭޕްރީލް 19, 2021 15:38\nމި ޤައުމު ބަނޑު އަޅަންވީނުން\nއޭޕްރީލް 19, 2021 15:56\nހުރިހާ އެންމެން ކުރިމަތީ ނަޝީދު އޮރިޔާންތިކޮށްލެވުނީ އިބޫ!\nއޭޕްރީލް 19, 2021 19:59\nޅިޔަނަކަސް ބެސްޓް ފްރެންޑަކަސް ނުޖެހޭ މޮޔަސޮރު ބުނާހާގޮތެއް ހަދާކަށް . މަމެން އިބޫއަށް ވޯޓް ދިނީކީ ދޭއްބައި އަހަރުކޮށްފައި އިސްތިއުފާ ދީފައި ކެނެރީގޭ ނަޝިދުއާ ވެރިކަން ހަވާލު ކުރާކަށްނޫން. ތިމާ ﷲ ގަންދީ ކޮށްފައިވާ ހުވަޔާ އެއްގޮތަށް ކަންތައް ކުރެވޭތޯ ބަލާތި . ކެނެރީގޭ މޮޔަ ސޮރުވެސް ވެރިކަމަށް ކުރިމަތިލައިގެން ހޮވޭތޯ މަސައްކަތް ކުރޭ. މަޖްލިސްގެ ބާރާ ޑިފެންސްގެ ބާރު ތިމާމީހާއަށް އޮތޭ ކިޔާފައި އިބޫސާލިހްގެ އިތުބާރު ނެތްކަމަށް ވޯޓްނަގާ ނޫނީ ބިރު ދައްކައިގެން ވެރިކަމުން ދުރުކުރަން ނަހަދާތި ނަމަނަމަ މޮޔަސޮރާ.\nއޭޕްރީލް 19, 2021 15:58\nއަންނި އަކީ އުރައްޕަތެއް ހުރި އެއްޗެއް ނޫނޭ ލާދީނީ ހައެއްކަ ކެނަ އެއަށް ވޯޓް ދީފާނެ\nއޭޕްރީލް 19, 2021 16:02\nމިއަދު ނޫނެކޭބުންޔަސް ތިކަން ނަޝީދު ބޭނުން ވާގޮތަށް ސޯލިހު ކުރާނީ... މިހާރުވެސް ހިގަމުންމިދަނީ ނަޝީ ބޭނުންވާ ގޮތައް.\nއޭޕްރީލް 19, 2021 16:13\nދަޅައެއް ފަހުވަގުތު ދެމީހުން ތިބޭނީ އެއް އޮޑިއެއްގައި\nއޭޕްރީލް 19, 2021 20:00\nއޭޕްރީލް 19, 2021 20:02\nޔެސް. އޭރުން އިބޫ ހުންނާނީ ރައީސަކަށް . އެއްވެސް ޒިންމާއެއް ނޯންނާނެ. ހަމަ އިއްޒަތާ އަރާމުގައި ގަނޑުވަރުގައި ހުންނަވަންވީ ބޮޑުމުސާރައާއެކު. ސަރުކާރު ހިންގާނީ މޮޔަސޮރު. އިންޑިއާގައިވެސް ރައީސްއަކީ ކާކުކަން އެގައުމުގެ ގިނަމީހުން ނުދަނޭ . ދަންނަ މީހަކީ ބޮޑުވަޒީރު ސަރުކާރުގެ ވެރިމީހާ.\nއޭޕްރީލް 19, 2021 16:14\nނަންވާނީ މައުމޫން. އެންމެންވެސް ބޭނުންވަނީ ވެރިކަމުގައި ބަގުޑި ބައްދައިގެން އުމުރަށް އުޅެން.\nލޯކަލްކައުންސިލް އިންތިހާބު ގަސްތުގާ މިކަލޭގެ ވަނީ އަތަަށް ގޮއްވާލަދީގައެވެ. މާލޭ މޭޔަރު ޝިފާލައްވާ ހަޑިތަކެއް ހޭވިއެވެ. ފައްޔާޒުގެ އޭއްޗެކޭ މީއްޗެކޭކިޔާ ރައްޔިތުން ރުޅިއެރުވިއެވެ. މިނިސްޓަރު އަސްލަމް ޓިވީއަށް އަރުއޭނަލައްވާ ފުލޯަޓިން ހައުސްތަކަކީ އާދައިގެ މީހުންނަށް ހަދާތަނެއްނޫނޭ އެއީ މަހުޖަނުންނަށް ހަދާތަނެކޭ ކިޔައިގެން ވެސް ރައްޔިތުން ރުޅިއަރުވައިފިއެވެ. ގދ ގެ އަތޮޅުވެރިޔާ ގެ ގޮނޑި ގެއްލުވާލީވެސް އަސްލަމްލައްވައެވެ. ކާޑެއްދޫ ތަރައްގީކިރަން ދިން ބަޖެޓުން ފަރެސް މާތޮޑާގެ އެއާޕޯޓު ހެދީމާ ހުވަދުއަތޮޅުގެ އެންމެ ގިނަމީހުން އުޅޭ3ރަށް ކަމައްވާ ތިނަދޫ މަޑަވެލި ހޯޑެއްދޫގެ ވޯޓުތަކެއްގެއްލި ގޮނޑި ގެއްލުނީއެވެ. ފޮރުވިފައިވާ އެޖެންޑާ 19 އަކީ ކޮބާތޯ އަމިއްލައަށް ވިސްނާލާށެވެ. ބޮޑާވަޒީރުކަމަށް އައުމަށް ދެވި ހިފައިފާ ހުއްޓަސް ތިއީ ބޮޑުވަރެވެ. މިފަހަރު އެމްޑީޕީ އެތެރޭ އިންތިހާބަށްފަހު ހަވަރު ތިނަދޫ އިން ދެން އެމްޑީޕީއަށް ލިބޭނީ 43% އާއި 47% ދެމެދުގެ އަދަދެކެވެ. ރިޔާސީ ވޯޓުތަކުގެ ހިސާބު ތަކުން ދައްކާގޮތުން އެމްޑީޕީއަށް ތިނަދޫއިން ލިބޭ އިންސައްތައަކީ މުޅި ރާއްޖެއިން ލިބިފަ ހުރި އިންސައްތައެވެ. އެހެންވީމާ ބޮޑާ ވަޒީރުކަމަށް ގިނަވެގެން 47% ވޯޓު ހޯދިޔަސް އަދި އާދެވޭކަށްނެތެވެ.\nއޭޕްރީލް 19, 2021 16:22\nސާބަހޭ ރައީސް ސޯލިހް! ތީ ފިސާރި ރައީސެއް! ރައްޔިތުންވަނީ އެމީހުން ބޭނުންވާ ނިޒާމް ކަނދައަޅާފައި\nއޭޕްރީލް 19, 2021 16:24\n2022ގެ ފަހުކޮޅު ޖަވާބެއް ނުދީފިއްޔާ ބަގާވާތަކާ ދިމާލަށް މިސްރަބު ޖަހާނެ. އ\nއޭޕްރީލް 19, 2021 16:39\nތިކަލޭގެއަށްއެންމެއައުލާވެގެންވަނީ ޖަލުގެބޮޑުބަނޑޭ ރިކަން!ތިކަލޭގެތިހު ރިގޮނޑި ގެއްލޭފަދަގާނޫނެއްފާސްކު ރަންފެނޭ !!\nއޭޕްރީލް 19, 2021 16:44\nނަސީދު ބޭނުން ވެގެން އުޅެނީ ވެރިކަން ކުރާށޭ އޭނަ އެއީ ދިވެހި ރައްޔިތުން ނައް ހެޔޮއެދޭމީހެއްނޫން.\nއޭޕްރީލް 19, 2021 17:00\nޜާއްޖެއަށް ރަނގަޅީ ބަރުަލަމާނީ... ރ ނަޝީދަކީ ދުރުވިސްނޭ ބޫފުޅެއް!\nއޭޕްރީލް 19, 2021 17:38\nކޮންތާކު މިއަދު އެހެން ބުންޏަސް ނަޝީދު އެބުނާ ދެހާސް\nތޭވިސް ފެބްރުއަރީ އަންނަންވާއިރައް އެކަން ނަޝީދުބޭނުންވާ ގޮތައް ރައީ އިބުރާހިމް ސޯލިހު ކުރާނެ ކޯލިޝަން ރޫޅިދާނެކަމައްބިރުން މިއަދު އެހެންއެބުނީ ތީހަމަ ދެބޯ ހުއްޓަ\nއޭޕްރީލް 19, 2021 17:46\nޚުދުމުޚުތާރު ޑިކްޓޭޓަރު ނަޝީދުގެ ކިބައިން މި ގައުމު ސަލާމަތްކުރަންވެއްޖެ. އަދި ޑިކްޓޭޓަރ ނަޝީދުގެ ކިބައިން އެމްޑީޕީ ސަލާމަތް ނުކޮށްފިއްޔާ އެ ޕާޓީވެސް ހަލާކުވެގެންދާނެ. އެމްޑީޕީގެ އާންމު މެންބަރުން މިކަމަށް ވިސްނަވައިގެން ކުރިޔަށް އޮތް އެމްޑީޕީގެ އިންތިޚާބުގައި ޑިކްޓޭޓަރު ނަޝީދުގެ ވިސްނުމަށް ތާއީދު ނުކުރާ މީހުންނަށް ވޯޓު ދިނުމަކީ ޤައުމަށާއި އެމްޑީޕީގެ ސަލާމަތާއި ރައްކާތެރިކަމަށް ލާޒިމުކަމެއް.\nއޭޕްރީލް 19, 2021 17:47\nދާއިމީގޮތެއްގައި މޑޕ ވެރިކަމުގައި އޮތުމަށްޓަކާ ނަސީދަކީ\nރަދުންކަމަށް ކޮލިލާން މޑޕގެ މަޖިލީހުން ފާސްކޮށްލީމާ\nއެއޮތީ ތިކަން ނިމިފައެވެ. އެތާގައި ފަތްކޮޅުދީފައި ތިބޭ\nއޭނާގެ އައުވާނުން އެކަން ކު ރަންވެސް ފަހެއް ނުޖެހޭނެއެވެ.\nއޭޕްރީލް 19, 2021 19:07\nރައްޔިތުންގެ ތާއީދު މަކަރުވެރިކަމެއްގެ ތެރެއިން ހޯދުމަށް ދެމީހުން ކުޅޭ ޑްރާމާއެއް. ވޯޓު ނުދޭތި.\nއޭޕްރީލް 19, 2021 19:22\nއާއްމު އިންތިހާބުގެ ނަތީޖާ ބުނެދެނީ މޑޕ އަކަށް ދެން ފުރުސަތެއްނެތޭ.\nޢަދި އައްނިއަށް ވެރިކަމާއި ކައިރިއަކަށްވެސް ދެން ނާދެވޭނެ ކަމުގެ ޔަގީންކަން ލިބުމުން ދެންވެސް ވެރިކަމަށް އާދެވެން އޮތްމަގު ހުޅުވޭތޯ ބަލަނީ. ތިތާ ތިބި ގިނަ މެމްބަރުންނަކީ މިހާރު ރައްޔިތުންގެ ވޯޓަކށް ދިޔައަސް ފެއިލްވާނެ މީހުން . ޥީމާ އެމީހުން މެދުވެރިކޮށް4ލައްކަ މީހުންގެ ނިޒާމެއް ބަދަލު ނުކުރެވޭނެ.\nއޭޕްރީލް 19, 2021 19:27\n2022 ގައި ނަށީދު ބަގާވާތެއް ކުރާނެކަމުގެ އަޑުތައް އެބައިވޭ.\nއެގޮތަށް ހަދައިފިނަމަ އައްޑުމީހުން ވަކިވާން ތެދުވާނެ އަދި އިންޑިއާ މީހުން އައްޑުއިން ބޭރުވެސް ކުރާނެ.\nމިއީ ކިހާ ބޮޑު ދުއްޕާނެއްތަ؟\nއޭޕްރީލް 19, 2021 20:13\nނަޝީދަށް ބޮޑުވަޒީރުކަން، ރައީސަށް ކެރިވަޑައިގަންނަވާނެބާއޭ އެހެންތޭ އެއީ ކޮންމެހެން ރައީސް އިބޫ އަށް ފެންނަ ގޮތްތޯ ނޫންތޯ މަމެން ބަލަން ނުޖެހޭނެއޭ މަމެން ބޭނުންވީ ބަރުލަމާނީ ނިޒާމޭ އެއިރުން ޕާރޓީގެ ރައީސުން ވޯޓަކާއި ނުލައި މަޖްލީސް މެމްބަރު ކަން ކުރެވޭނެއޭ އެއިރުން މަމެން ޕިންކީންނޭ ބޮޑު ވަޒީރު ކަން ކުރާނީ އިނގޭތޭ ކޮންމެހެން މިކަމުގައި ރައީސް އިބޫ އެއްބަސްވާން ނުޖެހޭނެއޭ ނުޖެހޭނެއޭ ބޭނުމެއްނުވާނެއޭ ރައީސް އިބޫގެ ރައުޔު އެއް މިކަމުގައި ބޭނުމެއް ނުވާނެއޭ...\nއޭޕްރީލް 19, 2021 20:47\nރައްޔިތުން ސަމާލުވޭ މީފެށުނީ ހީލަތްތެރި ރޭވުމެއްގެ ފެށުން\nއޭޕްރީލް 19, 2021 20:58\nހެހެ ބޮޑުވަޒީރޯ ކަލޯ ސަލާންޖަހައިގެން ބޮޑުވަޒީކަން ކުރަން ސޯމާލިޔާހިޔާރު ކުރަންވީނު.\nއޭޕްރީލް 19, 2021 21:38\nމި ޢާއިލާއަކީ އަބަދުވެސް އެއި ރެއްގަ އޮންނަ ސަ ރުކާ ރަކާއި ދެކޮޅަށް ބަޣާވާތްކު ރާ ޢާޢިލާއެކެވެ.\nއޭޕްރީލް 19, 2021 21:50\nސުޕްރީމް ކޯޓު ނިދާފަ ތޯ އޮތީ. ތިތަނުން ވެއްޖެ އެއްނޫންތަ މިހާރު މި ނަޝީދު މަޖްލިސް ގެ ރައީސް ކަމުން ވަކިކުރަން. އޭނާ އެމަގާމަށް ހޮވުނީވެސް، ޣައިރު ޤާނޫނީގޮތަކަށް. އެ މަގާމަށް ކުފޫ ހަމަނުވަނީސް. ކޯޓުގައި ބައިވަރު މައްސަލަތައް ފުނިޖެހިފައި ހުއްޓާ. އަނެއްކާ ކުރިން ރައީސްކަން ކޮށް އެކަމުގެ އިނާޔަތުގެ ފައިސާ ހިފަމުންދަނިކޮށް. މިގައުމަށް މުސީބާތާއި ބަލާވެރިަކން ގެންނަމުންދާ ހަމައެކަނި ފަރާތަކީ މި ނަޝީދު. މީނާ އަށް، ހެޔޮނުވާނެ ގޮތެއް ހަދާ މައިތިރި ކޮށްދެއްވާ. މިގައުމަށް ބޭނުންވަނީ ރައްޔިތުންގެ ޕޮޕިއުލާ ވޯޓަކުން ހޮވާ ރައީސެއް. ބޮޑުވަޒީރަކު ބޭނުމެއް ނުވޭ. ރައީސް ކަމާއި، މަޖްލިސްގެ ސުޕަރު މެޖޯރިޓީ އެމްޑީޕީއަށް ލިބިގެންވެސް،3އަހަރު ވެރިކަމަށް ވަމުންދާއިރު ވީކަމެއް ހަރާން. މިހާރު ލައިނުގަނެގެން، އެބައުޅޭ، މާލޭގައި ދަގަނޑު ވަގުތީ މިސްކިތެއް އަޅަން. އެވެސް ސަލްމާން މިސްކިތް ނުހުޅުވާ ބަހައްޓައިގެން ލޮލުގައި އަނދުން އަޅުވަން ކުރާކަމެއް.\nއޭޕްރީލް 19, 2021 22:12\nއަންނިއަށް މިކަން ކުރަން އެެއަންގަނީ ގެރި މޯދީގެ ރޯވް އެމްބަސަޑަރ ޢޭރުން އިންޑިޔާގެ ގޮޑިކޮއްކޮ ސަރުކާރެއް މިތާ އޮންނާނީ މީކޮންފަދަ ދުއްޕާނެއް\nއޭޕްރީލް 19, 2021 22:14\nނިޒާމް ބަދަލު ކުރެވޭނީ ރައްޔިތުންނަށް ކަމަށް ނޯންނާނެއޭ ގާނޫނު އަސާސީގައި ލިޔެފައެެއް އެކަން ކުރެވޭނެއޭ ރައްޔިތުންގެ މަޖްލީހަށް ރައީސް އިބޫ އަށް އަދި ތިޔާ އުޅެނީ ކުޑާ ކޮށް ސައިޒު އޮޅިގެންނޭ މަޖްލީހުގެ ރައީސް އަންގަވާ ގޮތަށް ކަންކަން ކުރަން ފަސްޖެހޭނަމަ ރައީސް އިބޫ ސައިޒަށް ކަނޑާ ތިރިއަރުވާލާ ގެއަށް ފޮނުވާލަން ޖެހިދާނެއޭ އެދުވަހަކުން އަލިފާނޯއިއޭ ކިޔާ ދުވަން ރައީސް އޮފީހުގެ ޕޮލިސީ ސެކްރެޓަރީ ތަމެން ނަހަދާތި އިނގޭތޭ ވަގުތު އޮތްވާ އަވަހަށް ތަމެން އިސްތިއުފާ ދީފައި އިހު އުޅުނު ގޮތަށް ކަޅު ކަނޑިކި އަނދެގެން ވަލަށް ދަރުހޮވަން ދަގަ ދަގަ ދަގަ ދަރުހޮވަން ދަރުހޮވާދޯ...\nއޭޕްރީލް 19, 2021 22:16\nހަމަ އެ ނޭވާގައި ނަޝީދު ވިދާޅުވީ 2024 ގައި ރައްޔިތުންގެ މަޖިލީހުގެ އިންތިހާބަށް ދާ އިރު ގާނޫނުގައިވާ ގޮތުގެ މަތިން ރައްޔިތުންގެ މަޖިލީހުން ރައީސުލްޖުމްހޫރިއްޔާ ކަނޑައެޅުމަށެވެ.........މިއީ ކޮންޤާނޫނެއްގަ އޮތް ވާހަކައެއް\nއޭޕްރީލް 19, 2021 23:05\nމާލެ ރައްޔިތުންގެ ވޯޓު ހޯދަނަ ޖައްސާ އަނެއް ސްޓަންޓް. މަމީ އަންނި އެއް ނޫނޭ ކިޔާ ރައްޔިތުން ގެ ލޯބި ހޯދަން ޖައްސާ ބޮޑު ސްޓަންޓް. އެ ތެޅެނޯ 2023 ނުލިބިދާނެތީ. ކަލޭމެން ދެމީހުންނަކީ އެއް ފޮތަކުން އެދުރުވެ ތިބި އެއް ބަޔެއް. ރައްޔިތުން ގުބޯ ހައްދަނީ\nއޭޕްރީލް 19, 2021 23:14\nނަޝީދޫ ކަލޭމެން 1000 އަހަރު ވަންދެން ވެރިކަން ކުރިޔަސް މިގައުމަކައް ލިބޭނެ މަންފާއެއް ކުރިއެރުމެއްނެތް.\nއޭޕްރީލް 19, 2021 23:22\nކަލެޔާ އެހީވާނެ ހަމަ އެކަކުވެސް ނުވިދޯ.\nއޭޕްރީލް 19, 2021 23:29\nނަޝީދަކީއަހަރުމެންނައް ކަމުނުދިޔަޢީމަ ވެރިކަމުން ބޭރުކޮއްފަހުރިމީހެއް ކިރިޔާ ދާއިރާއިންވެސް ހޮވުނީ މިގައުމުގެ ރައިޔަތުން ހޮވާފައޮތީ ކޮންނިޒާމެއްކަން މިކަމާއުޅެންވެއްޖެއިޔާ މިކަލޭގެ މޯދީގެ ގެރިޔަކައްހަދާފަ މިގަމުން އިންޑިޔާޔައް ބޭރުކުރަން ރައިޔަތުނިކުންނާނެ މަޖިލީހުގެ ތިގޮޑިންވެސް ވައްޓާލާނެ މެންބަރުންތައްނިކުމެ ފެނޭމާތިރިވާން ..........


Council thakuge inthihabu ge candidatun nan an'buraa gendhiumuge furusathu dhenee | Mihaaru\nއެންމެ ފަހުން ބޭއްވި ކައުންސިލް އިންތިހާބުގައި މީހަކު ވޯޓުލަނީ: ގާނޫނުއަސާސީ އަށް އިސްލާހު ގެނެސް ކައުންސިލް އިންތިޚަބު ވަނީ ފަސްކޮށްފައި. --ފޮޓޯ/މިހާރު\nކައުންސިލްތަކުގެ އިންތިޚާބުގެ ކެންޑިޑޭޓުން ނަން ނެގުމުގެ ފުރުސަތު ދެނީ\n16 ޖޫން 2020 - 11:20 12 comments\n"ގާނޫނުގައި ކަނޑައަޅާފައިވާ ގޮތަށް ލަސްތަކެއް ނުވެ އެ ފުރުސަތު ދޭނަން،" އަކްރަމް ވިދާޅުވި އެވެ.\nCouncillorun ge baaruthah hanikoh gaanoonee halleh\nލޯކަލް ކައުންސިލްތަކުގެ އިންތިޚާބު ފަސްކުރީ ކޮވިޑް-19ގެ ބަލިމަޑުކަމާ ހެދި ވޯޓު ކުރިއަށް ގެންދެވޭނެ އެކަށީގެންވާ މާހައުލެއް ނެތުމުންނެވެ. ގާނޫނުއަސާސީ އިސްލާހުކޮށް، ކައުންސިލަރުންގެ ދައުރު ދަންމާފައިވާއިރު އިންތިޚާބު ބާއްވާނެ ވަކި ތާރީޚެއް އަދި ނުނިންމަ އެވެ.\nއިންތިޚާބު ބޭއްވެންދެން އަމަލުކުރަން ފާސްކުރި ގާނޫނުގައިވާ ގޮތުން އެ ގާނޫނަށް އަމަލުކުރަން ފަށާތާ އެއް އަހަރު ދުވަހުގެ ތެރޭގައި އިންތިޚާބު ބާއްވައި ނިންމަން ޖެހެ އެވެ.\nއަކްރަމް ވިދާޅުވި ގޮތުގައި އިންތިޚާބުގެ ތާރީޚް ކަނޑައަޅަނީ ސިޔާސީ ޕާޓީތަކާ މަޝްވަރާ ކޮށްފަ އެވެ.\nގާނޫނުއަސާސީ އަށް ގެނައި އިސްލާހާ އެކު، ކައުންސިލްތަކުގެ އިންތިޚާބު ބޭއްވެންދެން މިހާރު ތިއްބެވި ކައުންސިލަރުން މަގާމުގައި ދެމިތިބޭނެ އެވެ. ލާމަރުކަޒީ އުސޫލުން ހިންގުން ކަށަވަރު ކުރުމުގެ ހާއްސަ ބިލް ފާސްކޮށްފައިވާ އިރު، ކައުންސިލްތަކަށް މިހާރު ދީފައިވާ ގާނޫނީ ބޮޑެތި ބައެއް ބާރުތައް އެ ބިލުން ވަނީ ހަނިކޮށްފަ އެވެ.\nއިތުރު ލިޔުންތައް އެމްޑީޕީ ދިވެހި ސަރުކާރު އިލެކްޝަންސް ކޮމިޝަން ޕީޕީއެމް ލޯކަލް އިންތިހާބު ލޯކަލް ކައުންސިލްތަކުގެ އިންތިޚާބު 2020


Simenthi Basthaa In Jehunu Kujja Ge Ithuru Operation Eh Kohfi, Kujja Ge Haalu Adhives Serious - Vaguthu\nއަނިޔާވި ކުއްޖާގެ އިތުރު އޮޕަރޭޝަނެއް ކޮށްފި، އަދިވެސް ހާލު ސީރިއަސް\nމާފަންނުގައި ހަދަމުންދާ އިމާރާތެއްގެ މަތިން މަތިން ސިމެންތި ބަސްތާއެއް ވެއްޓި، ބޮޑެތި އަނިޔާތަކެއް ލިބުނު ކުއްޖާގެ އިތުރު އޮޕަރޭޝަނެއް ރޭ މެންދަމު ވެސް ކޮށްފައިވާ ކަމަށް ކުއްޖާގެ އާއިލާ އާއި ގުޅުން އޮންނަ ފަރާތަކުން ކަށަވަރު ކޮށްދީފިއެވެ.\nސިމެންތި ބަސްތާ ވެއްޓުނު ހާދިސާގައި އަނިޔާވެފައި ވަނީ ބަންގްލަދޭޝްގެ ނުވަ އަހަރުގެ އަންހެން ކުއްޖަކަށެވެ. އެކުއްޖާގެ މަންމަ އަކީ ރާއްޖޭގައި މަސައްކަތް ކުރައްވާ ޑޮކްޓަރެކެވެ. ކުއްޖާ މާލެ އައިސް އުޅުނީ ޗުއްޓީއަކަށެވެ.\nކުއްޖާގެ ހާލަތު އެނގޭ މީހަކު މައުލޫމާތު ދެމުން ބުނީ އިއްޔެ ކުރި ހަ ގަޑިއިރު އޮޕަރޭޝަން ކުރުމަށްފަހު ރޭ މެންދަމު އިތުރު އޮޕަރޭޝަނެއް ވަނީ ކޮށްފައިވާ ކަމަށާއި ނަމަވެސް އަދިވެސް ކުއްޖާގެ ހާލު ސީރިއަސް ކަމަށެވެ. އެ އޮޕަރޭޝަން އަށް ވެސް އެއް ގަޑިއިރަށް ވުރެ ގިނަ ވަގުތު ހޭދަވި ކަމަށް މައުލޫމަތު ދިން މީހާ ބުންޏެވެ.\nސިމެންތި ބަސްތާ ވެއްޓުނު ހާދިސާ އާއި ގުޅިގެން ސަރުކާރުން ވަނީ ގިނަ ފިޔަވަޅުތަކެއް އަޅާފައެވެ. އެގޮތުން ހާދިސާ ހިނގި ސައިޓްގައި މަސައްކަތް ކުރި ޑަބްލިއު ކޮންސްޓްރަކްޝަންގެ ހުއްދަތައް ބާތިލްކޮށް އެކުންފުނީގެ މަސައްކަތްތައް ވަނީ ހުއްޓުވާފައެވެ.\nފުލުހުން ވެސް ގެންދަނީ މިހާދިސާ ސީރިއަސް މައްސަލައެއްގެ ގޮތުގައި ތަހްޤީޤު ކުރަމުންނެވެ.\nއިއްޔެ ހިނގި ސިމެންތި ބަސްތާ ވެއްޓުމުގެ ހާދިސާ އާއި ގުޅިގެން މާލޭގެ ހުރިހާ ކޮންސްޓްރަކްޝަން ސައިޓްތަކެއްގެ ސަލާމަތީ ކަންތައްތައް ބެލުމުގެ މަސައްކަތް ސަރުކާރުގެ ކަމާބެހޭ އިދާރާތަކުން މިހާރު ވަނީ ފަށާފައެވެ.\nމާލެ ގްރޭންޑުން ވެއްޓުނު ބިއްލޫރިގަނޑަކުން ޖެހި މީހަކަށް ޒަޚަމްވެއްޖެ\nމާވެޔޮ މިސްކިތުން ބިއްލޫރި ޝީޓެއް ވެއްޓި ދެމީހަކަށް އަނިޔާވެއްޖެ\nޑިސެމްބަރު 17, 2018 14:15\nމަގުމަތީގަ ކުދިންގޮވައިގެން ހިނގާފަދާއިރު ޖެހޭނީ ކުދިންގެ އަތުގައި ހިފައިގެންދާން


SunOnline: #VAAHAKA: #Thafaathuloaibeh - ep26\nތަފާތު ލޯތްބެއް (26)\nއައިޝާ ނަސީމް 02 Aug 2018, 10:14\n"ހަނދާން ކުރައްޗޭ ދުވަހަކުވެސް ނާޔަލްދެކެ ލޯބިވެގެން ނުވާނެ. ދުވަހަކުވެސް ކަލޭގެ ފެންވަރު އޮޅިގެންނުވާނެ. ހަމައެކަނި ނާޔަލް ފޫހިފިލުވައިލަން ގެންގުޅޭ ޖާރިޔާއެއްގެ މަގާމުގައި އިންނަންވާނީ. ދުވަހެއްގެ ކޮޅުންވެސް އެއަށްވުރެ މައްޗަށް ދާން ހިތަށް އަރުވާލިޔަސް އަހަރެންގެ ނާޔަލްވެސް މަރާލާނަން. ސަބަބަކީ އެއްގޮތަކަށްވެސް ނާޔަލް އެހާ ދަށް ފެންވަރަކަށް ވެއްޓޭތަން ދުށުމަށްވުރެ އެކުއްޖާ މަރުވުންވެސް މި ހިތަށް ފަސޭހަވާނެތީ. އަދި އަބަދު ދޭތެރެ ދުރުކުރާ ބޭސްވެސް ކާންވާނެ. ހަނދާން ކުރައްޗޭ. މި ޚާންދާނަށް ތި ބަނޑުން ކުއްޖަކު އުފަންވެގެން ނުވާނެ. ހުވާކޮށްފައި މިބުނަނީ އެދުވަހެއް އަތުވެއްޖެއްޔާ މަގޭ މާމަ ދަރިއަށްވިޔަސް މި ދެއަތުން މަރާލާނަން............"\nއެ ހަރުކަށި އިންޒާރުތައް ކަންފަތުގައި ޖެހުނުއިރު ކެމީލާގެ ހިތަށް ލިބިފައިވާ ބިރުވެރިކަން މޫނުން ފެންނާން ހުއްޓެވެ. މުޅިކުއްޖާވެސް ގަނޑުފެންކޮޅަކަށް ވެއްޖެއެވެ. ޔަގީނުންވެސް އެ އިންޒާރުތައް އޭނަގެ ހިތުގެ ފުންމިނުގައި ރައްކާކޮށްފިއެވެ. އެފަދަ ދުވަހެއް އައުމަށްވުރެ އޭނަ މަރުވުންވެސް މާ ރަގަޅެވެ. ނަތާލީގެ އަލިފާނުގެ ބެލުން އަމާޒުވީ ކެމީލާގެ ކަނދުރާއަށެވެ. ފިޔޮހީގެ ތުނޑު ކަނދުރާގައި ޖެހުމާއިއެކު ކެމީލާ ނޭވާ ހިފަހައްޓާލިއެވެ.\n"ނާޔަލް މަންމަ ބުނި ކޮންމެ ކަމެއް ކުރާނަން. އަޅުގަނޑު.............." ކެމީލާ އެއްޗެކޭ ބުނަން އުޅުނެވެ.\n"ވާހަކަ ނުދައްކާ. އެންމެ ރަގަޅުވާނީ ތި އަންހެނާ އަމިއްލައަށް މަރުވިއްޔާ. އަމިއްލައަށް މަރުވީކަމަށް ދެކޭ ކޮންމެ މީހަކު ހީކުރާނީ......" ނަތާލީގެ ވިހަ ހިނިތުންވުމާއިއެކު ކެމީލާއަށް ވިސްނުނީ މިހާ ފިނޑިކޮށް ނަތާލީގެ އަތްދަށުން މަރުވެފައި އަދި އަމިއްލައަށް މަރުވުގެ ނުބައި ނަން ބޮލުގައި އެޅުމަށްވުރެ ހަގުރާމަކުރުން މޮޅުކަމުގައެވެ. ނިމިގެން ދާއިރު އަމިއްލަ ނަފުސަށްޓަކާ ހަގުރާމަކުރަން ޖެހޭނެއެވެ. ކެމީލާ ކުއްލިއަކަށް ނަތާލީގެ އަތުގައި ދަތް އެޅުމުން ލިބުނު ސިހުމާއިއެކު އަތުން ފިޔޮހި ދޫވިއެވެ. ކެމީލާއަށް ލިބުނު ފުރުސަތުގައި ދުއްވައިގަތުމާއިއެކު ނަތާލީ ކެމީލާގެ ފައިގާ ދަތި އެޅުވިއެވެ. ކެމީލާއަށް ހަށިގަނޑު ނުހިފެހެއްޓި އެދިޔަ ބާރުމިނުގައި ގޮސް ދޮރުގެ ކަނީގައި ބޯ ޖެހުމާއިއެކު ޚަބަރު ހުސްވިއެވެ. ކެމީލާގެ ހަރަކާތްތައް ހުއްޓިފައި އޮތުމުން އެކުއްޖާ މަރުވީކަމަށް ހީކޮށް ނަތާލީ އެތަނުން ދާން ހިނގައިގަތީ ބިންމަތީގައި އޮތް ޝޯލްވެސް ނަގައިގެންނެވެ. މީހެއްގެ ފިޔަވަޅުގެ އަޑު އިވިފައި ސިޑީގެ ފުރަގަހަށް ވަދެ ނިވާވެގެން ބަލަން ހުއްޓެވެ. ފެނުނީ ކައިޒާން ހިނގާލާފައި އައިތަނެވެ. ކައިޒާންގެ މޫނުމަތިންނާއި ހެދުން އަޅާފައި ހުރިގޮތުން ކުޑަ ތަފާތުކަމެއް އިހުސާސްވިއެވެ. ކައިޒާން އެގޮތަށް ލޯ ހަނިކޮށްލައިގެން އިސްތަށިގަނޑު އެގޮތަށް ހަދާފައި ހުންނަތަނެއް އޭނަ ނުދެކެއެވެ.\nހަގީގަތުގައި އެގެއަށް އެވަނީ ކައިޒާންއެއް ނޫނެވެ. ޖޯންއެވެ. ނާޔަލްގެ ގެއަށް އައީ ކައިޒާންއަށް ނުކުރެވޭކަންކަން ކޮށްލުމަށް ނިންމައިގެންނެވެ. ކައިޒާންގެ ފިނޑިކަމުން ހުރިހާ ކަމަކުން ނާކާމިޔާބުވާއިރު ބަލަހައްޓައިގެން އޭނަ ހުންނަންވީހެއްޔެވެ. ކެމީލާ މިގޭގައި އެކަނި ހުންނަކަން ކައިޒާންއަށް އެނގޭއިރުވެސް ފިނޑިކަމުން މިގޭތެރޭ ފައި އަޅާލާކަށްވެސް ނުކެރެއެވެ. ބޮޑުވަރު ނޫންހެއްޔެވެ. ހިތާހިތުން ކައިޒާންއާއި ދިމާލަށް މަލާމާތްކުރަމުން ނުލަފާ ހިނިތުންވުމެއް ތުންފަތަށްވެރިކޮށްގެން ހުރެ ދޮރު ހުޅުވައިލީ ގޭގެ ވެރިމީހާ ފަދައިންނެވެ. ނާޔަލްއަށް އެހާ ފަސޭހައިން ކެމީލާ އަތުލައިގެން ހުންނާކަށް ނުކެރޭނެއެވެ. މިވެސް ކައިޒާންގެ ފިނޑިކަމާއި ބަލިކަށިކަމެވެ. އެހެންނޫންނަމަ ނާޔަލްއަށް ކެމީލާ ލިބޭނެހެއްޔެވެ. ގަދަކޮށްލާފައި ހަރުކޮށް ހިނގާލާފައި ގޭތެރެއަށް ވަދެގެން ދިޔައިރު ފެނުނު މަންޒަރަކުން އޭނަގެ މޫނުގެ ހަރުކަށިކަމަށް ބަދަލެއް އައެވެ.\n"އޯ ގޯޑް. ބޭބީ ގާލް ކިހިނެއްވެފައި ތިއޮތީ؟ " ޖޯން ކެމީލާގެ ބޯ ނަގާ އުނގުގައި ބޭއްވިއެވެ. އޭރު އިސްތަށިގަނޑުގައި ހުރި ލެއިން އޭނަގެ ޖިންސްވެސް ފޯވެއްޖެއެވެ.\n"ކާކު......ތީ ކާކު..." ކުއްލިއަކަށް ކެމީލާ އެސްފިޔަތައް ހުޅުވައިލިއެވެ. ތެދުވާން މަސައްކަތްކުރިއެވެ.\n"ވަޓް ހެޕެންޑް...އާ ޔޫ އޯކޭ ނައު......" ޖޯން ސުވާލުކުރިއެވެ.\n"ދުވަނިކޮށް ވެއްޓި ބޯ ފަޅައިގެން ދިޔައީ.......އައި ފީލް ގްރޮގީ.." ކެމީލާ ތެދުވެ ކައުންޓަރުގައި ހިފެހެއްޓިއެވެ.\n"ހެޑް އިންޖަރީއެއްނު. ހިނގާ ހޮސްޕިޓަލަށްދާން...." ޖޯން ކަންބޮޑުވެފައި ކެމީލާގެ ކޮނޑުގައި ހިފަހައްޓަން އުޅުނެވެ. ކެމީލާ އަތް ދުރަށް ޖައްސައިލިއެވެ. ޖޯން ކުރިމަތީގައި ސްކާފް ނާޅާ ހުންނަންވުމުން ލަދުގަންނަގޮތްވިއެވެ. ދެރަވެސްވިއެވެ. ހެދުމެއްނުލާ ހުރިފަދަ އިހުސާސްތަކެއް ކުރެވުނެވެ. ގޭތެރޭގައި އުޅޭއިރުވެސް ދުވަހަކުވެސް ސްކާފް ނުނަގާ ހުންނަ ކުއްޖަކަށް ނަތާލީ ގަސްތުގައި އެހެން ހެދުމުން ވަރަށް ރުޅިއައެވެ. ޖޯންގެ ސަމާލުކަން އެހާވަރަށް އެކަމަށް ނުލިބުނެވެ. އޭނަ ހުރީ ކެމީލާއަށް ލިބިފައިވާ އަނިޔާތަކާއިމެދު ކަންބޮޑުވެފައެވެ. ދެމީހުން އެކީގައި ކަހަލަގޮތަކަށް ސިޑިން އަރައިގެން ދިޔަ މަންޒަރު ފެނިފާ ވަކިން ކެމީލާދެކެ ފޫހިވެއްޖެއެވެ. ކެމީލާ އެއުޅެނީ މުޅިންވެސް އޭނައަށް ވުރެ މަތީ ފެންވަރު މީހުނާއި ހިތާވެގެންނެވެ. އަވަހަށް ފޮޓޯނަގަން އުޅެގެން ސެލްފީ މޯޑަށް ލާފައި ހުރުމުން ނެގުނީ ސެލްފީއެކެވެ. ދެން ތެޅިގެން އަވަސްކުރަން ހަދައިގެން ފޮޓޯ ނެގުނުއިރު ކޮންމެވެސް ވަރަކަށް އަތް ތުރުތުރުލުމުން ނެގުނީ ނުސާފުކޮށެވެ. ފޮޓޯ ނެގުމަށްފަހު ނަތާލީ ހިނިތުންވެލިއެވެ.\nކެމީލާ ހޮސްޕިޓަލަށް ގެންދިޔުމުން ބޮލުގައި ފެޅިފައި ހުރި ތަންކޮޅު ފުންކަމުން ފަހާލަން ޖެހޭނެ ކަމަށް ޑޮކްޓަރު ބުނެލިއެވެ. ކެމީލާ ވަރަށް ރުޔެވެ. ކައިރީގައި ހިތްވަރުދޭން ޖޯން ނެތްނަމަ ވާނެގޮތެއްވެސް ނޭގެއެވެ. ޖޯން ކެމީލާ ގެއަށް ލާދީފައި މަޑުކުރަން އުޅުމުން ކެމީލާ ބުނީ އޭނަ އަރާމުކޮށްލަން ބޭނުން ކަމަށެވެ. އެހާ ގިނައިރުވީމަވެސް ޖޯން ކައިޒާންއަށް ބަދަލުނުވެ ހުރުމުން ކެމިލާ ހައިރާންވިއެވެ.\nނާޔަލްއަށް ނޯޔާ ވައިބާ ކޮށްލި ފޮޓޯ ފެނިފަ ބުމަ ގޮށްޖަހާލައިގެން އިނދެވުނެވެ. ކެމީލާ ކައިޒާންއާއިއެކުގައި ޝޯލް ނާޅާ އެހެރީ ކީއްވެހެއްޔެވެ. ނޯޔާ އެހެރީ އެދެމީހުން ސިޑިބަރިން އަރަނިކޮށް ނަގާފައެވެ. އޭނަ ނެތުމުން ކައިޒާންއަށް ދައުވަތު ދީގެން ގެނައީއެވެ. ކެމީލާ އެއުޅެނީ ކޮންވައްތަރަކަށް ހެއްޔެވެ. މާ ރަގަޅު ކުއްޖެއްކަމަށް އެހެން މީހުންނަށް ދައްކައިގެން ހުންނައިރުވެސް ހިލޭ ފިރިހެނުންނާއި އެކީގައެވެ.\nހަފްތާއެއް ވޭތުވެގެން ދިޔައީ ހަލުވިކަމާއެކުގައެވެ. އެދުވަސްކޮޅު ނާޔަލް ގިނަވަގުތު ހޭދަކުރީ ޕެންޓްހައުސްގައެވެ. ގެއަށް އަންނަނީ ފަހެއްޖަހާ އެހާކަށް ހާއިރުއެވެ. ކެމީލާ ހެނދުނު ހެދުނާ ކޮލެޖަށްގޮސްފައި ގެއަށް އަންނަމުން މާމައާއި ބައްދަލުކުރެއެވެ. ޖޫލްގެ މަންމަ އެގޭގައި އުޅެން ފެށުމުން އެގެއަށް ދާހިތެއްނުވެއެވެ. ނަމަވެސް މާކަސް ކައިރި ބުނެގެން ޖޫލް މާމަ ދިރިއުޅޭ ގެއަށް ގެނެސް އެކުއްޖާއަށްވެސް ވަގުތުކޮޅެއްދެއެވެ. ކޮންމެވެސް ވަރަކަށް ކިޔަވާދެއެވެ. ފަހެއްޖަހާއިރު ނާޔަލް އޭނަ ބަލާ އެގެއަށް އާދެއެވެ. ނަމަވެސް ދެމީހުންގެ ދޭތެރޭވަނީ ބީރައްޓެހިކަމުގެ ފާރެއްލެވިފައެވެ. ނާޔަލްގެ ކުއްލި ދުރުހިލޭކަމާއިމެދު ވިސްނާކަށް ކެމިލާއަށް ވަގުތެއްނުވެއެވެ. ގެއަށް ގޮސް ނަމާދުކޮށް ރޭގަނޑަށް އެއްޗެއް ތައްޔާރުކޮށްލާފައި ފިލާވަޅުތައް ބަލާ ހަދަނީއެވެ. އެއަށްފަހު އެނދުގައި ޖައްސައިލެވޭއިރަށް ދެލޯ މަރާލެވެއެވެ. އެގޮތަށް ދެ ހަފްތާވީއިރުވެސް ނާޔަލްގެ އުޅުމަކަށް ބަދަލެއްނާދެއެވެ. އޭނަ ޑިއުޓީއަށްވެސް ނުކުންނަން ފެށިއެވެ.\nއެއީ ހޮނިހިރު ދުވަހެވެ. ކޮލެޖަށް ނުދާތީ ކެމީލާވެސް އޮތީ ކަންނެތްވެ ތެދުވާހިތްނުވެފައެވެ. އެނދުގައި އޮވެފާ ބަލައިލިއިރު ސްނޯވެހޭ މަންޒަރު ފެނުނެވެ. އެހެން ދުވަހާއި ޚިލާފަށް ތަންކޮޅެއް ގިނައިން ވެހޭފަދައެވެ. ހިނިތުންވެލާފައި އެ ހުވަފެނީ މަންޒަރަށް ބަލަން އިރުކޮޅަކު އޮވެވުނެވެ. އެއަށްފަހު ހޫނު ފެނުން ފެންވަރާލައިގެން ނުކުމެ ނާޔަލްއަށް ނާސްތާ ތައްޔާރުކޮށްފައި މެސެޖްކޮށްލިއެވެ. ފެންޑާއަށް ނުކުމެ ވާހަކަފޮތެއް ކިޔައިލަން އިށީންއިރު ހޮޓް ޗޮކްލެޓްތަށިން އެތިފޮދެއް ބޯލައެވެ. ކުއްލިއަކަށް ފެނުނީ ރަތްކުލައިގެ ކާރެއް މަޑުކޮށްލިތަނެވެ. އެއިން ފޭބީ ރީތި އަންހެންކުއްޖެކެވެ. އިސްކޮޅުން ދިގުވެފާ މޫނަށް ފިޔާތޮށިކުލަވެރިވެފައި ހުއްޓެވެ. އެކުއްޖާ އަވަސް ފިޔަވަޅުތަކެއްގައި އައިސް ފެންޑާއަށް އެރިއެވެ.\n"ތީ ކާކު؟ "ކެމީލާ އެހިއެވެ.\n"ކީއްކުރަން އަހަރެން ޖަވާބު ދޭންވީ؟ އައިމް ނޮޓް ހިއާ ފޯ ޔޫ..." އެކުއްޖާ ބޮޑާކަމާއި ފޫހި ނަޒަރަކުން ކެމީލާއަށް ބަލައިލިއެވެ. އަދި ބާރަކަށް ނާޔަލްއަށް ގޮވަމުން ގެއަށް ވަނުމުން ކެމީލާ ކޮނޑުއަރުވައިލިއެވެ. އެމެރިކާ ހުރިހާ ކުދިން ގެނެސް އެކުދިންނާއިއެކު ނިދިޔަސް އޭނައަށް ކޮންކަމެއްހެއްޔެވެ. ހަމަޖެހިލައިގެން ވާހަކަފޮތް ކިޔަން އިންއިރު އެ އަންހެންކުއްޖާގެ މަތިން ހަނދާނެއް ނެތެވެ. ގަޑިއެއްހާއިރު ފަހުން ކެމީލާ ސިއްސައިގެންދާ ގޮތްވީ އެއްޗެހިތަކެއް ތަޅައިގެން ދިޔަ އަޑަށެވެ. އަންހެންކުއްޖާގެ ތޫނު ހަޅޭކުގެ އަޑުވެސް ގޭތެރޭ ގުގުމައިލިއެވެ. ބިރުން މޭގައި އަތް އަޅައިގެން އިނދެފައި ވީގޮތެއް ބަލައިލަން އެތެރެއަށް ވަނެވެ. ނާޔަލްއާއި އެ އަންހެންކުއްޖާ ގަންނަ ގަނޑެއްވެސް އެނގެނީއެއްނޫނެވެ. އޭރު އެކުއްޖާ ހާސްވެގެން ތަންކޮޅެއް ދުރުގައި އަނގަމަތީ އަތްއަޅާލައިގެން ހުއްޓެވެ.\n"ޔޫ އާ ޑްރަންކް ޑާލިން. އެހެންވެއެއްނު އެގްރެސިވްވެގެން ތިއުޅެނީ. ކާމް ޑައުން ބޭބީ................" އެ އަންހެންކުއްޖާ ނާޔަލްގެ ގައިގާ ފުރަގަހުން ބައްދައިގަތެވެ.\nކެމީލާ ހުރީ ނުރުހުންވެފައެވެ. ނާޔަލްއާއި ދެމީހުން ކުރިކަމެއްކޮށްފައި އެންމެފަހުން ރާބޮއިގެން މަސްތުވެގެން ތަންތަން ހަލާކުކުރަމުން އުޅެފައި އަދި ހާސްވެގެން އުޅޭކަމަށް އެކުއްޖާ ހެދެނީ ކީއްކުރަންހެއްޔެވެ. ނަމަވެސް ކެމީލާ މޫނުމަތިން އެކަމެއް ނާންގައެވެ. އޭރު ނާޔަލް ހަމަނުޖެހޭ ވާހަކަތަކެއް ދައްކަމުންގޮސް ކޮޓަރިއަށް ވަދެއްޖެއެވެ. ބައިވެރިޔާވެސް ހުރީ ހިޔަނިހެން ޖައްސާލާފައެވެ. އޭރު ނާޔަލް ހޮޑުލާ އަޑު އިވުނެވެ. އަންހެންކުއްޖާ ނުކުމެ ވާހަކަދެއްކީ އަމުރުވެރިކޮށެވެ.\n"އަހަރެން އެކަނިތަ އެހީވާންޖެހެނީ؟ އާންޓް ޔޫ ދަ މެއިޑް ހިއާ؟ ޑޫ ޔޯ ވޯކް. އަހަރެން ތަނަކަށް ދާން ލަސްވެފައި މިހިރީ............" އެ އަންހެންކުއްޖާ ހޮޑު ހުރި ދިމާލަށް ބަލާފައި ފާޑަކަށް އޯކަށް ދަމާގޮތަކަށް ހަދާފައި އަނގަމަތީ އަތްއަޅަމުން ކޮޓަރިން ނުކުތެވެ.\nނާޔަލް އޮތީ ޚަބަރު ހުސްވެގެން އެނދުމައްޗަށް ދެމިފައެވެ. ކެމީލާ އެންމެ ކުރިން މާބްލްމަތީ ހުރި ހޮޑު ސާފުކުރިއެވެ. ނާޔަލްގެ ގައިގާ ފެންފޮތިލާ އޭނައަށް ވެވުނުވަރަކުން ސާފުކުރިއެވެ. ތުން ފިތާލައިގެން އިނދެއެވެ. އަދި އެންމެ ރުޅިއައީ އެކުއްޖާ އެއްވެސް އެހީއެއް ނުވެ އެތަނުން ދިޔައީތީއެވެ. ނަމަވެސް ވިސްނާލުމުން އެތާ ހުރުމުގެ އެއްވެސް ހައްގެއް ނެތްކަން ވިސްނުނެވެ.\nއެދުވަހު ނާޔަލް އޮތީ ނުތެދުވެ އަބަދުހެން ނިދަ ނިދައެވެ. ވަރެއްނެތްތާގައި ބޮލުގައި ރިއްސައިގެން އުޅޭކަހަލަގޮތަކަށް ނިތްކުރީގައި އިނގިލިތަކުން ފިރުމާހަދައެވެ. ދޭތެރެއަކުން ހޮޑުލެވެއެވެ. ރަލުގެ މަތިން ހަދާންވިޔަސް މޭނުބައިކޮށް އޯކަށް ދަމާހެދިއެވެ. އާދީއްތަ ދުވަހު ހެދުނު އެ އަންހެންކުއްޖާ އެގެއަށް އައިތަން ފެނިފާ ކެމީލާ ގަސްތުކުރީ މާމައަށް ޒިޔާރަތްކޮށްލަން ދާށެވެ. ނޯޔާއަށް ގުޅައިގެން ކާރުގައި ދިޔައިރު ކެމީލާ އޭނަގެ ވާހަކަދެއްކިއެވެ.\n"އެއީ އެޑްރިއާނާގެ ދަރިފުޅު. ޒޯއީ ނާޔަލްއާއިހެދި މޮޔަވެފައި ހުންނަނީ. ކެމްއާއި ދެމީހުން މެރީކުރިއިރު އޭނަހުރީ ޔޫކޭގައި. ސުއިސައިޑްވާންވެގެން ޕޮއިޒަން ބޮއިގެން އައިސީޔޫގައިވެސް އޮތް. މިހާރު އައިސްގެން އެއުޅެނީ. ވިސްނައިގެން އުޅެއްޗޭ އެހެން އުޅެފައި ކޮންމެފަދަ ގެއްލުމެއްވެސް ދީފާނެ.............." ނޯޔާގެ ވާހަކަތަކުން ކެމީލާ ހީލުމަކުން ފުއްދައިލީއެވެ.\n"ޑާލިން. ތިހެން އުޅުނީމަ ފާފަވެރިއެއްނުވާނެތަ؟ އައި މީން ޒޯއީ ދޮންބެ ކައިރިއަށް ފާފަކުރަން ލާފައި. ތިންވަނަ އެއްޗަކަށް ޝައިތާނާ އިންނާނެދޯ. މިހާ ފިނިއިރު އެދެމީހުން އެކަނި އުޅޭއިރު މަޑަކުން ނުތިބޭނެ. އެނގެއެއްނު ނިއުޔޯކާސްއިން އުޅޭގޮތް. އެމީހުންނަށް އެކަހަލަ ކަންތައްތައް ކުރުން މާ ބޮޑުކަމަކަށްނުވާނެ. ޔޫ އާ ހިޒް ވައިފް އެކަމަކު ހީވާގޮތުން ދެމީހުންގެ ގުޅުމެއްނެތް. ދޮންބެ އެހެންމީހުންގެ ކައިރިއަށް ޖައްސަންޏާ ކެމް އަށް އޭގެ ފާފަ ނުހުންނާނެތަ؟ " ނޯޔާގެ ސުވާލުތަކުން ކެމީލާ ހިމޭންވިއެވެ.\n"އައި ރިއަލީ ޑޯން ނޯ...." ކެމީލާ ހިންދިރުވައިލިއެވެ.\nނޯޔާ އޭނަގެ ފޯނު ހުޅުވާލާފައި ކެމީލާއަށް ފޮޓޯއެއްދެއްކިއެވެ. ކެމީލާ ދެލޯ ބޮޑުކޮށްފައި އެފޮޓޯއަށް ބަލަން އިނދެ މި ފޮޓޯ ލިބުނީ ކިހިނެއްހެއްޔޭ ކިޔާފައި ސުވާލުކުރަންފެށިއެވެ.\n"ނޭގޭ. މިފޯނުން މިފޮޓޯ ދޮންބެއަށް ފޮނުވީ ކާކުކަމެއް ނޭގޭ. ކައިޒާންކަމަށްވެސް ވެދާނެ. އެއްގޮތަކަށްވެސް ނޭގޭ އެކަމަކު ކެމް ބުރުގާ ނާޅާ ކައިޒާންއާއިއެކު އުޅުނީ ކީއްވެތަ؟ "ނޯޔާ ސުވާލުކުރިއެވެ. ކެމީލާއިނީ ހިމޭންވެފައެވެ. އެފޮޓޯ ނަގާނީ ކައިޒާންއެއް ނޫނެވެ. ނަތާލީއެވެ. ނަތާލީ އެ ފޮޓޯ ނާޔަލްއަށް ފޮނުވީމަވެސް އޭނަ ހިމޭނުން ހުރީ ކީއްވެބާވައެވެ. އެކަމާއި ބެހޭގޮތުން ސުވާލެއްވެސް ނުކުރެއެވެ. އެހެރީ ނުދެނެހުރިކަމަށް ހަދާލައިގެންނެވެ. ޔަގީނެވެ. ޒޯއީ ގެއަށް ގެންނަނީ އެކަމުގެ ބަދަލު ހިފުމުގެ ގޮތުންނެވެ.\n"އެވާހަކައިގެ ހަގީގަތް ކިޔާދީފިއްޔާ އިތުރު މައްސަލައަކަށްވާނީ. އެންމެ ރަގަޅުވާނީ މި ފޮޓޯ ޑިލީޓްކޮށްފައިނުވާކަމަކަށް ހެދިއްޔާ..." ކެމީލާ އެފޮޓޯ ފޮހެލިއިރު ނަތާލީއާއިމެދު ހިތުގައި އެތައް ޝަކުވާއެއް އުފެދުނެވެ. ނަތާލީ އެއުޅެނީ ހާދަ ވަރަށް ޖައްސާލައިގެންނެވެ. ފިލްމެއްގެ ނުބައިބައި ކުޅޭ އަންހެނަކާއި ތަފާތެއްނެތެވެ. އެހާ ޝާހީ މުއްސަދިންވެސް ނުބައިބައި ކުޅެންޖެހޭހެއްޔެވެ. އެފަދަ ބައިކުޅެންޖެހެނީ މާޔޫސްވެ ގޮތްހުސްވެފައިވާ މީހުންނެވެ. ނަތާލީއަށް ހުރިހާ ނިއުމަތެއް ލިބުމުންވެސް ނުފުދެނީއެވެ. ކިހާ ދެރަކަމެއްހެއްޔެވެ. ނޯޔާވެސް ވިސްނިއެވެ. ކޮންމެ މީހަކު އޭނަގެ ފޯނުބޭނުންކޮށްގެން އެފޮޓޯ ފޮނުވިޔަސް އެމީހަކު އެފޮޓޯ ފޮހެލަން ހަދާން ނެތުނީއެވެ. އޭނައަކީ އެހާ ނުލަފާ އަންހެންކުއްޖެއްނޫނެވެ. އޭނަގެ ދޮންބެ ދެރަކޮށްލަން ދޮންބެގެ އަންހެނުން އެހެން މީހަކާއިއެކު ހުރި ފޮޓޯއެއް ނުވެސް ފޮނުވާނެ ނޫންހެއްޔެވެ. އަދި އެ އަންހެންކުއްޖާއަކީ އޭނަގެ އެންމެ ގާތްއެކުވެރިޔާއެވެ. ފިރިހެންކުއްޖާއަކީ އެހާ ޚާއްސަމީހެކެވެ. ކެމީލާ ގެ ވާހަކަ ހުރިގޮތުން އޭނަ މަންމައާއިމެދު ޝައްކުވިއެވެ. މަންމަ އެފަދަ ކަމެއްކޮށްފާނެއެވެ.\nނޭގެއޭ ބުނެ އެ މައުޟޫއަށް ވާހަކަ ނުދެއްކިޔަސް ކެމީލާގެ ސިކުނޑިއަށް އުދަގޫކުރުވިއެވެ. އެބުނާހެން ޒޯއީއާއި ނާޔަލް އެކަނި އެގެއަށް ދޫކޮށްފައި އޭނަ ބޭރުގައި އުޅޭއިރު އެދެމީހުންނަށް ހުރިހާ މިނިވަންކަމެއް ދެވެނީއެވެ. ނާޔަލްއާއި ޒޯއީ އުޅޭގޮތަކުން އޭނަ ފާފަވެރިވެދާނެކަމަށް ނޯޔާ އެބުނީ ދޮގެއް ނޫނެވެ. ޝޭޚު ބުނެފައިވާ ވާހަކަތައް އޭނަ ހަނދާނަށް އައެވެ. އޭނަ ބުނުއްވިގޮތުން އެ ކައިވެނި ސައްހަވާނެއެވެ. ނާޔަލް ނަމާދުނުކުރިޔަސް ކާފަރެއްކަމަށް ނުނިންމޭނެއެވެ. ކަންނެތްކަމުން ނަމާދުނުކުރާ މީހުންވެސް މުޖުތަމައުގައި އުޅެފާނެއެވެ. ނަމާދުކުރަން ޖެހޭކަމަށް ގަބޫލުކޮށް އެކަމަކު ކަންނެތްކަމުގެ ސަބަބުން ނަމާދު އެޅުމާއި ނަމާދަށް އިންކާރުކުރާ މީހާއާއި ތަފާތުވާނެއެވެ. ގަސްތުގައި ނަމާދުނުކޮށް ހުންނަމީހާވާނީ ކާފަރަކަށްކަމުގައި އެ ޝޭޚުވަނީ ބުނެފައެވެ. ވީއިރު ނާޔަލްގެ ހިތުގައިވާ އެއްޗެއް ކެމީލާއަކަށްވެސް ނޭގެއެވެ. އައި ޝޭޚު ބުނީ ކައިވެނިކުރެވިއްޖެއްޔާ ދެން އަނބިމީހާވެސް ބަލަންވާނީ ވީހާވެސް ވަރަކުން ފިރިމީހާ ގަބޫލުކުރުމަށެވެ. އޭރުން މައިންބަފައިންގެ ބަސް އަހާކުއްޖަކަށްވުމުން ސަވާބާއި ދަރުމަލިބޭނެއެވެ. އަދި މަޑުމަޑުން ފިރިމީހާ އިސްލާހުކުރުމަށް މަސައްކަތްކޮށް ހިދާޔަތް ދެއްވުމަށް ދުޢާވެސް ކުރާނީއެވެ.\nއެރޭ ކެމީލާ ގެއަށް އައީ އިޝާނަމާދުވެސް ކޮށްލައިގެންނެވެ. ގެއަށް ވަންއިރު ނާޔަލް ސިޑިން ފައިބައިގެން އަންނަނީއެވެ. އަތުގައި ހުރީ ނޫކުލައިގެ ބުއިމެކެވެ. އެވެސް ވާނީ ސަރުބަތަކަށެވެ.\n"ހައި...." ނާޔަލް ކުޑަކޮށް ހީލިއެވެ.\n"ޒޯއީ ދިޔައީތަ؟ " ކެމީލާ ތުންފަތުގައި ދަތް އަޅައިލިއެވެ.\nނާޔަލް އެ ސުވާލަށް ޖަވާބެއް ނުދީ ހީލިއެވެ. އައިގޮތަށް އިށީދެލީ ސިޓިން ރޫމްގެ ސޯފާއެއްގައެވެ. ދިއްލާފައިވާ މަޑު އޮރެންޖް ޗާންދަލިއާއާއެކު އަލިފާނުގެ އޮރެންޖު އަލިން މުޅި ކޮޓަރިވަނީ އުޖާލާވެފައެވެ.\n"ދެމީހުން ވަރަށް ކަމެއް ހިންގައިލިހެން ހީވޭ. އެކަމަކު އައި ހޯޕް ލިމިޓުން ބޭރަށް ނުދާނެކަމަށް...." ކެމީލާ އަލިފާންގަނޑުގެ ކުރިމަތީގައި ދޫލަމަތީ އިށީނެވެ.\n"ދެން ކެމީލާވެސް އަހަންނާއިއެކު ތިބުނާހާ ކަމެއް ކޮށްލަން ވީނު. ނާންނާތީ ނު އެހެން އަންހެންކުދިން ގެންނަނީ؟ ދެން ހަމަ އެ މައުޟޫއަށް ވާހަކަދައްކަން ކޮންމެހެން އަހަރެމެންނަށް ޖެހޭތަ.....އާ ޔޫ ޖެލަސް އޯ ސަމްތިން؟ " ކެމީލާ އެކަމާއި އުފާވަނީކަމާއި ފުރުސަތުދޭންވެގެން ދުރަށް ދަނީކަން ރަގަޅަށް އެނގޭއިރުވެސް ނާޔަލް ވާހަކަދެއްކީ އެގޮތަށެވެ. ކެމީލާ ރުޅިއަރުވާލަންވެގެންނެވެ. ކެމީލާއަށް އުދަގޫކޮށް ގޯނާކުރަންވެސް ބޭނުމެވެ.\nކެމީލާ ފާޑަކަށް ބަލައިލާފާ ހިމޭންވިއެވެ.\nއިތުރަށް އެ ވާހަކަދައްކަންވިޔަސް ހިތަށް ވަންނަ ބިރުވެރިކަމެއްގެ ސަބަބުން "ޕެނިކް އެޓޭކް" އެއް ޖެހޭވަރުވިއެވެ. އަރުތެރެ ބެދި މެޔަށްގޮތެއްވެ ހުރިހާތަނެއް އައްސިވާހެން ހީވިއެވެ. ނާޔަލް އައިސް އޭނައާއި ޖެހި ފިތިގެންކަހަލަ ގޮތަކަށް އިށީނދެ އަތްނަގާ އަތުތެރެއަށް ލެއްވިއެވެ. މޫނުގައި ހިފަހައްޓާފައި އޭނައާއި ވީ ފަރާތަށް އަނބުރައިލިއެވެ. އަދި ގުދުވެ މޫނުގައި ބޮސްދޭން އުޅުމާއިއެކު ކެމީލާ އަނގަމަތީ އަތްއެޅިއެވެ. ނާޔަލް އެ އަތް ނައްޓުވާފައި ހީލިއެވެ.\n"ޑިޑް ޔޫ ސްލީޕް ވިތް ޒޯއީ؟ " ކެމީލާ ކުއްލިއަކަށް އަހާލައިފިއެވެ.\n"ޔެސް........" ނާޔަލް ބުނެލިއެވެ.\n"ސެވެރަލް ޓައިމްސް...." އިރުގަނޑަކުން ކެމީލާއާއި ހަތަރުކަޅިހަމަކޮށްލަމުން ދިން ޖަވާބުން ކެމީލާ އަށް ޝޮކެއްލިބުނެވެ. ކުއްލިއަކަށް ދެލޯ ބޮޑުކޮށްލާ އަނގަޔަށް ގޮތެއް ހަދައިލަމުން މޭގައި އަތް އަޅާ ބާރުކޮށްލައިފިއެވެ. އެސްފިޔަ ޖަހައިލަން ނޭގި އިނދެފައި މަޑުމަޑުން އިސްޖަހައިލިއެވެ. މިއީ ހަމަ މުސްލިމް ޒުވާނެއްހެއްޔެވެ. ހެއްދެވި ފަރާތަށް އެއްވެސް ބިރެއް ނުގަންނަނީހެއްޔެވެ. ހަމަޖެހިލާފައި އެބުނީ އޭނަ އެތައްފަހަރު އެފާފައަށް އަރައިގަތްވާހަކައެވެ. ރާބުއިމާއި ޒިނޭކުރުން ހަރާމްކުރައްވާފައިވާއިރު ނާޔަލް ގައިގާ އެކަންތައްވަނީ އަށަގެންފައެވެ. ކެމީލާއަށް އިނދެވުނީ ފޫހިވެފައި ބަލަހައްޓައިގެންނެވެ. ނާޔަލް ރީއްޗަސް ހިތް ހާދަ ކަޅެވެ.\n"އިޓްސް އޯލް ޔޯ ފޯލްޓް ކެމީލާ. އަހަރެންގެ އަންހެނުންގެ ފަރާތުން އެއްވެސް އުފަލެއް ނުލިބެންޏާ ދެން ޒޯއީމެން ކަހަލަ އަންހެންކުދިންގެ ކައިރިއަށް ޖައްސައިލެވޭނެ....." އެ އިލްޒާމުން ކެމީލާ ސިއްސައިގެންގޮސް ނާޔަލްގެ މޫނަށް ބަލަންފެށިއެވެ. ހާސްކަމާއި ރުޅިވެރިކަން އަދި ހިތާމައިން ފުރިފައިވާ ދެލޮލެވެ. ހީވަނީ ހަމަ ދެންމެ ދެންމެ ރޮއިގެންފާނެހެންނެވެ. ނާޔަލްވެސްއިނީ ބަލާށެވެ. ތަފާތު ނަޒަރެކެވެ. މަޖާވެފައެވެ. ކެމީލާއަށް ޒޯއިގެ ސަބަބުން އުދަގޫވީހެއްޔެވެ. އެކަމާއި ރުޅިއައީހެއްޔެވެ. ދެރަވެސްވީހެއްޔެވެ. ރުޅީގެ މާސްކެއް އަޅައިގެންހުރެ ކެމީލާވެސް އޭނަ ދެކެ ލޯބިވާން ފެށީކަމުގައި ހީވި ސިކުންތުކޮޅެއް އައެވެ. ނާޔަލްއަށް ހަގީގީ ސަބަބެއް ނޭގުނީއެވެ. ކެމީލާ ބިރުން އެއިނީ އޭނަގެ ސަބަބުން ނާޔަލް ފާފަތަކަށް އަރައިގަންނަނީހެން ހީވާފަދަ ގޮތަކަށް ވާހަކަދެއްކީމައެވެ.\n"ނާޔަލް ނަމާދުކުރަންތަ؟ އާ ޔޫ އީވެން އެ މުސްލިމް؟ ތިހުރިހާ ފާފަތަކަށް އަރައިގަންނަން ބިރެއް ނުގަނޭތަ؟ ނޯ ފިއާ އިން ގޯޑް؟ " ކެމީލާގެ ތުންފަތް ކިރިޔާ ހަރަކާތްކުރިކަމެވެ. މަޑު މަޑު ތުންފަތަށްވެސް އަލިފާނުގެ ސަބަބުން އޮރެންޖު ވިދުމެއް އަރާފައި ހުއްޓެވެ. ބީހިލަން ހިތް ތެޅިލިއެވެ. ނަމަވެސް ކެމީލާވަނީ އެކަން މަނާކޮށްފައެވެ. އެވަރުގެ އުފަލެއް ދޭންވެސް ކެމީލާ ދެކޮޅެވެ.\n"ދައްކައިގެނެއް ނޫން ނަމާދުކުރަން ޖެހޭނީ...ވަކިފަރާތަކަށް ކުރަންޖެހޭ ކަމެއް. އެކަމަކު އެހީތީ ބުނެފާނަން. އައި ޑޫ ޕްރޭ. ކުރިންވެސް ބައެއްފަހަރު ރިވާ އާއި އަދީންމެންކަހަލަ ފެމިލީ މުސްލިމްކުދިންނާއިއެކު ގޮސް މިސްކިތަށް އަރަން. މިފަހަކަށް އައިސް ކެމީލާ ނަމާދުކުރާތަން ފެނުނީމަ އިންސްޕަޔާވީ. އެހެންވެ ކުރިއަށްވުރެ ގިނައިން އެރޭ. ރެގިއުލާއެއް ނޫން ބަޓް އައި ޑޫ. ކަންނެތްކަމުން ނާރަންޏާ ނޭރެނީ. މި ޖަވާބުން ހިތްހަމަޖެހިއްޖެތަ؟ " ނާޔަލް އެއް ބުމަ އަރުވައިލިއެވެ.\nއެ ޖަވާބުން ކެމީލާގެ ހިތަށް ލިބުނީ އުފަލެއް ނޫނެވެ. ހިތުގައި ހިފާ މީހަކު ބާރުކޮށްލިހެން ހީވިއެވެ. އެތައް ހާސް ރާތާގެ ބަރުދަން ސިކުނޑިއަށް ޖެހިގަނެ ސިކުނޑިއަށްވެސް އެހާ ބާރުވިއެވެ. އުފާވާނީ ނާޔަލް ކާފަރަކަށްވެފައި އެ ކައިވެނި ސައްހަ ނުވިނަމަ އެވެ. ނަމަވެސް ނަމާދުކުރާ ކަމަށްވެސް ނާޔަލް އެއްބަސްވީއެވެ. ފާފަތައް ކުރިޔަސް ނާޔަލް މުސްލިމެއްކަން ސާބިތުކޮށްދީފިއެވެ. ހާދަ ދެރައެވެ. ދެން ހަދާނީ ކިހިނެއްހެއްޔެވެ. އޭނަ މޮޔަވެދާނެއެވެ. ކަކުލުގައި މޫނު ޖައްސައިލިގޮތަށް ހިމޭނުން ކަރުނަ އޮއްސާން އިންއިރު ނާޔަލް އަކަށް ވާނުވާއެއް ނޭގުނެވެ. ކެމީލާ ރޯކަމެއްވެސް ނޭގުނެވެ.\n"ކެމީލާ؟ " ނާޔަލް ކެމީލާގެ ކޮނޑުގައި ހިފެހެއްޓިއެވެ. ދެވަނަ ފަހަރަށްވެސް ގޮވައިލިއެވެ. ނާޔަލްގެ އަތް ކަރުނުން ތެމުމުން ރޯކަން އެނގުނެވެ.\n"ޔޫ އާ ސަޗް އެ ކްރައި ބޭބީ. ޑޫ ޔޫ ނޯ ދެޓް؟" ނާޔަލް ގެ ޖުމްލަތަކުންވެސް ކެމީލާގެ ކަރުނަތައް ހުއްޓުވައެއް ނުލެވުނެވެ. އެންމެފަހުން ދެން އުދަގޫނުކުރާނަމޭ ކިޔާފައި ނާޔަލް ދާން ހިނގައިގަތެވެ.\n"ނައިޓް ކެމް......" ފިޔަވަޅުތަކުގެ އަޑު ކެނޑުމުންވެސް ކެމީލާ އެއިންގޮތަށް ރޯންއިނެވެ. ފާފައިގެ އިހުސާސްތަކުން ހިތް ގެނބި އެކަމުން ސަލާމަތްވާންގޮތެއް ދެއްވުމަށް އެދި ދުޢާކުރެވުނެވެ. މިހާ ނަފްރަތުކުރާ މީހަކާއި އާއިލާއަކާއިއެކު އުޅުމަކީ ހާދަ އުދަގޫކަމެކެވެ. އޭނަ ގެ ސަގާފަތާއި އެހާ ބީރައްޓެއްސެވެ. އެމެރިކާގައި ދިރިއުޅުނަސް ހިތަކު އެތަނަކަށް ލޯތްބެއް ނެތެވެ. ބޭނުންވަނީ ތަންކޮޅެއް ހިމޭން އަރާމު ދިރިއުޅުމެކެވެ. މުސްލިމް ސަގާފަތާއި ދީނަށް ލޯބިކުރާ ބަޔަކު އުޅޭ މުޖުތަމައެކެވެ. އެފަދަ މުޖުތަމައެއް ހޯދާނީ ކޮންތާކުންހެއްޔެވެ. އޭނަ އުޅުނު ގޭތެރެއިންވެސް އެކަމެއް ނުފެނުނެވެ. އެންމެފަހުން ތެދުވެ ފޯނު ހުޅުވާލައިގެން ގުރުއާން އަޑުއަހަންފެށިއެވެ.\nޖެހިގެން އައި ދުވަހު އިރުއޮއްސެން އުޅެނިކޮށް ވަރުގަދަ ސްނޯގެ ތޫފާނެއް އައެވެ. އެހާ ވައި ބާރެވެ. ވައިގެ ތެރޭ އުދުހެމުންދާ ބޮޑެތި ސްނޯ އެތިކޮޅުތަކާއިއެކު ވައިގެ ޒޫމް އަޑު ފަޒާގައި ހަރުލާފައިވިއެވެ. ކެމީލާ ފެންޑާއަށް ނުކުތެވެ. އެތެރެއިން ކެހެރި ހެދުންތަކާއިއެކު ކޯޓުލައިގެން ޝޯލްމަތިން ކެހެރި ތޮތްޕެއް އަޅާލައިގެންނެވެ. ބޮކި ދަނޑިތަކާއި ގަސްތައް އަދި ފެންސް ވެސް ބޯސްނޯގެ ތެރޭ ފޮރުވިގެންދާން އިރުކޮޅެއްވެސް ނުނެގިއެވެ. ހުރިހާތަނެއް ހުދުކަމުގެ ތެރެއަށް ޣަރަގުވެ ހުދު ސާލެއް އޮޅާލައިފިއެވެ. ތާޒާކަމުގެ ކޮޅެއްނެތް މާހައުލެކެވެ. އާޝޯޚުވެ މޮޔަހާވާ ރީތި މަންޒަރުތައް ނަމަވެސް ފިނިގަދަކަމުން ހަމުގެ ތެރެއަށް ފިނިކަން ވަނެވެ. ލޭވެސް ގަނޑުވިހެން ހީވިއެވެ. ކުއްލިއަކަށް ނާޔަލް އައިގޮތަށް މެދުހަށީގައި ބައްދާލުމާއިއެކު ހޫނު ނޭވާތައް މޫނަށް އެޅުނެވެ.\n"ބްލިޒާޑެއްގެ ތެރެއަށް ނިކުންނާން ވެއްޖެއްޔާ ވަޔާއިއެކު މިކުއްޖާ އުދުހިގެން ހިގައިދާނެ. ފިނިކަމުން ޔޫ ވިލް ފްރީޒް ޓު ޑެތް............" ނާޔަލް ކެމީލާގެ ފިނި ކޯތާފަތުގައި އަތްތިލަ ޖައްސާލުމުން އާދައިގެ މަތިން ފޮޅުވައިލަން އުޅެފައިވެސް އެހެން ހަދާކަށް ނުކެރުނެވެ.\n"ފްރީޒްއެއް ނުވާނެ އިރާދަކުރެއްވިއްޔާ. މިއުޅެނީ ގެއަށް ވަންނަން..." ކެމީލާ ބަލިކަށި އަޑަކުން ބުނެލިއެވެ.\n"ޒޯއީ އައިމަ ކުއްޖަކު ވަރަށް ހިތްހަމަނުޖެހިފައި ހެން ހީވޭ. ޒޯއީ ނުގެންނާނީ ޝަރުތެއްގެ މަތިން. ނޫނީ މިހާ ފިނިގަދައިރު އަހަންނަށްވެސް ޖެހޭނީ ޕާޓްނާއެއް ގެންނަން. އެކަނި ނިދާކަށް ފަސޭހައެއްނުވާނެ......" ދޮރު ލައްޕާލުމަށްފަހު ނާޔަލް ކެމީލާގެ ދެއަތުގައި ހިފާ ގާތަށް ދަމައިލިއެވެ.\n"ކޮން ޝަރުތެއް...." ކެމީލާގެ ހިތަށް ނުބައިގޮތެއްވިއެވެ. ނާޔަލް ހަމަޖެހިލާފައި ކުރިމަތިކޮށްލި ޝަރުތަށް ނޫނެކޭ ބުނަން އުޅެފައިވެސް އޭނަ ތުންފަތުގައި ދަތްއެޅިއެވެ.\n"ޑޯންޓް ޑޫ ދިސް..." ނާޔަލް ހީލާފައި ތުންފަތުގައި އިނގިލި ޖެއްސިއެވެ.\n"ފުރަތަމަ ހިނގާ އެއްޗެއް ކާލަން. އައިމް ސްޓާވިން......" ނާޔަލް ބުނެލިއެވެ. އޭނަ ގަދަ ނުދައްކާތީ ގައިގާ އެގޮތަށް އަތްލުން އާދައަކަށް ހަދައިފިއެވެ. ކުދި ކުދި ގޯނާތައްކުރުމަށް ހުއްދަ ލިބުނީކަމުގައި ހީކުރީއެވެ. ރުޅިންގޮސް ފަޅަފަޅައިގެން ދާވަރުވީއިރުވެސް އެކަން ނުދައްކާ އޭނަ ނާޔަލްއަށް ކާން ހެދިއެވެ. ނާޔަލްގެ ތޫނު ނަޒަރު ހުއްޓޭ ކޮންމެ ފަހަރަކު ކެމިލާގެ ހިތް ވިރޭގޮތްވެއެވެ. ބިރުގަންނަނީއެވެ. ރުޅިވެސް އާދެވެނީއެވެ. ނަމަވެސް އެ ހުރިހާ ޝުއޫރުތަކެއް ފޮރުވަން އޭނަ މަސައްކަތްކުރެއެވެ.\nކޮންމެ ގޮތެއް ވިޔަސް ސިކުނޑީގެ ކަނަކުން އިންޒާރުދިނީ ފިރިމީހާއަށް އިހުތިރާމްކުރުމަށެވެ. ވަގުތީގޮތުން ނަމަވެސް އޭނަގެ އަންބެއްގެ ގޮތުގައި ހުރިއިރު ހުރިހާ ޚިދުމަތެއްދޭން ޖެހޭނެކަމުގައެވެ. ޒޯއީމެން ކަހަލަ އަންހެންކުދިންނަށް ހިތްވަރު ލިބޭ އެއް ސަބަބަކީ އަންހެނުންގެ ވާޖިބުތައް ވެސް ރަގަޅަށް އަދާނުކުރެވޭތީއެވެ. ހިތާއި ދެކޮޅަށްވެސް އޭނަ މިހިރީ ދީނުގައިވާ ގޮތަށް އުޅުމަށެވެ. ނަފްރަތުކުރާ ޒުވާނަކު ގައިގާ އިނގިލިކުރި ބީއްސައިލަން ހިތް އެދޭނީ ކާކުހެއްޔެވެ. ނަމަވެސް އޭނަ މިހިރީ ނާޔަލް ކޮންމެ ކަމެއް ކުރިޔަސް ނޫނެކޭ ނުބުނާށެވެ. ނަފުސާއި ދެކޮޅަށް ޖިހާދެއްކުރަން ތައްޔާރަށެވެ. ކަމުގެ ހުރި އުދަގޫކަން އެނގޭނީ އޭނަގެ މަގާމުގައި ހުރި އަންހެންކުއްޖަކަށެވެ. އެހިތުގެ ފުންމިނުގައި ކައިޒާން ވާއިރު އެހެން މީހަކަށް ކުޑަވެސް ފުރުސަތެއްދޭކަށް ހިތެއް ނޭދެއެވެ.\nއިޝާ ނަމާދުކޮށް ނިމިގެން ކުޑަދޮރުން ބަލައިލިއިރުވެސް ބޯކޮށް ސްނޯވެހޭތަން ފެނެއެވެ. އަދިވެސް ނާނާއެއްފަދައިން އިވެނީ ސްނޯ ތޫފާންގެ ހިތްގައިމު ގުދުރަތީ މިއުޒިކްގެ އަޑެވެ. ކެމީލާ ދެވަނަފަހަރަށްވެސް މާމަގެ ހާލު ބަލައިލަން ގުޅިއެވެ. މާމަ ބުނީ ސްނޯގެ ތޫފާން ވަރަށް ހިތްގައިމުކަމަށެވެ. އުލާ ގެނެސްދިން ހޫނު ބުއިމެއް ބޯން ކުޑަދޮރުކައިރީގައި މާމަވެސް އިނީކަމަށާއި މިހާ ރީތި މަންޒަރުތައް ފެންނާތީ އުފާވާކަމުގައި މާމަ ބުނެލިއެވެ.\n"މާމަ އުފާކޮށްދެވުނީމަ ހިތަށް ހަމަޖެހުން ލިބޭ. ހުރިހާ އުފާތައް ގުރުބާންކޮށްގެންވެސް މާމަ އުފަލުގައި ބަހައްޓަން ބޭނުމީ..........." ކެމީލާ ލޮލުން އޮހުނު ކަރުނަތިކި ފޮހެލައިފިއެވެ.\nއެއީ ކެމީލާގެ ހަޔާތަށް އައި އެންމެ ބިރުވެރި ރެއެވެ. ހިތުންވެސް ނުފިލާނެ ރެއެކެވެ. ބޭރުގައި އުފެދިފައިވާ ސްނޯގެ ތޫފާނާއިއެކު އެރޭ އޭނަގެ ދިރިއުޅުންވެސް ބަގުރޫޓުވެ ހުރިހާ އުފާތަކެއް ނިގުޅައިގަނެވުނުކަމަށް ހީކުރެވުނެވެ. އިޝްގީ މާހައުލެކެވެ. ފިނިގަދައެވެ. ފުޅާ ކުޑަދޮރުތަކުގެ ފަރުދާތައް ކަހާލަފައި ހުރުމުން ބޭރު ހުރުމުން ތަންކޮޅެއް އަލިކަމަށް ދައްކައެވެ. ފަޔާ ޕްލޭސްގައި އަނދަމުންދިޔަ އަލިފާނާއި ބޯކޮށް ވެހެމުންދާ ސްނޯގެ ލުއި އަޑު ކޮޓަރީގައި ހިފާލާފައިވިއެވެ. ނާޔަލްގެ ކިންގްސައިޒް އެނދުގައި އޭނައާ ކައިރީގައި އިށީނުންވެސް ވީ ކެމީލާއަށް ބޮޑު އަނިޔާއަކަށެވެ. އެއަތުގެ އެންމެ ބީހިލުމަކުންވެސް ކެމިލާގެ ގައިގާ ހުޅުރޯވިފަދައެވެ. މިހާރުވެސް އޭނަ ނޫނެކޭ ބުނެފިއްޔާ ނާޔަލް ހުއްޓާލަފާނެއެވެ. އޭނައަކީ ނާޔަލްގެ މީހެއްނޫނެވެ. ކައިޒާންގެ ހައްގެކެވެ. ނޫނެކެވެ. ގާނޫނީ އަދި ދީނީގޮތުންވެސް ކެމިލާއަކީ ނާޔަލްގެ ހައްގެއް ނޫންހެއްޔެވެ.\nނާޔަލްގެ ބީހިލުންތަކަށް ކެމީލާ އިޖާބަދިނީ ދެލޮލުން އޮހެމުން ދިޔަ ކަރުނަތަކާއިއެކުގައެވެ. ހިތުގައި ހިލަ އަޅައިގެން ހުރެއެވެ. ނިދަންޖެހުނީވެސް ބޯ ރަޖާގެ ދަށުގައި ނާޔަލްގެ އަތުތެރޭގައެވެ. ކިތަންމެ ވަރަށް ހީފިލިނަމަވެސް ހިތަށް ލިބިފައިވާ ޒަޚަމްތަކުގެ ސަބަބުން ނިދި މަހުރޫމްވިއެވެ. ރޮއިރޮއި އޮތްވާ ވަރުބަލިވެގެން ނިދުނީ އެތައް ދަމެއް ފާއިތުވީފަހުންނެވެ. ހޭލެވިގެން ގަޑި ބަލައިލިއިރު މެންދުރު ބާރަ ޖަހައިފިއެވެ. ނާޔަލް ފެންނާކަށް ނެތެވެ. ބޯ ހިއްލައިލުމާއިއެކު ބޭރު އެއްކޮށް ހުދުވެފައިވާ މަންޒަރުފެނުނެވެ. ޝަވަރުދަށުގައި ހޫނުފެނުން ފެންވަރާލަން ހުރިއިރު އެމޫނުމަތިން ފެންނަ ހިތާމައިގެ އަސަރުތަކުން މީހަކު ހަމްދަރުދީވާނެއެވެ.\nކާހިތެއް ނުވިއެވެ. ކޮޓަރިން ނިކުންނާކަށްވެސް ބޭނުމެއްނުވިއެވެ. ނާޔަލްއާއި ކުރިމަތިލާނެ ހިތްވަރެއް ހަމަ ނެތީއެވެ. ކުޑަދޮރުކައިރީގައި ބޭރަށް ބަލަންހުއްޓާ ފަހަތުން އައިސް ނާޔަލް ކުޑަކޮށް ބައްދާލުމުން ކެމީލާއަށް އަޑުކޮޅަށް ހަޅޭއްލަވައިގަނެވުނެވެ. ޖިންނިއެއްހެން އެގޮތަށް އައިސް ބިރުގަންނަވާލީމަ އަދި ވަކިން ރުޅިއައެވެ.\n"ކީއްވެ؟ ހަމަ ބޭރަށް ނާންނާނީތަ؟ ސްޓިލް ނޮޓް އިނަފް؟ " ނާޔަލް ލާނެތް ހުނުމަކާއެކު ބުނެލަމުން ކެމީލާ އޭނައައި ދިމާލަށް އަނބުރުވާލައިފިއެވެ. ކޯތާފަތުން ތިރިއަށް ދެމި ދެމި ހުރި ކަރުނައިގެ ރޮގު ނާޔަލްއަށް ފެނުނެވެ.\n"އާ ޔޫ ކްރައިން.....ވަޓް..ދަ ހެލް...." ނާޔަލް ހައިރާންވިކަހަލައެވެ.\n"ރޯން ވީ ސަބަބެއް ހަމަ ނޭގޭތަ؟ އަންހެންކުއްޖަކު ނުރުހޭކަން އެނގޭއިރުވެސް ފޭރުނީމަ ވާނީ މިހެން. އަނގައިން ނުބުންޏަސް ގަބޫލުނޫންކަން އެނގެންޖެހޭނެ........" އެ ޖުމްލަތައްވެސް ވީ ހިތުގައެވެ. އެހެން ބުނާކަށް ބޭނުމެއްނުވިއެވެ.\n"ވެލް. އައިމް ސޮރީ. ކައި މަތިން ހަދާންވީދޯ. ޓްރަސްޓްމީ ދުވަސްކޮޅަކުން ކައި މަތިން ހަދާންނެތިދާނެ. ކައިގެ މަންމަ އެހާ ދެކޮޅު އިރު ކިހިނެއް އޭނައާއިއެކު އުޅޭނީ....." ނާޔަލްގެ އެ ޖުމްލައިން ކެމީލާ ތުންފިތައިލިއެވެ. ނާޔަލްގެ މަންމަ ނަތާޝާއަށްވުރެ ހާސްބައި ނުބަޔެވެ. މިގޭގައި ހުއްޓަސް އެދިގު އަތް ފޯރާނެއެވެ. ޖިސްމާނީގޮތުންނާއި ނަފްސާނީގޮތުންވެސް އޭނަ ބަލިކޮށްލާނެއެވެ. ނާޔަލްއަށް އޭނަގެ މަންމަގެ ފާޑު މިހުރިހާ ދުވަހު ނޭގުމަކީ އަޖައިބެކެވެ. ނާޔަލްގެ މަންމަ މީހަކު މަރާލާކަށްވެސް ފަހެއް ނުޖެހޭނެއެވެ.\n"ހިނގާ އެއްޗެއް ކާލަން. މިއަދު ގެއިން ބޭރަށް ދެވޭކަށްވެސް ނެތް. ބްލިޒާޑްގެ ސަބަބުން މަގުތައް ބަންދުވެފައި އޮތީ. ބޮޑެތި ގެއްލުންތަކެއްވެސް ވާނެ. އެހެންނޫނަސް ވިޒިބިލިޓީ ދަށްކަމުން ދުއްވުމަކީ ނުރައްކާތެރިކަމަށްވާނީ. ވީމަ ބްލިޒާޑް ނިމެންދެން ކައިގެން ނިދުން ދޯ އޮންނާނީ. ހެހެ..." ނާޔަލް ދެވަނަ ފަހަރަށް ބުނުމުން ކެމީލާ ހިނގައިގަތެވެ. ނާޔަލް ގެ މޫނުމަތިން ފެންނަނީ ހަމަޖެހުމެވެ. ވާނީވެސް އެހެންނޫންހެއްޔެވެ. އޭނަ ކެމީލާ އޭނަގެ މިލްކަކަށް ހަދައިފިއެވެ. އެވަރުން ފުދޭނެނޫންހެއްޔެވެ. ނާޔަލް ބޭނުންވާވަރު ކޮށްލެވުމުން ދޫ ކޮށްލަފާނެކަން ނޭގެއެވެ. މުއްސަދިންނަށް ކެމީލާފަދަ އަންހެންކުދިންވާނީ ކުޅޭ ބުދުތަކަށެވެ. ފޫހިވުމުން އެއްލާލާނެއެވެ. ނަތާލީވެސް ދެކެނީ އެގޮތަށެވެ. ނާޔަލްގެ ހިތުން ކެމީލާއަށް މަގާމެއް ނުލިބޭނެއެވެ. އޭނައަކީ އެކަމަށް އެކަށީގެންވާ ކުއްޖެއް ނޫނެވެ.\nބްލިޒާޑާއިއެކު ކެމީލާގެ ހަޔާތްވެސް ބަދަލުވެގެން ހިނގައްޖެއެވެ. ކައިޒާންއާއިއެކު ދެކުނު ހުރިހާ ހުވަފެންތައްވެސް އެރޭ ނިމިގެން ހިނގައްޖެއެވެ.\nހަތަރު ފަސް ދުވަހެއްވާންދެން ސްނޯގެ ތޫފާން ދެމިއޮތެވެ. ވިއްސަކަށް އިންޗީގެ ބޯ މިނަށް ސްނޯވެހިފައިވާކަމަށް ޚަބަރުތަކުން ކިއެވެ. ދެމީހުން އެގޭގައި ބަންދުވެފައި ތިބިއިރު ނާޔަލް ބުނިހެން ކެއުމާއި ނިދުން ނޫންކަމެއް ނެތެވެ. ބައެއްފަހަރު ނާޔަލް ސްނޯ ކަހާލަން ނުކުމެ އުޅެއެވެ. ކެމީލާ އަޖައިބުވަނީ ނާޔަލްގެ ރީތިކަމަށް އޭނަގެ ހިތް ނުލެބި ހިތުގައި އެހާ ނަފްރަތު އުފެދިފައިވާތީއެވެ. ހިތުގައިވާ ނަފްރަތުގެ ހުޅުގަނޑު އެންމެ ތަންފުކެއްވެސް ކުޑައެއްނުވެއެވެ. ނަމަވެސް ދުޝްމިނަކާއިއެކު ކައިބޮއި ނިދާ ހަދަން ޖެހިފައިވާއިރު އޭނަގެ ކެތްތެރިކަމާއިއެކު ހައިރާންވެއެވެ. މިފަދަ ކިތަންމެ އަންހެންކުދިންނެއް މިދުނިޔޭގައި ވާނެބާވައެވެ.\nމަގުތަކުން ސްނޯ ކަހާ ދަތުރު ކުރެވޭ ވަރުވުމާއިއެކު ޒޯއީ ނާޔަލްއަށް ގުޅާފައި އޭނަ އެގެއަށް އަންނާނެ ކަމުގައި ބުނުމުން ނާޔަލް ދެކޮޅުހެދިއެވެ. ފޯނު ބާއްވާފައި ނާޔަލް ނުކުތްއިރު ކެމީލާ އިނީ ފެންޑާގައި ހުރި ގޮނޑިއެއްގައި އިށީދެލައިގެން ދުރަށް ބަލާށެވެ. ދޮން ކޯތާފަތަށް މަޑު ރަތްކުލައެއް ވެރިވެފައިވިއެވެ.\n"ފޯ ވަޓް؟ " ކެމީލާ ގެ މޫނުމަތިން އެއްވެސް ޝުއޫރެއް ނުފެނެއެވެ. މަތިމަރުވެފައިވާ އަންހެންކުއްޖެކޭ މިހާރު ތަފާތެއް ނުހުރެއެވެ. ގިނަފަހަރު އިންނަނީ މާޔޫސްވެ ގެއްލިފައެވެ. އެސްފިޔަތަކުގެ ފުރަގަހުގައި ފިލާ ހުންނަ ކަރުނަތައް ކޮންމެ އިރަކުވެސް ފައިބައިގަންނާނެފަދައެވެ. ނާޔަލް ކެމީލާގެ ދަތްދޮޅީގައި ހިފާ އިސްއުފުލުވައިލިއެވެ. އޭނަގެ ދެލޮލަށް ބަލަން މަޖުބޫރުކުރުވިއެވެ. އެވަގުތު ނާޔަލްގެ މޫނުމަތިން ފެނުނީ ސީރިޔަސްކަމުގެ އިންތިހާއެވެ. އެތޫނު ދެލޮލުގައިވަނީ ފިރިހެނުންވެސް ޖެހިލުންވާ ފަދަ ގޮތެކެވެ.